ކުޑަ ކުއްޖާ.. – Esfiya\nމި ވާހަކައަކީ ހަގީގީ ޚާދިސާއެއްގެ މައްޗަށް ބިނާކޮށް ލިޔާ ޚިޔާލީ ވަހަކައެކެވެ. އެހެންކަމުން ވާހަކައިގައި ބޭނުންކުރެވިފައި ވާނީ އަސްލު ނަންތަކެއް ނޫނެވެ.\nއަހަރުތަކަކަށް ފަހު ރަށަށް އާދެވޭތީ އަލީމް ހުރީ ވަރަށްވެސް ހިތްހަމަ ޖެހިފައެވެ. ލޯބިވާ މަންމައާއި ބައްޕަ އަދި ކޮއްކޮ ދެކިލާހިތުން ކެތްމަދުވެފައި އަލީމު އިނެވެ. އޭރު އެއަރޕޯޓު ފެރީ ރަށާއި ގާތް ކުރަނީ އެވެ. މިވީ ދިހަ އަހަރު ދުވަސްތެރޭ ރަށަށް އައިސްފައިވާ ބަދަލުތަކާއި ތަރައްޤީ ފެނި އަލީމް އާޝޯޙު ވިއެވެ.\nފެރީ ޖެޓީއާއި ކައިރިކުރިއިރު ފެރީއިން އައި އެކި މީސްމީހުންގެ އާއިލާގެ މީހުން ޖެޓީ ދޮށަށް އެއްވެފައި ތިއްބެވެ. އަލީމް ވެސް ވަށައިގެން ނަޒަރުހިންގާލީ މަންމަމެންގެ ހިލަމެއް ވޭތޯއެވެ. އެވަގުތު މީހުންތަކު ތެރެއިން އަލީމް ލޮލުގައި އަޅައިގަތީ ކަޅު ހެދުމުގައި ހުރި މެދުުއުމުރުގެ އަންހެނެކެވެ. ކިތަންމެ ދުވަސް ވިޔަސް އަލީމްއަކަށް އަލީމްގެ މަންމަ ނުއޮޅޭނެއެވެ. ހަމަ އެވަގުތު މަންމަ އަތުގައި ހިފައިލައިގެން ހުރި އަލީޝާ ވެސް ފެނުނެވެ. އަލްކޮ މިހާރު ހާދަ ބޮޑުވެއްޖޭ އަލީމްގެ ހިތަށް އެރިއެވެ. އަލީމް މާލެ ދިޔަ އިރު އަލީޝާގެ އުމުރުން ވާނީ އެންމެ ފަސް އަހަރެވެ. މިހާރު އެހުރީ ބޮޑު ވެފައެވެ.\nއަލީމްގެފައި ޖެޓީގައި ޖެހުނު ކަމެއް ނޭނގެ އެވެ. އިވުނީ ދޮންބެ އޭ ކިޔާ އަލީޝާ ބާރަށް ގޮވައިލި އަޑެވެ. އޭރު ދުވެފައި ކަހަލަ ގޮތަކަށް އަލީޝާ އާދެއެވެ. އަލީމް ކިތަންމެ ދުރުގައި ހުއްޓެއް ކަމަކު އަބަދުވެސް އަލްކޮ އާއި ފޯނުން ވާހަކަ ދައްކައެވެ. އަދި ދޮންބެ ރަށަށް ނާންނާތީ އެހާ ޝަކުވާ ވެސް ކުރެއެވެ.\nއެކިވާހަކައިގައި ތިބެ ގެއާއި ހަމައަށް އާދެވިއްޖެއެވެ. އަލީމް ކޮޓަރިއަށް ވަނީ ފެންވަރާލައިގެން ސައިބޯން އައުމަށް މަންމަ އެދުމުންނެވެ. ސައިބޯން ތިބި އިރުވެސް އަލީޝާ ދިޔައީ އެކި ވާހަކަ ދޮންބެ އާއި ހިއްސާ ކުރަމުންނެވެ. ރަށުގައި ހިނގާ ކަންތައްތަކުގެ ވާހަކައެވެ. ސުކޫލުގައި ހިނގާ މަޖާ ކަންތައްތަކުގެ ވަހަކައެވެ.\n“ރަށަށް އާދެވިއްޖެ ދޯ! އަހަރުން ހީކުރީ މާލޭގައި ރައްވެހިވީ ކަމަށް..” އެންމެންނަށް އެއްފަހަރާ ބަލާލެވުނީ ގެއަށް ވަދެގެން އައި ސާޖިދުގެ އަޑަށެވެ. ސާޖިދު އަކީ އަލީމްގެ ބޮޑުދައިތަގެ ދަރިއެކެ. ސާޖިދު މާލެ ގޮއްސިއްޔާ ހުންނަނީ އަލީމް ކައިރީ ގައެވެ. މިގޮތަށް ދާ ދިއުމުގައި މިދެކުދިންގެ މެދުގައިވަނީ ވަރަށް ގާތް ރަޙުމަތްތެރިކަމުގެ ގުޅުމެއް އުފެދިފައެވެ. ސާޖިދު ވެސް އަލީމް ދެކެނީ ގާތްތިމާގެ މީހަކަށްވުރެ ބޮޑަށް ގާތް ރަޚުމަތްތެރިއެއްގެ ގޮތުގައެވެ.\n“އަހަނ.. އެކޮއެ އާދޭ ސައިބޯން..!” އަލީމްގެ މަންމަ ބުނެލިއެވެ. ސާޖިދުވެސް އެމީހުންނާއި ބައިވެރިވިއެވެ.\nސައިގެ ކަންތައް ނިންމާލުމައްފަހު ސާޖިދު ގެއައް ދިޔައީ މިރޭ ކޮފީ އަކަށްދާން ބަލާ އަންނާނެކަމަށް ބުނަމުންނެވެ. އަލީމް ވެސް ދަތުރު ވަރުބަލި ފިލުވާލަން ވަނީ ކޮޓަރިއަށެވެ.\nޢިޝާ ނަމާދުން އަވަދިވެގެން ގެއަށް އައި މަގުމަތީގައި ސާޖިދުއާއި ދިމާވެގެން ދެމީހުން އެކީ މިސްރާބުޖެހީ ރަށުގެ ދެކުނު ފަރާތުގައި ހުންނަ ކަޑަ އަކަށް ދިއުމަށެވެ. މަގުމަތީގައި ކޮންމެވެސް ވަރަކަށް ބޮކިދިއްލާފައި ވީ ނަމަވެސް އެހިސާބުގައި އިންދަފައިވާ ބޮޑެތި ގަސްތަކުގެ ސަބަބުން އެ ސަރަހައްދު އޮތީ ފުދޭވަރަކަށް އަނދިރިކޮށެވެ.\nކުޑަ އިރު ވަލުތެރޭގައި ފިލާ ކުޅެން އުޅުނެއްކަަމަކު މިހާރު އަލީމް މިފަދަ އަދިރި މަގުތަކުން ހިނގަންވެސް ޖެހިލުންވެއެވެ. އެކިއެކި ވާހަކައިގައި ތިބެ ދެމީހުން ކުރިއަށް ދިޔައެވެ. ވަކިހިސާބަކަށް ގޮސްފައި އަލީމް މަޑު ޖެހިލުމުން ސާޖިދުވެސް ކުޑަކޮށް ހިނގުން މަޑު ކޮއްލާފައި އެނބުރި ބަލާލިއެވެ. އޭރު އަލީމް ހުރީ އެތާ ހުރި ފަޅު ގެއަކަށް ބަލަހައްޓައިގެން ގަނބުވެފައެވެ. ސާޖިދު އައިސް ކޮނޑުގައި ޖަހާލުމުން އަލީމު ދިޔައީ ސިއްސައިގެންނެވެ. ސާޖިދު އަށް ބަލާލުމަށްފަހު އަނެއްކާވެސް އަލީމު ބަލާލީ އެ ފަޅުގެއާއި ދިމާލަށެވެ. ދެން ވީ ނުވީއެއް ސާޖިދުއަކަށް ނޭނގުނެވެ. ފެނުނީ ދުންފައި ޖަހައިފައި އަލީމް ދުއްވައިގަތް ތަނެވެ. ވީގޮތް އެގުމުން ސާޖިދު ގާތަށް އައީ ނުލަފާ ހިންޏެކެވެ.\nއެއައި ބާރުމިނުގައި އައިސް އަލީމް ވަނީ ގެއަށެވެ. ގެއަށް ވަން ކަމެއް ނޭގި ކޮޓަރިއަށް ވަދެ ތަޅުލިއެވެ. އޭރު މީހާ ހުރީ ދާހިއްލާ ފޯވެފައެވެ. މުޅި މީހަ ބިރުން ރޫރޫ އަޅައެވެ. އަލީމް ވަދެގެން އައިތަން ފެނި ސިޓިންރޫމުގައި ތިބި މަންމަ އާއި ކޮއްކޮ އެކަކު އަނެކަކުގެ މޫނަށް ބަލާލުމަށްފަހު ގޮސް ދޮރުގައި ޓަކި ޖެހިއެވެ. އަލީމް ދޮރު ހުޅުވަން އިރުކޮޅެއް ނެގިއެވެ. އަލީމް ހުރިގޮތް ފެނުމުން މަންމަ އާއި ކޮއްކޮ ވަކިން ހާސްވެއްޖެއެވެ. އޭރު ސާޖިދުވެސް އައިސް ވަންނަނީއެވެ. އަލީމް ފެނުމުން ސާޖިދު ފުރަތަމަ ފެށީ ހޭށެވެ. ވީގޮތް ކިޔައިދިނުމުން އަލީޝާ އަށް ވެސް ބާރަށް ހީ ގަނެވުނެވެ.\n“އެއީ މިރަށުން އަބަދުވެސް ފެންނަ ކުއްޖެއް..! ދޮންބެ ހާދަ ފިޑިއޭ ދޯ..!” އަލީޝާ އަލީމް އަށް މަލާމާތްކުރާ ފަދަ ގޮތަކަށް އެހެން ބުނުމުން އަލީމް ލޯއަޅާލިއެވެ.\n“ކޮއްކޮއަށް ފެނުނު ނަމަ އިނގޭނީ ފިނޑީ ކާކުކަން” ކުޑަކޮއް ހަމަޖެހިލާގޮތް ދައްކަމުން އަލީމް އެހެން ބުނެލުމަށްފަހު ވަނީ ފާޚާނައަށެވެ.\nއެރޭ ނިދަން އޮވެވެސް އަލީމް އަށް ވިސްނެނީ އެކަންތަކާއި މެދުގައެވެ. ކޮންމެއަކަސް އެކަމުގެ ހަގީގަތް ހޯދުމުގެ ޝައުޤުވެރިކަން އަލީމްގެ ހިތުގައި އާލާވިއެވެ.\nޖެހިގެންއައި ދުވަހުގެ ހަވީރުގެ ވަގުތެވެ. އަލީމް މިސްރާބުޖެހީ ރަށުގެ ހޮޅުއައްޓާއި ދިމަލަށެވެ. އެހިސާބަށް ދެވުނު އިރު ހޮޅުއަށީގައި އެކި އުމުރުފުރައިގެ އަންހެނުންނާއި ފިރިހެނުން ތިއްބެވެ. އަލީމްވެސް އެތަނުން އުނދޯއްޔެއްގައި އިށީނދެލިއެވެ. އަދި އެތާގައި އިން މުސްކުޅި ފުރައިގެ މީހަކު އަލީމް އާއި ވާހަކަދައްކަން ފެށިއެވެ. އަލީމްވެސް އެކި ވާހަކަ ދައްކަމުންގޮސް އަސްލު މައުޟޫއަށް ވާހަކަފެށިއެވެ. އެއާއިއެކު ރޭގައި ހިނގައިދިޔަ ކަންތައް އިސްމަޢީލުބެއަށް ކިޔައިދިނެވެ.\n“ކޮއްކޯ.. ތިއީ ބޭބެމެން ހަނދާންހުންނަން ފެށީއްސުރެ މިރަށުގަ އުޅޭ ކުއްޖެއް.. ވަރަށް ގިނަމީހުނަށް ފެނިފަ ހުންނާނީ” އިސްމާޢިލްބެ ވާހަކަދައްކަމުން ދިޔައެވެ. އަލީމް ވަރަށް ޝައުގުވެރިކަމާއި އެކު އަޑުއަހަން އިނެވެ.\nއެއީ އަށާރަވަނަ ގަރުނުގެ މެދުތެރޭގެ އަހަރުތައް ގުނަމުންއައި ދުވަސްވަރެވެ. އޭރު ދިވެހިން ތަހުޒީބޭ މިކިޔާއެއްޗެއް ނުވެސް ދަނެއެވެ. ވެރިރަށް މާލެ އެކޭ ރާއްޖޭގެ އެހެން ރަށެކޭ މާބޮޑު ތަފާތެއްނެތޭ ބުންޔަސް ދޮގަކަށް ނުވާނެއެވެ. އޭރު ދިވެހިންވަނީ ދެބައިވުމެއްނުވާ އަޚުވަންތަކަމުގެ މާތް ގުޅުމަކުން ގުޅިލާމެހިފައެވެ. ހިޔާވަހިކަން ހޯދަމުންދިޔައީ ފަން ޖިފުޓީގެ އެހީގައެވެ. ރޭގަނޑު ނުވައެއްގެ ފަހުން ރަށުތެރެއިން އިވޭނީ ހަމައެކަނި ދޫނި ސޫފާ ސޫފީގެ އަޑާއި އަދި އެހެންވެސް މިފަދަ ގުދުރަތީ އަޑުތަކެވެ. ސަބަބަކީ ގިނަ ރަށްތަކަށް ކަރަންޓު ނުލިބޭތީއާއި ކަރަންޓު ލިބޭ މަދު ރައްތަކުގައިވެސް އަށެއް ނުވަތަ ނުވައެއް ޖަހާއިރު ކަރަންޓު ކެނޑޭތީއެވެ.\nކޮންމެއަކަސް މި ކިޔައިދެވުނީ އޭރުގެ ދިވެހިންގެ ވާހަކައެވެ. ދެން މި ކިޔައިދެނީ އެޔައްވުރެންވެސް އަޖައިބު ކުރުވަނިވި ކަމެއްގެ ވާހަކައެވެ.\nތިނަދޫ އަކީ ގ.ދ އަތޮޅުގެ ނިސްބަތުން އާބާދީ ބޮޑު ރަށެކެވެ. އައިމިނަ އާއި އަލިފުޅަކީ ރަށުގައި ވަރަށް އާދައިގެ ދިރިއުޅުމެއް އުޅެމުންދާ ދެމަފިރިންނެވެ. އުމުރުން އެންމެ ފަނަރަ އަހަރުގައި އައިމިނަ އަލިފުޅާއި ކައިވެނިކުރިއިރު އަލިފުޅުގެ އުމުރުންވެސް ވާނީ ސަތާރަވަރަކަށް އަހަރެވެ. މި ކައިވެންޔަކީ އަލިފުޅުގެ ބައްޕަ ނިޔާވިއިރު ކޮއްފައިވާ ވަސިއްޔަތެކެވެ. އެހެން ނަމަވެސް އައިމިނަ މި ކައިވެންޔާ ރުހި ގަބޫލެވެ.\nމި ކައިވެންޔަށް ވިހި އަހަރު ވެގެން ގޮސްފައިވާ އިރުވެސް މި ދެމަފިރިންގެ އުނގު ފަޅުފިލުވައިދޭނޭ ކުއްޖަކު ވަނީ ނުލިބިފައެވެ. މިކަމާއި އައިމިނަ ވަރަށް ހިތާމަ ކުރެއެވެ. އަލިފުޅުގެ ޙާލަކީވެސް މިއީއެވެ. އެހެންނަަމަވެސް އަލިފުޅު އެކަން އައިމިނަ އަށް އެނގުނަނުދީ އުޅެވޭތޯ ވަރަށް މަސައްކަތް ކުރެއެވެ. އަލިފުޅުވެސް ކިތަންމެހާވެސް ދަރިއަކު ބޭނުމެވެ. އެކަމަކުވެސް ކުރާނީ ކީއްހެއްޔެވެ! މާތްކަލާނގެ އެމީހަކަށް މިންވަރުކުރެއްވި ގޮތަކަށް ޝުކުރުވެރިވުން ނޫން ގޮތެއް ނެތެވެ.\nމިވީހާ ދުވަސްތަކުގައި އަިމިނައަށް ނުކުރާކަށް ބޭހެއް ނެތެވެ. ނުދަމާކަށް ތެލެއް ނެތެވެ. ނުވިތާކަށް އައިމިނަގެ ބައްޕަ އީސާފުޅު ވަނީ މިކަމަށް ބަލަންޖެހޭ ފާލެއް ބަލައި ފަންޑިތަވެސް ހަދާފައެވެ. އެހެން ނަމަވެސް މިކަމަށް އަލިމަގެއް ފެންނަ ގޮތެއް ހަަމަ އެއްގޮތަކަށްވެސް ނުވިއެވެ.\nދަރިއެއްގެ ފޮނި އުއްމީދުގައި ދުވަސްތައް ފާއިތުވަމުންގޮސް މި ދެމަފިރިންގެ ކައިވެނީގެ ރިހިޔޫބީލް ފަހަނަ އަޅާ ގޮސް ތިރީސް އަހަރުވެސް ފުރުނީއެވެ. އަދިވެސް އައިމިނަގެ ދެމަފިިރިންގެ ޢަޒުމަކަށް ބަދަލެއް ނާދެއެވެ. މާތްﷲ އަށް ވަކީލުކޮށް އެކަލާނގެއަށް ދުޢާ ދެންނެވުމުގައި ވަރުބަލިކަމެއް ނެތި ދެމިތިއްބެވެ.\nއަލިފުޅަކީ ރާވެރިއެކެވެ. މިކަމުން މާބޮޑު އާމްދަނީއެއް ނުލިބެއެވެ. ބައްޕަ ނިޔާވުމާއި ގުޅިގެން އާއިލާގައި ހަގަށް ތިބި ތިން ކުދިންގެ ޚަރަދުތައްވެސް ބަލަހައްޓަން ޖެހުނީ އަލިފުޅަށެވެ. ރާއަރައިގެން ލިބޭއެއްޗަކުން ގިނަފަހަރަށް އަނގަޔާ އަތާ ދިމާނުވެއެވެ. އެހެންކަމުން އައިމިނަވެސް އާމްދަނީ ހޯދުމަށް ފަންގިވިނުމުގެ މަސައްކަތް ފެށިއެވެ.\nއަވައްޓެރިއަކާއި އެކީ ފަންގިވިނުމުގައި އައިިމިނަ އަވަދިނެތި އުޅުނު ދުވަހެކެވެ. އާދައިގެ މަތިން އަލިފުޅުވީ ރުކަށްއަރާން ގޮހެވެ.\n” އަހަރެން އަންނާނަން މި ފަންބޮޑި މޫދުގަ އަޅާފަ. މިހާރު އެއޮއް އިރު އޮއްސެނީ” މިހެން ބުނެ ހަލުވި ފިޔަވަޅުތަކެއްގައި އައިމިނަ ހިނގައިގަތީ ގެއާއި ވީ ފަރާތުން އަތިރިމައްޗަށެވެ. އިރުއޮއްސި އަނދިރިވުމުގެ ކުރިން އެނބުރި ގެއަށް އައުމުގެ ނިޔަތުގަ އެވެ.\nއައިމިނަމެންގެ ގެ ހުންނަނީ ހުޅަނގު ފަރާތުން އަތިރިއަށް ވާގޮތަށްކަމުން އެހިސާބަށްދާކަށް މާ ގިނަ އިރެއް ނުނަގައެވެ. އޭރު ކޮންމެވެސް ވަރަކަށް އަނދިރިވާން ފަށައިފިއެވެ. މުޅި އުދަރެސް ރަތްވިލާ ތަކުން ވަށާލެވިފައިވާއިރު ގަސްބޯ އެ ސަރަހައްދު ސިފަވަނީ ވަރަށްވެސް ނާމާންކޮށެވެ.\nއެހެން ނަމަވެސް އައިމިނަގެ މޫނުމަތިން އެއްވެސްކަހަލަ ކަންބޮޑުވުމެއް ފެންނާކަށް ނެތެވެ. އައިމިނަގެ އެއްވެސް ފަރުވަލެއް ނެތެވެ. ވާނީވެސް އެހެންތާއެވެ. އެއީ އައިމިނައަށް އާކަމެއް ނޫންވިއްޔާއެވެ.\nއައިމިނަ މަޑުކުރުމެއްނެތި ގޮސް ތޮށިގަނޑުމަތީ ހެދިފައިއޮތް ފެންގަޑެއްގައި ފަންބޮޑި ބޭއްވުމަށްފަހު އޭގެ މައްޗައް އެތަނުން ދެތިން ގާ ލުމައްފަހު އެނބުރި ގެއައްދާން ހިގައިގަތެވެ.\nއައިމިނަގެ ފިޔަވަޅުތަކަށް ހުއްޓުމެއް އައީ އެދިމާ ގަސްތަކު ތެރެއިން ކުޑަކުއްޖެއްގެ ކުކުރުމުގެ އަޑު ކަންފަތުގައި ޖެހުމުންނެވެ. އަޑު އައި ދިމާލަށް އައިމިނަ ދެތިން ފިޔަވަޅެއް އަޅައިލީ އެއީ ހީވި ހީވުމެއްތޯ ޔަގީންކޮށްލުމުގެ ނިޔަތުގައެވެ. ނަމަވެސް ފެނުނު މަންޒަރަކުން އައިމިނަގެ ހަރަކާތް ހުއްޓުނު ކަހަލައެވެ. ފަހަތަށް ޖެހިލެވުނީ ބޭއިޚްތިޔާރުގައެވެ. މިފެންނަނީ ހަގީގަތެއްތޯ ގަބޫލުކުރަން ދަތިވި ކަހަލައެވެ. އެހެންކަމަށްވާނަމަ އެއީ ހާދަ ރަހުމް ކުޑަ އިންސާނެކެވެ. އެ ކުއްޖާ އެހާލަށް ދޫކޮއްލަން ކެރުނީ ކޮންފަދަ މަޔަކަށް ބާވައެވެ. އެމީހެއްގެ ހިތުގައި މައިވަންތަކަމުގެ ކުޑަވެސް ރަހުމެއް ނުހިގަނީ ހެއްޔެވެ! މިއީ ކޮންފަދަ އިމްތިހާނެއް ހެއްޔެވެ! ހިތައް އަރާ ފައިބަމުންދިޔަ ސުވާލުތަކުން އައިމިނަގެ ބޯ ހާސްކުރުވަމުން ދިޔައެވެ.\nއާއެކެވެ. އައިމިނައަށް މި ފެންނަނީ ހަމަ ހަގީގަތެވެ. ގަސްތަކުތެރެއިން އައިމިނައަށް އެ ފެންނަނީ ވިހޭތާ މާގިނައިރުތަކެއް ނުވާ ތުއްތު ކުއްޖެކެވެ. މިކުއްޖާގެ ހާލު ފެނި އައިމިނަގެ ހިތް ހަމްދަރުދީއިން ފުރި ބަންޑުންވިކަހަލައެވެ. އައިމިނަ އެކުއްޖާ ނަގާ ގަޔާލާ ބޮނޑިކޮއްލިއެވެ. ކީއްވެ ކަމެއް ނޭނގެއެވެ. އައިމިނަގެ ހިތުގައި މައިވަންތަކަމުގެ ރޫޙު އާލާވެގެންދިޔައެވެ. މަޑުކުރުމެއްނެތި އައިމިނަ މިސްރާބުޖެހީ ގެއަށް ދިއުމަށެވެ.\nއައިމިނައަށް ގެއަށް އާދެވުނުއިރު އަލިފުޅު އައިމިނަ ލަސްވެގެން އުޅުނެވެ. އަލިފުޅަށް އިތުރު ހައިރާންކަމެއް ލިބުނީ އައިމިނަގެ އަތުގައި އޮތް ކުއްޖާ ފެނުމުންނެވެ.\n“ތިއީ ކޮންކުއްޖެއް؟” “ހާދަ ލަސްވީ؟” އަވަސް އަވަހަށް އަލިފުޅު ސުވާލުކުރަން ފެށިއެވެ. އައިމިނަ ކަންވީގޮތް ކިޔައިދިނެވެ.\n“ތިކަން ވާނީ ރަށުގެ އިސްވެރިންނަށް އަންގަން” ވަރަށް ހައިރާންވެހުރެ އަލިފުޅު ބުންޏެވެ. އެއަށްފަހު އެބައަންނަން ކަމަށްބުނެ އަވަސް ފިޔަވަޅުތަކެއްގައި ހިނގައިިގަތެވެ.\nދެދުވަސް ވަންދެން ބެލި ބެލުމުން އެއްވެސްމީހަކު ވިހާފައިވާކަން އެގޭގޮތެއް ނުވިއެވެ. އެންމެފަހުން އައިމިނަގެ ދެމަފިރިން ނިންމީ އަމިއްލަ ދަރިއެއްފަދައިން އެކުއްޖާ ބަލާށެވެ. ދަރިންނަކީ ކިހާބޮޑު ނިއުމަތެއްކަން އެންމެ ބޮޑަށް ވިސްނޭނީ އައިމިނަ ފަދަ އެ ނިޢުމަތުން މަޙްރޫމްވެފައިވާ މީހަކަށެވެ. ކޮންމެއަކަސް އައިމިނަ އެ މަސްއޫލިއްޔަތާ ހަވާލުވީ ވަރަށްވެސް ހިތްހަމަޖެހުމާއި އެކީއެވެ. ﷲގެ މިންވަރުފުޅަށް ޝުކުރުވެރިވާ ހާލުގައެވެ.\nދުވަސްތައް ފާއިތުވަމުންގޮސް އައިމިނަމެންގެ ދަރިފުޅަށް އަހަރެއް ފުރެން ގާތްވަނީއެވެ. އެއް ރެއެއްގެ ދަންވަރުގެ ވަގުތެވެ. ކުޑަ ކުޑަ އަހުމަދަށް ހޭލެވުނީ މެންދަމުން އަލިވެ ތިނެއް ޖަހަން ގާތްވެފައި ހުއްޓައެވެ. ލޯ ހުޅުވާލުމަށްފަހު އިރުކޮޅަކު މައްޗަށް ބަލަންއޮތުމަށްފަހު ކައިރީގައި އޮތް އައިމިނައަށް ބަލާލިއެވެ. އޭރު ޖެހިގެން ހުރި ކުޑަ އަށީގައި އަލިފުޅު ނިދާފައި އޮތެވެ. އަހުމަދަކީ އަދި ރަގަޅަށް ނުވެސް ހިނގޭ ކުއްޖެކެވެ. ނަމަވެސް އަމަލުތަށް ހުރިގޮތުން ހީވަނީ ބުއްދިހަމަޖެހޭ ބޮޑު މީހެއް ހެނެވެ. އައިމިނަ އޮތީ ނިދައިފައިކަން ޔަގީންކޮއްލާ ކަހަލަގޮތަކަށް ބަލާލުމަށްފަހު ތެދުވެގެން ހިނގައިގަތީ ބޭރުދޮރާއި ދިމާއަށެވެ. ހިނގާފައި ދިޔަލެއް ފަރިތަކަމުން އެއީ އެއްއަހަރު ނުފުރޭ ކުޑަކުއްޖެކޭ ބުނެވޭނޭ އެއްވެސް ޖާގައެއް ނެތެވެ. އެދިޔަ ގޮތަށް ގޮސް ބޭރު ދޮރުގެ މަކުޑި ނައްޓާލުމަށްފަހު ވަރަށް ސިއްރުސިއްރުން ބޭރަށް ދެމިގަތެވެ.\nމުނާޖާގޮވާއަޑަށް އައިމިނައަށް ހޭލެވުނުއިރު އަލިފުޅު އޮތީ ގަދަނިދީގައެވެ. އަހުމަދުވެސް ވަރަށް އަރާމުގައި ނިދާފައި އޮތެވެ. އަލިފުޅަށް ގޮވުމަށްފަހު އައިމިނަ ގޮސް ފާޚާނާއަށް ވަނެވެ. ފަތިސްނަމާދު ކޮށް އަވަދި ވެގެން އައިމިނަ އަވަސްވެގަތީ ގޭތެރޭގެ މަސައްކަތައިގެނެވެ.\n“އައިމިނާ، ކޮބާ މިއަދު ސައިބޯން ހުރީ ކޯއްޗެއް؟” ފަތިހު ރުކަށް އަރައިފައި އައިސް ވަރުބަލިކަމާއެކީ އަށީގައި އިށީންނަމުން އަލިފުޅު އައިމިނައަށް ގޮވާލިއެވެ.\n“މިއަދު ވަކި ޚާއަސް އެއްޗެއް ނަހަދަން.. ހަމަ ގަބުޅިއާއި ހަކުރާ!” އައިމިނަ ބަދިގޭގައި އިނދެ ޖަވާބުދިނެވެ.\n“ކޮބާތަ އެސޮރު؟ އަދިވެސް ނުތެދުވޭތަ؟” އަލިފުޅު އަނެއްކާވެސް ކޮއްލީ ސުވާލެކެވެ.\n“އާނ..!” އައިމިނަ މިހެން ބުނުމުން އަލިފުޅު ވަނީ ގޭތެރެ އަށެވެ.\n“އައިމިނާ….!!!!” ގެއަށް ވަންގޮތަށް އަލިފުޅު ހަޅޭއްލަވައިގަތެވެ.\nސައިތައްޓަކާއި ސައިތައްޓެކެވެ.. ފަޔައްލެވުނުހާ ބާރެއް ލައިފައި އައިމނަ އައިސް ވަނީ ގޭތެރެއަށެވެ. ގޭތެރެއަށް ވަންގޮތަށް ފެނުނު މަންޒަރަކުން އައިމިނައަށް ވެސް ވީ އަލިފުޅަށްވެސް ވީކަހަލަ ގޮތެކެވެ. އަހުމަދު ހުރީ އަށިމައްޗަށް ކޮޅަށްއަރާ ފުންމާށެވެ. އައިމިނަ ހައިރާންވީ އަހުމަދަށް އެހާ އަވަހަށް ހިގައިގަނެވުނީމައެވެ. އެއަށްވުރެވެސް އަޖައިބު ކުރުވަނިވި ކަމަކީ އެހާ ފަރިތަ ކަމާއެކީ ހަރަކާތްތެރިވެ އުޅޭތީއެވެ. ވާނީވެސް އެހެންތާއެވެ. އަހުމަދަށް ފިރުކިގަނެވުނުތާ އަދި ހަފްތާއެއް ނުވޭވިއްޔާއެވެ.\nއައިމިނައާއި އަލިފުޅަށް ތިބެވުނީ އާގަމަ ވެފައެވެ. ލިބުނު ހައިރާންކަމާ އެއްވަރަށް ދެމަފިރިން އުފާވެސް ވިއެވެ. އަލިފުޅަށް ބަލާލުމަށްފަހު އައިމިނަގޮސް އަހުމަދު ނަގާ މެޔާލާ ބޮޑިކޮއްލިއެވެ. އޭރުވެސް އަލިފުޅު ހުރީ ހުއްޓުން އަރާފައެވެ.\nދުވަސްތައް މިގޮތުގައި ފާއިތުވަމުންގޮސް އަހުމަދަށް ފަސްއަހަރު ފުރުނީއެވެ. އަހުމަދުގެ ފަރާތުން ފެންނަމުންދިޔަ އާދަޔާޚިލާފު ކަންތައްތަކަށް މާބޮޑު ފަރުވާލެއްނުބަހައްޓާ އަލިފުޅުގެ ދެމަފިރިން ދިޔައީ އެ ދަރިފުޅަށް ބޭނުންވާ ލޯތްބާއި އަޅާލުން އޭގެ އެންމެ ފުރިހަމަ ގޮތުގައި ދެމުންނެވެ.\nއާދައިގެމަތިން ދުވަހުގެ މަސައްކަތް ނިންމާލުމަށްފަހު އުޑުމަތި ބަނަކޮށް އޮތުމާއިވެސް އެކީ އައިމިނަމެން ނިދަން ވަނީ ތަންކޮޅެއް އަވަހަށެވެ. ނަސީބަކުން މާގިނަ އިރުތަކެއް ނުވަނީސް އަހުމަދު ނިދައިފިއެވެ. އައިމިނަވެސް އެހެން އޮންނަތާ މާގިނަ އިރުތަކެއް ނުވަނީސް ނިދިއްޖެއެވެ.\nއަލިފުޅަށް ހޭލެވުނީ އަތިރިއަކަށް ދާންޖެހިގެންނެވެ. އޭރު ގަޑިން މެންދަމުންއަލިވެ ތިނެއް ޖަހަނީއެވެ. ވަރަށް ބޯކޮށް ވާރޭވެސް ވެހެމުން ދިޔައެވެ. ފުރާޅުންފައިބަމުންދިޔަ ފެންތިކިތަކެއް ގޭގެ ކަނެއްގައި ބަހައްޓާފައި ހުރި ފެން ބަނޑިޔަލުގައި ޖެހޭތީ އެއިން މުޅި ގޭތެރޭގައި ވަނީ މަޑު މިޔުޒިކެއް ކުޅެލާފައެވެ. ފުޅި ބައްތީގެ މަޑު އަލި ފިޔަވާ އެހެން އެއްވެސް އަލިކަމެއް ފެންނާކަށްނެތެވެ.\nއަޅިފުޅު އަށިން ތެދުވެ އިށީދެލި ވަގުތު ގެއިން ބޭރަށް ނިކުންނަން ހުރި ދޮރާއި ދިމާލުން އަޑެއް އިވޭހެން ހީވެ އެދިމާލަށް ބަލާލިއެވެ. އޭރު އަހުމަދު ދޮރުން ބޭރަށް ދެމިގަތްތަން އަލިފުޅަށް ކިތަންމެ ރީއްޗަކަށްވެސް ފެނުނެވެ. އަލިފުޅަށް ތެޅިގަނެވުނެވެ. ދެވަނަ ސިކުންތުގައި އަލިފުޅު ބަލާލީ އައިމިނަ އޮތް އައްޓަށެވެ. އެއާއެކު އަވަސް އަވަހަށް ބޭރަށް ބޯދިއްކޮއްލިއެވެ. ނަމަވެސް އަހުމަދު ފެންނާކަށް ނެތެވެ. އޭރުވެސް ވެހެމުންދިޔަ ވާރޭއަކަށް ބަދަލެއް ނާދެއެވެ.\nލިބުނު ހައިރާންކަމާ އެކު އަލިފުޅު އަވަސް އަވަހަށް އައިމިނަ އަށް ގޮވިއެވެ. އަލިފުޅު ބުނި އެއްޗެއް އައިމިނައަށް ފަހުމްވާން އިރުކޮޅެއް ނެގިއެވެ. އެއާއިއެކު ތެޅިގަނެފައި އަށިން ތެދުވިއެވެ. އައިމިނަ ހީވަނީ ދެންމެ ދެންމެ ނުކުމެގެން ހިގައިދާނެހެނެވެ. އަހުމަދު މިގަޑީގައި ދާނީ ވެސް ވަކި ކޮންތާކަށް ބާއެވެ. އަނެއްކާ މީހަކު އަހުމަދު ގެންދިޔައީ ބާއެވެ. މިފަދަ ޚިޔާލުތަކަކުން މި ދެމަފިރިންގެ ބޯ ހާސްކުރުވަމުން ދިޔައެވެ. އެކަމަކު މިއޮއް ދަންވަރު އެހާމެ ބޯ ވިއްސަރައިގަ އަހުމަދު ހޯދަން ދާނީވެސް ވަކި ކޮންތާކަށްހެއްޔެވެ. އަހުމަދު އަންނަންދެން މަޑުކުރުން ނޫނީ އިރުއަރަންދެން ކެތްކޮއްލުން ނޫންގޮތެއް ނެތެވެ. އައިމިނަ އަށް އެއްތާކު މަނޑުން އިނދެވޭކަމަކަށް ނުވެއެވެ.\nމުނާޖާ ގޮވީވެސް މިފަދަ ގޮތެއްގައި އައިމިނަ ދެކޮޅަށް ހިނގާލަ ހިނގާލާ ހުއްޓައެވެ. ވާރޭވެސް ތުނިކޮށްލައިފައި ވުމާއެކު އަލިފުޅު ގެއިންނުކުތީ ފަތިސް ނަމާދު ކޮށްގެން އަހުމަދު ހޯދަންދާނެކަމަށް ބުނެފަައެވެ. ފަތިސްނަމާދަށް ފަހު އަހުމަދު ހެޔޮހާލުގައި ވުންއެދި އައިމިނަ ރޮއެރޮއެފައި ދުޢާ ދެންނެވިއެވެ. ފަތިސް ނަމާދުން އަވަދިވެގެން އައިމިނަ އެނބުރިލިއިރު އަހުމަދު އޮތީ އަރާމުކޮށް ނިދާލާފައެވެ. ލިބުނު ހައިރާން ކަމާއެއްވަރަށް އައިމިނަ އެހާމެ ބިރުވެސްގަތެވެ. ހަމަގައިމުވެސް ގެއަށް މީހަކު ވަންނަމަ އައިމިނައަށް ނޭނގިނުދާނެއެވެ.\nއެވަގުތު ގެއަށްއައިސް ވަން އަލިފުޅަށް އަހުމަދު ފެނުމުން ސުވާލުންފުރިފައިވާފަދަ ގޮތަކަށް އައިމިނައަށް ބަލާލިއެވެ. އައިމިނަ ވީގޮތް ކިޔައިދިނުމުން އަލިފުޅުގެ ހިތުގައި ބިރުވެރިކަން އުފެދުނެވެ. ކޮންމެވެސް ނުބައެއް އުޅޭކަމުގައި އަލިފުޅުގެ ހަވަނަ ހިއްސު އަލިފުޅަށް ވިސްނައިދިން ކަހަލައެވެ. އައިމިނައަށް ބަލާލުމަށްފަހު އަލިފުޅު ނުކުތީ ބޭރަށެވެ. އައިމިނަވެސް ވަރަށް ކަންބޮޑުވެފައި ހުރެ މިސްރާބުޖެހީ ބަދިގެއާއިވީ ފަރާތަށެވެ.\n“ދަރިފުޅާ އަހުމަދާ.. ރޭގަ ދަރިފުޅު ބޭރަށް ދިޔައިންތަ؟” އަހުމަދު ހޭލައިގެން އައުމުން އައިމިނަ ފުރަތަމަވެސް ކޮއްލީ އެ ސުވާލެވެ. އަހުމަދު ފާޑަކަށް ބަލާލުމަށްފަހު ހަމައެކަނި ބޯ ހޫރާލީއެވެ. އައިމިނަ ކުޑަކޮށް ހިތްހަމަ ނުޖެހުނެވެ.\n“އަހުމަދު ދޮގުވެސް ހަދަންފެށީތަ؟ ބައްޕަ ބުނި އަހުމަދު ރޭގަ ބޭރަށް ނުކުންނަނިކޮށް ދެކުނީމޭ.. ކޮންތާކަށް ދިޔައީ؟” ކުރަންހުރި މަސައްކަތް ހުއްޓާލުމަށްފަހު އައިސް އަހުމަދު ކައިރީ ހުއްޓިހުރެ ސުވާލުކޮއްލިއެވެ. ދެންވެސް އަހުމަދުގެ ފަރާތުން އެދެވޭ ޖަވާބެއް ނުލިބުނެވެ. އައިމިނަ އެހާވަރަށް ސުވާލުކުރުމުންވެސް ބޯ ހޫރާލުން ފިޔަވާ އިތުރު ކަމެއް އަހުމަދު ނުކުރިއެވެ.\nއެވަގުތު ގެއަށް ވަދެގެންއައި އަލިފުޅުގެ މޫނުމަތިން ފެންނަންހުރީ މާޔޫސްކަމެވެ. އައިމިނަ އަވަސްއަވަހަށް ވީ ކީއްތޯ ސުވާލުކޮއްލިއެވެ. އަލިފުޅުގެ ވާހަކަ ނިމުނުއިރު އައިމިނައަށް ހަމަ ރަނގަޅަށްވެސް ރޮވިއްޖެއެވެ. އަހުމަދުގެ ފަރާތުން އެންމެ ކުރީއްސުރެ ފެންނަމުންއައި އާދަޔާޚިލާފު ކަންތައްތަކުގެ އަސްލު އަދިކިރިޔާ މި އެނގުނީއެވެ. އާއެކެވެ. އަހުމަދަކީ ތި ހީކުރާ ކަހަލަ ކުއްޖެއް ނޫނެވެ. އަހުމަަދަކީ އިންސިއެއްގެ ދަރިއެއް ނޫނެވެ.\nއަލިފުޅު ފާލުބަލައިގެން އެނގުނު ގޮތުގައި އަހުމަދު ވިހޭރޭ އަހުމަދުގެ (ޖިންނި) މަންމަ މަރުވީއެވެ. އެވަގުތު ވީ އައިމިނައަށް އެތަނަށް ދެވުނު ވަގުތު ކަމުން އަހުމަދުގެ މަންމަ އަހުމަދު އެތަނަށް ދޫކޮއްލީއެވެ. އެއީ އައިމިނަ އެ ދަރިފުޅު ލޯބިން ބަލާބޮޑުކުރާނެ ކަމުގެ ޔަގީންކަން އޮތުމާއިވެސް އެކީގައެވެ. އައިމިނަ މެންނަށް ނޭގުނަސް އަހުމަދަށް އަށްމަހުން ފެށިގެން އަހުމަދު ބޭރަށްނުދާ އެއްމެ ރެއެއްވެސް ފާއިތުވެ ނުދެއެވެ. އެހެން ނަމަވެސް އަހުމަދު ދަނީ ކީއްކުރަންކަން އަދި އަދަށް ދާންދެންވެސް އޮތީ ވަންހަނާ ވެފައެވެ.\n“ދެން އެމީހުން އެ ކުއްޖާ އަށް ކިހިނެއް ހެދީ؟” އިސްމާއީލްބެގެ ވާހަކަ މެދުކަނޑާލަން ޖެހުނީ އަލީމް ކޮއްލި ސުވާލަކުން ނެވެ. “އެނގިފައިވާ ގޮތުން އަލިފުޅުގެ ދެމަފިރިން މަރުވަންދެންވެސް އަހުމަދަށް އަޅާލާ ދަރިއެއް ފަދައިން ބެލި. އަދި އަލިފުޅުގެ ދެމަފިރިން މުސްކުޅިވީ ދުވަހު އެ ދެމަފިރިންގެ ހުރިހަ ކަމެއްވެސް ކޮއްދިނީ އަހުމަދު.. އަހުމަދަކީ ޖިންނި ކުއްޖަކަސް އޭނަގެ ފަރާތުން މިހާތަނަށް އެއްވެސް މީހަކަށް ގެއްލުމެއް ލިބިފައެއް ނުވޭ. އެހެން ނަމަވެސް ބައެއް މީހުން އަހުމަދު ފެނިގެން ހޭނެތިފައިވެސް އެބަހުރި. ބައެއްފަހަރު އޭނަ ދެކެ ބިރުގަނެ އުނދަގޫ ކުރާނަމަ އެފަދަ މީހުންނަށް ޖެއްސުން ކޮށް ހަދާ ކަމަށްވޭ.. މިހާރުވެސް އެގޭދޮށުންނާ ރަށުގެ އެހެންވެސް ތަންތަނުން މިކުއްޖާ ފެންނަކަމަށްވޭ.. މުޅި އަތޮޅަށްވެސް މިކުއްޖާ މަޝްހޫރުވެފައި ވަނީ “ކުޑަކުއްޖާ” ގެ ނަމުން.. މީހުން ބުނެއުޅޭ އެކުއްޖާ ރޭގަނޑު ބޭރަށް ދަނީ އޭނާގެ އާއިލާ މީހުންނާ ބައްދަލުކުރާށޭ… ބައެއް މީހުން ބުނޭ އޭނާ މެންދަމު ކަނޑަށް އެރެއޭވެސް..” އިސްމާއީލްބެ އިތުރަށް ކިޔައިދިނެވެ.\nވާހަކަ މިހާހިސާބަށް ދިޔައިރު އިރުއޮއްސެނީ އެވެ. އޭރު ހޯޅުއަށީގައި ތިބި އިސްމައީލްބެއާއި އަލީމް އެކަންޏެވެ. ވާހަކައަށް ގެއްލިފައި އިންވަރުން އެންމެން ދިޔައިރުވެސް އަލީމްއަކަށް ނޭގުނެވެ.\n“ބޭބެ މިދަނީ މިސްކިތަށް. އެއޮއް ބަންގި ގޮވަނީ.. އެކޮއެވެސް އާދޭ” ބަންގީގެ އަޑު އިވުމާއިއެކު އިސްމާއީލްބެ މިހެން ބުނެ ތެދުވެ ހިނގައިގަތީ މިސްކިތާވީ ދިމާލަށެވެ. އަލީމްވެސް އިސްމާއީލްބެގެ ފަަހަތުން ތެދުުވެ ހިނގައިގަތެވެ.\nKihineh thi nihmaaly\nBirun halaaku….aslu vx…nyc mi story…ekm ninmun ehaa ryhcheh nun\nim also from thinadhoo. ekam real story ekey buneemehnnu. but thinadhooga nuhigaa adhi. nuzoo thinadhooga 14 aharu vee iru hama ekani mashhoor story akah innanee hiyani vaahaka. nuxu men gein handi fenna vaahak\nAs i have said before.. story aky hageegee haadhisaa ehge mahcchah binaakoh liyefaivaa vaahaka eh.. ekm beynunkurevifaivaa nan thah (rashuge nan ves himeney gothun) aee aslu nan thakeh noon..\nThanks for the comments..Aslu main story aky kiyaidhey bai.. ehenve ehisaabun ninmaaly..\nNice story, ekm mee hama hagee gathe baa\nEhen kamah balamaa\nthanks.. yeah..thunthun mathin ivey vaahakaeh.. hageegatheh kamah buneulheny..\nLike the story but the ending is does not suit the story\nthanks.. dhenfaharakun balaanan ragalhu kureveytho.\nPlease change the font of this website. It’s annoying and very unattractive :/\nnice story! enjoyed it alot!! but the ending needsalittle work.\nVarah reethi ekam nimun kada\nmee hama hageegatheh baa wow vrah salhi ingey birun halhaaku vejje\nNice story.ekam Nimun ehaa fakale noon\nstory main bayaky kiyaidhey bai.. ehenve egothah ninman jehuny.. thanks all for the comments..\nހަޤީޤީ ހިތާމަ ލޯބި October 15, 2016\nކުއްޅަވަށްފާ (13ވަނަ ބައި)\nބިރުވެރި ލޯބި August 18, 2016\nބިރުވެރި ލޯބި August 6, 2017\nއިންސާފް… 22 ވަނަ ބައި\nބިރުވެރި ލޯބި June 27, 2016


Bank ge masakkathuge gadithakah badhalu genesfi\n12 ޖޫން 2021 - 15:37:36\nބޭންކްގެ މަސައްކަތުގެ ގަޑިތަކަށް ބަދަލު ގެނެސްފިއެވެ.\nހެލްތް ޕްރޮޓެކްޝަން އޭޖެންސީ އިން ކަނޑައަޅުއްވާފައިވާ އުސޫލުތަކާއި މޯލްޑިވްސް މަނިޓަރީ އޮތޯރިޓީން ކުރައްވާފައިވާ އިއުލާނާ އެއްގޮތްވާގޮތުގެ މަތީން ޚިދުމަތް ދިނުމަށްޓަކައި ބޭންކް ގެ މަސައްކަތުގެ ގަޑިތަކަށް ބަދަލު ގެނެސްފައިވަނީ މިއަދުން ފެށިގެންނެވެ.\nބޭންކުން ގެނެސްފައިވާ ބަދަލުތަކާ އެއްގޮތަށް އަމަލުކުރާނީ މި ޖޫން މަހުގެ 13 އިން ފެށިގެން 17 ޖޫން 2021 ގެ ނިޔަލަށެވެ.\nއެގޮތުން ބޭންކްގެ ހުރިހާ ބްރާންޗްތަކާއި ސާވިސް ސެންޓަރުތައް މަތީގައިވާ މުއްދަތުގައި ބަންދުވި ނަމަވެސް ކާޑު ދޫކުރުމަށް ކަސްޓަމަ ސާވިސް ސެންޓަރުތައް ހުޅުވުމަށް ހަމަޖެހިފައިވާ ކަމަށް ބޭންކުން މައުލޫމާތު ދެއެވެ. އެގޮތުން ކޮންމެ ދަވަހަކު ހެނދުނު 10:00 އިން ފެށިގެން މެންދުރުފަހު 14:00 އަށް ކާޑު ދޫކުރުމުގެ ޚިދުމަތް ދެވޭނެއެވެ. އަދި ހޯމަ އަންގާރަ އަދި ބުރާސްފަތި ދުވަހުގެ ހަމަ އެގަޑީގައި ހުޅުމާލެ ބްރާންޗުން ކާޑު ދޫކުރުމަށް ވަނީ ހަމަޖެހިފައެވެ.\nއޭގެ އިތުރުން ކަސްޓަމަރުންނަށް (ހުއްދަ ލިބިފައިވާ ފަރާތްތަކަށް) އޭޓީއެމް މެދުވެރިކޮށް ފައިސާ ނެގުމާއި ޖަމާކުރުމުގެ ހިދުމަތް ލިބޭނެއެވެ. އެގޮތުން އާންމު ފަރުދުންގެ އެކައުންޓަކަށް 100000 ރުފިޔާގެ އިތުރުން ވިޔަފާރި އެކައުންޓަކަށް 500000 ރުފިޔާ ޖަމާކުރެވޭނެއެވެ. އަދި ކަސްޓަމަރުންނަށް މެދު ނުކެނޑި ހިދުމަތް ދިނުމުގެ ގޮތުން ހަފްތާ ދުވަސްތަކުގައި (ހުކުރު ހޮނިހިރު ނުހިމަނައި) އަސާސީ ބޭންކިންގް ހިދުމަތްދޭން ހަމަޖެހިފައިވެއެވެ.


Islaahu Kurumah Fahu Voter List July Ekeh Gai Nereny - Vaguthu\nއިސްލާހު ކުރުމަށްފަހު ވޯޓާސް ލިސްޓް ޖުލައި އެކެއް ގައި ނެރެނީ\nމި މަހު ދިހަ ވަނަ ދުވަހު އިލެކްޝަންސް ކޮމިޝަނުން އާންމުކުރި ވޯޓާސް ލިސްޓަށް ލިބުނު ޝަކުވާތަކާ ގުޅޭ މައްސަލަތައް އިސްލާހު ކުރުމަށްފަހު އާ ލިސްޓު އަންނަ ޖުލައި މަހުގެ އެއްވަނަ ދުވަހު އާންމު ކުރާނެ ކަމަށް އެކޮމިޝަނުން ވިދާޅުވެއްޖެއެވެ.\nމިމަހުގެ ހާމަކުރި ވޯޓާސް ލިސްޓަށް ޖުމްލަ 1778 ޝަކުވާއެއް ހުށަހަޅާފައިވެއެވެ.\n"ވަގުތު" އާއި ވާހަކަ ދައްކަވަމުން އީސީގެ މެންބަރު އަހުމަދު އަކްރަމް ވިދާޅުވީ ކުރިން ނެރުނު ލިސްޓަށް ހުށަހެޅި ޝަކުވާތައް އިސްލާހު ކުރުމަށްފަހު ޖުލައި އެކެއް ގައި ނެރޭނެ ކަމަށެވެ.\n"އާ ލިސްޓަށް ވެސް ޝަކުވާ ހުށަހަޅަން ދިހަ ދުވަހުގެ މުއްދަތެއް ދޭނެ. އެގޮތުން އެލިސްޓަށް ޝަކުވާ ހުށަހެޅުން އަންނަ މަހުގެ 02 އިން 12 އަށް ހުޅުވާލާނެ" އަކްރަމް ވިދާޅުވިއެވެ.\nއިންތިޚާބާއި ބެހޭ އާންމު ގާނޫނުގައިވާ ގޮތުން ވޯޓު ދިނުމުގެ ހައްގު ލިބިފައިވާ މީހުންގެ ރަޖިސްޓަރީގައި ހިމެނިފައިވާ ނުވަތަ ހިމެނިފައިނުވާ މައުލޫމާތުތަކާ ގުޅޭ ގޮތުން، ނުވަތަ އެ ރަޖިސްޓަރީ ސައްހަ ކުރުމަށްޓަކައި ގެންނަންޖެހޭ ބަދަލަކާ ނުވަތަ އުނި އިތުރަކާ ގުޅޭ ޝަކުވާ އުފުލުމުގެ އިހުތިޔާރު ކޮންމެ ރައްޔިތަކަށް ލިބިގެންވެއެވެ.\nރާއްޖޭގައި މިއަހަރު ބާއްވާ ރިޔާސީ އިންތިހާބު އޮންނާނީ އަންނަ ސެޕްޓެމްބަރުމަހުގެ 23 ވަނަ ދުވަހުއެވެ. އިންތިހާބު ބޭއްވުމާ ގުޅޭ ގޮތުން އިލެކްޝަންސް ކޮމިޝަނުން މިހާރު އަންނަނީ ކަމާ ގުޅޭ އިދާރާތަކާ އެކު މަޝްވަރާ ކުރަމުންނެވެ. މީގެ އިތުރުން ބައިނަލްއަގުވާމީ ޖަމިއްޔާތަކާ އެކު ވެސް އަންނަނީ ބައްދަލުވުންތައް ބާއްވަމުންނެވެ.\nޖޫން 24, 2018 09:51\nޝަރީފުބުނި މިހާފައްކާ ފުރިހަމަ ލިސްޓެއްދުވަހަކުވެސް ބަޔަކުތައްޔާރުކޮށްފަ ނުނެރޭނެއޭ އަދި ބަޔަކަށްނުވެސްނެރެވޭނެއޭ ،،، އަބަދުވެސް ކުޑަކުދިންކައިރީގަދައްކަކަހަލަވާހަ އަރާތިބެދައްކާނެ . ވަރަށްފޫހި ... ވަރަށްކަޑަ\nޖޫން 24, 2018 09:56\nއިއެއްޗެ ނެރޭއިރު ތަންކޮޅެއްބަލައި ލާނަމަ މހެނެއްނުވީސް ލަދުން ބޯ ހަލާކު ތަންކޮޅެއް ސިސްޓަމިޓުކޮއް މިކަންކުރާނަމަ މިހެނެއްނުވީސް


BREAKING: Addu Gai3Meehunnahvure Ginain Evve Ulhun Manaa Kohffi - Vaguthu\nއައްޑޫގައި ތިން މީހުންނަށްވުރެ ގިނައިން އެއްވެ އުޅުން މަނާކޮށްފި\nއައްޑޫ ސިޓީ- ވަގުތު އިމޭޖަސް- މުަހައްމަދު އަފްޒަލް\nއައްޑޫގައި ތިން މީހުންނަށްވުރެ ގިނައިން އެއްވެ އުޅުން ހެލްތް ޕްރޮޓެކްޝަން އެޖެންސީ، އެޗްޕީއޭއިން މަނާކޮށްފި އެވެ.\nއައްޑޫ ސިޓީގައި ގުޅިފައިވާ ރަށްތަކުން މުޖުތަމައު ތެރެއިން ބަލި ފެނުނީ މިދިޔަ ހޮނިހިރު ދުވަހު އެވެ. އޭގެ ފަހުން އެ ސިޓީގައި ކޮވިޑަށް ފައްސިވާ މީހުންގެ އަދަދުތައް ވަނީ އިތުރުވާން ފަށާފައެވެ. އަދި މިރެއާ ހަމައަށް އެ ސިޓީ ގުޅިފައިވާ ރަށްތަކުން 22 މީހަކު ކޮވިޑަށް ވަނީ ފައްސިވެފައެވެ.\nޑައިރެކްޓަރ އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ނެރުނު އެންގުމުގައި ވަނީ ޢާންމު ޞިއްޙަތު ރައްކާތެރިކުރުމުގެ ޤާނޫނު ގެ ދަށުން އަޅަންޖެހޭ ޚާއްޞަ ފިޔަވަޅުތައް އެޅުމަށް މަގުފަހިކުރުމުގެ ގޮތުން، ލިބިދޭ ބާރުގެ ދަށުން، މާދަމާ އިން ފެށިގެން އައްޑޫގައި ފިޔަވަޅުތަކެއް އަޅަން ނިންމާފައިވާ ކަމަށެެވެ.\nއެ ސިޓީގައި ކޮވިޑް-19 ފެތުރޭތީ އަޅާފައިވާ ފިޔަވަޅުތަކުގެ ތެރޭގައި އެއްފަހަރާ ތިން މީހުންނަށްވުރެ ގިނަމީހުން މަގުމައްޗާއި އާންމު ތަންތާގައި އެއްވެ އުޅުން ހުއްޓައިލުން ހިމެނެއެވެ.\nމީގެ އިތުރުން އެ ސިޓީގައި އަޅާފައިވާ އިތުރު ފިޔަވަޅުތަކަށް ބަލާއިރު، ޕާޓީތަކާއި، ޙަފްލާތަކާއި، ރަސްމިއްޔާތުތައް ބޭއްވުން ހުއްޓައިލުމާއި، ރޭގަނޑު 8:00 އިން ފެށިގެން ފަތިހު 4:00 އަށް، އެއްގަމު އުޅަނދުފަހަރު ދުއްވުމާއި، މަގުމައްޗާއި އާންމު ތަންތަނަށް މީހުން ނުކުތުން މަނާކުރުމާއި، އައްޑޫ ސިޓީގެ އެއް ރަށުން އަނެއް ރަށަށް ދަތުރުކުރުން ހުއްޓައިލުމާއި، އެއް ގެއިން އަނެއް ގެއަށް ޒިޔާރަތް ކުރުން ހުއްޓައިލުން ހިމެނެއެވެ. މީގެ ތެރޭގައި ޒަރޫރީ ބޭނުންތަކާއި ޞިއްޙީ ފަރުވާ ހޯދުމަށް ދާ ދިޔުމެއް ނުހިމެނެއެވެ.\nއަދި ސެލޫންތަކާއި، ޖިމްތާކާއި، ބޯކޮށާ ތަންތަން ބަންދުކުރުމާއި، ހުރިހާ ކުޅިވަރު ހަ ރަކާތްތަކާއި، ކަސްރަތުގެ ހަރަކާތްތައް ހިންގުން ހުއްޓައިލުން. ޕަބްލިކް ޓްރާންސްޕޯޓުގެ ޚިދުމަތް ދޭ ފަރާތްތަކުންނާއި ޓެކްސީގެ ޚިދުމަތް ދޭ ފަރާތްތަކުން، ހެލްތް ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިނާ އެއްގޮތަށް ޓެކްސީގެ ޚިދުމަތް ދިނުމަަށްވެސް އެ ފިޔަވަޅުތަކުގައި ވެއެވެ.\nފެބުރުއަރީ 9, 2021 21:32\nއެހެންވީމަ ކުރީގެ ހޮސްޕިޓަލް ކުރިމަތީގަޔާއި އެ ސަރަހައްދު މަގުމަތީގަ އާންމުންނަށް އުނދަގޫވާގޮތަށް ހަކުރުބޯ ޕާޓޭންތަށް ގްރޫޕް ހަދާލާފަ އެއުޅެނީ\nފެބުރުއަރީ 9, 2021 23:44\nދެމީހުން ޖޯޑުވުންވެސް މަނާ ކުރެވިދާނެ. ތީ ދިވެހިން، ތިމީހުން ގަވައިދަކައް ރޯގާއަކައް ގުޑައެއް ނުލާނެ.


ވިޔަފާރިއެއް ފަށަން ވިޔަސް، ކިޔަވަންދާން ވިޔަސް، ރިބާގެ ލޯނު ނުނަންގަވާ! - ކަނޑައެޅިގެން ޙަރާމް!: ޝައިޚް ޢަލީ ޒައިދު\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 25 ސިކުންތު\n"ރިބާގެ ލޯނު އެއްވެސް ބޭފުޅަކު ނުނެންގެވުން އެދެން. ކަނޑައެޅިގެން ޙަރާމް! ވިޔަފާރިއެއް ފަށަން ވިޔަސް، ކިޔަވަންދާން ވިޔަސް، މި ރިބާގެ ލޯނު ނުނަންގަވާ! އަދި މިފަދަ ލޯނުތަކާއި ކައިވެ ނުލައްވާ! ބަރަކާތެއް ނުހުންނާނެ! ޙިކްމަތް ވަންތަ ﷲ އަމުރުފުޅު ކުރައްވަވަނީ ރިބާ އާ ދުރުހެލިވުމަށް!"\nމިއީ ޝައިޚް ޢަލީ ޒައިދު ކުރައްވާފައިވާ ޓްވީޓެކެވެ.\nރިބާ އާއި ނުހިމެނޭ، އިސްލާމީ ޝަރީޢާ ހުއްދަކުރާ ގޮތަށް މޯލްޑިވްސް އިސްލާމިކް ބޭންކުން މިހާރުވެސް ގެންދަނީ ވިޔަފާރިތަކަށާއި ތައުލީމަށް ފަދަ ކަންކަމަށް ލޯނު ދޫކުރަމުންނެވެ! އެހެންކަމުން އެ ޚިދުމަތް ރާއްޖެއިން މިހާރު ލިބެން ނެތްކަމަކަށް ނުވާނެއެވެ. ސަރުކާރުން ދޫކުރާ ލޯނުތައްވެސް ހަމަ އެ އުޞޫލަށް ބަދަލުކުރެވިދާނެއެވެ!\nRibaa ge Loanu ehves beyfulhaku nunengevun edhen. kandaelhigen Haram! Viyafaari eh fashan viyas, kiyavan dhaan viyas, mi ribaa ge loanu nunangavaa! Adhi mifadha loanuthakaa kairive nulahvaa! Barakaatheh nuhunnaane! Hikumaihvantha Allah amurukurahvanee ribaa aa dhuruvumah!\n— Ali Zaid (@alizaid1000) February 8, 2019\nފިޠުރަތާއިވެސް ޚިލާފް، ހަޑިމުޑުދާރު ފާޙިޝް އަމަލުކުރާ މީހުންގެ ޚަބަރުތަކާ ފޮޓޯތައް ހާމަ ނުކުރަން ޝައިޚް ޢަލީ ޒައިދު އިލްތިމާސް ކުރައްވައިފި!\nޢަރަފާތު ދުވަހުގެ ރޯދަ އާއި ޤަޟާ ރޯދަ އާއި އެކުގައި މާދަމާ2ރޯދަ ހިފިދާނެ!: ޝައިޚް ޢަލީ ޒައިދު\nޢަރަފާތު ދުވަހު ރޯދަ ހިފަން ކިޔާނެ ޚާއްޞަ ނިޔަތެއް ނެތް- އެކަން ހިތަށް އަރުވައިލުމުން ފުދުނީ: ޝައިޚް އިބްރާހީމް ފަރީދު\nކާފަރެއްގެ ގޮތުގަ މަރުވެއްޖެ މީހަކަށް ހެޔޮ ދުޢާ ކުރުން އިސްލާމްދީނުގަ ވަނީ މަނާ ކުރައްވާފަ: ޝައިޚް ޒައިދް\nޢީދު ދުވަހަކީ ދެ ޖިންސުން މަސްހުނިވެ، ލަވަކިޔައި، ބެރުޖަހައި، ޑާންސްކޮށް، ﷲ އަށް އުރެދެންއްވީ ދުވަހެއް ނޫން: ޝައިޚް ޝަފީޢު\nދިވެހި ބަހުން، ތަފާތު ޢިލްމު ނުފެތުރެންވީ އެއްވެސް ސަބަބެއް އޮތް ކަމަކަށް ޤަބޫލެއް ނުކުރެވެއެވެ!: ޝައިޚް ޝަފީޢު\n8 ފެބްރުއަރީ 2019


Kulhudhuffushee ge 19 mageh gai thaaru alhan fashaifi | Mihaaru\nކުޅުދުއްފުށީ މަގުތަކުގައި ތާރު އެޅުމުގެ މަސައްކަތް ކުރަނީ. - ފޮޓޯ: އެމްއާރުޑީސީ\nކުޅުދުއްފުށީގެ 19 މަގެއްގައި ތާރު އަޅަން ފަށައިފި\n31 އޯގަސްޓް 2017 - 15:07 23 comments\nއެ ކޯޕަރޭޝަނުން ބުނި ގޮތުގައި ކުޅުދުއްފުށީގެ މަގުތަކުގައި 5.6 ކިލޯ މީޓަރުގައި ތާރު އަޅާނެ އެވެ. އަދި މި މަސައްކަތް ތިން މަހެއްހާ ދުވަހުގެ ތެރޭގައި ނިންމާލެވޭނެ ކަމަށް އެ ކުންފުނިން ބުންޏެވެ.\nކުޅުދުއްފުށީ މަގުތަކުގައި ތާރު އެޅުމުގެ ކުރިން ކާނުތައް ހެދުމާއި ކޭބަލާއި ހޮޅިތައް ވަނީ ވަޅުލައިފަ އެވެ. އެ ރަށުގެ މަގުތަކުގައި ތާރު އެޅުމުގެ މަޝްރޫއަށް 54 މިލިއަނަށް ވުރެ ގިނަ ރުފިޔާ ޚަރަދު ކުރެ އެވެ.\nއެމްއާރުޑީސީން ބުނި ގޮތުގައި ކުޅުދުއްފުށީގެ މަގުތައް ރަނގަޅު ފެންވަރަކަށް ހެދުމަކީ އިޖުތިމާއީ ގިނަ ފަސޭހަތަކެއް ރައްޔިތުންނަށް ލިބިގެންދާނެ ކަމެކެވެ. އެއީ ވަރަށް ގިނަ ވެހިކަލްތައް ދުއްވާ ރަށެއް ކަމަށް ވުމުން، މަގުތައް ހެދުމުން ވެހިކަލް ދުއްވުމުގައި ފަސޭހަތަކެއް ވާނެ ކަމަށް އެމްއާރުޑީސީން ބުންޏެވެ.\nއެމްއާރުޑީސީން އަންނަނީ ރާއްޖޭގެ ގިނަ ރަށްރަށުގައި މަގު ހެދުމުގެ މަސައްކަތް ކުރަމުންނެވެ. މިދިޔަ އާދިއްތަ ދުވަހު އެ ކުންފުނިން ވަނީ ހަނިމާދޫގެ މަގުތަކުގައި ތާރު އަޅަން ފަށައިފަ އެވެ.\nއެމްއާރުޑީސީން އެންމެ އިސްކަމެއް ދީގެން ކުރަމުން އަންނަ މަސައްކަތަކީ ރަށްރަށުގެ މަގު ހެދުމެވެ. އެގޮތުން މިހާރުވެސް 10 ރަށެއްގެ މަގު ހެދުމުގެ މަސައްކަތް އެ ކުންފުނިން އަންނަނީ ކުރަމުންނެވެ. އެ ކުންފުނިން ކުރިއަށް ގެންދާ ގިނަ މަޝްރޫއުތައް މި އަހަރު ކުރިން ނިމޭނެ ކަމަށް ބުނެފައިވެ އެވެ.\nHanimaadhooge 21 mageh hadhan fashaifi\nއިތުރު ލިޔުންތައް ތަރައްގީގެ މަޝްރޫއުތައް ހދ. ކުޅުދުއްފުށި މަގު ހެދުން ހދ. އަތޮޅު އެމްއާރްޑީސީ\nކައުންސިލްތަކުން އިސްކަންދޭންވީ އިންވެސްޓްކުރަން: އަމީރު


Jalsaa in fenunee mulhi Lh. atholhun MDP maayoosvefaivaa manzaru: Nazim | Mihaaru\nއިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އުފަން ރަށް، ހިންނަވަރަށް ވަޑައިގެން ރޭ ބޭއްވެވި ކެމްޕެއިން ޖަލްސާގެ ތެރެއިން --. ފޮޓޯ: އެމްޑީޕީ\nޖަލްސާއިން ފެނުނީ މުޅި ޅ. އަތޮޅުން އެމްޑީޕީ މާޔޫސްވެފައިވާ މަންޒަރު: ނާޒިމް\n15 ސެޕްޓެމްބަރ 2018 - 17:02 68 comments\nޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން, ހިންނަވަރަށް އުފަން މިނިސްޓަރު ވިދާޅުވީ އެމްޑީޕީގެ ނިސްބަތުން ރޭ ބޭއްވީ ރަނގަޅު ޖަލްސާއެއް ކަމަށެވެ. ނަމަވެސް ޅ. އަތޮޅުގެ މެޖޯރިޓީ ރިޔާސީ ދެ ވަނަ ދައުރަކަށް ކުރިމަތިލައްވާފައިވާ ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީނަށް ލިބިފައިވާކަން މިހާރު ކަށަވަރުވެފައިވާ ކަމަށް ވިދާޅުވި އެވެ.\n"އެމްޑީޕީގެ ނިސްބަތުން ރަނގަޅު ޖަލްސާއެއް ޅ. ހިންނަވަރުގައި ބޭއްވީ. އެކަމަކު އަޅުގަނޑުމެންނަށް އެ މަންޒަރުން ފެނިގެން ދިޔައީ މުޅި ޅ. އަތޮޅުން އެމްޑީޕީ ވަރަށް ބޮޑަށް މާޔޫސްވެފައިވާ މަންޒަަރު. އެހެން މި ދެންނެވީ ގާތްގަނޑަކަށް، ފަސް ހަ އަތޮޅަކުން މީހުން ގެނެސްގެން އެތަނަށް ހާހެއްހާ މީހުން އެއްކުރެވުނު ކަމަށް އަޅުގަނޑުމެންނަށް ހިސާބުތަކުން މި ފެންނަނީ. އަޅުގަނޑުމެންނަށް ރޭގެ މަންޒަރުން ކަށަވަރުވެގެންދިޔައީ ވަރަށް ބޮޑަށް ޅ. އަތޮޅުގެ މެޖޯރިޓީ އޮތީ ރައީސް އަބްދުﷲ ޔާމީނާއެކުގައި ކަން،" އިބޫއާ އެކު ހިންނަވަރު ދާއިރާގެ މަޖިލިސް ގޮނޑިއަށް 2014 ވަނަ އަހަރު ވާދަކުރެއްވި ނާޒިމް ވިދާޅުވި އެވެ.\nކެމްޕެއިނަށް ހިންނަވަރަށް ވަޑައިގަތުމާއެކު އުފަން ރަށުން އިބޫއަށް އިއްޔެ ވަނީ ހޫނު މަރުހަބާއެއް ދަންނަވައިފަ އެވެ. އެގޮތުން 80 ޕަސެންޓް ވޯޓާއެކު އެ ރަށުން އިބޫ ކުރި ހޯއްދަވާނެ ކަމަށް ހިންނަވަރުގައި ތިބި އިދިކޮޅު ސަޕޯޓަރުން ބުނެ އެވެ.\nIbu ge ufan rashun loaibaa kulunuge eh gadi iru\nއޭނާ ވިދާޅުވީ ހިންނަވަރުން މިހާރު ފެނިގެންދަނީ އިންތިޚާބަކުން ފެންނަން ޖެހޭ ކަހަލަ ހިތްގައިމު މަންޒަރެއް ނޫން ކަމަށެވެ. އެގޮތުން އިންތިޚާބަށް ނުފޫޒު ފޯރުވަން އެކި ގޮތްގޮތުން މަސައްކަތްތަކެއް ކުރަމުންދާ ކަމަށް ވިދާޅުވި އެވެ. ނަމަވެސް އެކަމުގެ ތަފްސީލެއް ނުދެއްވަ އެވެ.\nނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ ރައީސް ޔާމީން ރަށްރަށަށް ވަޑައިގަތުމުން މަރުހަބާ ދެންނެވުމަށް ގިނަ ބަޔަކު ނިކުންނަ ކަމަށެވެ. މިދިޔަ މަހުގެ 31 ވަނަ ދުވަހު ނައިފަރަށް ވަޑައިގަތުމުން ރައީސް ޔާމީނަށް ވަނީ، ރަށަކުން ކިޔުނު އެންމެ ފުރިހަމަ މަރުހަބާ ދަންނަވާފައިކަން ޝިޔާމް ފާހަގަކުރެއްވި އެވެ.\nއޭނާ ތަމްސީލުކުރައްވާ ނައިފަރަކީ ރައީސް ޔާމީނަށް ވަރަށް ބޮޑު ތާއީދެއް އޮންނަ ރަށެއް ކަމަށާއި އެކަން ބަދަލުކުރަން އިދިކޮޅު ޕާޓީތަކުން މަސައްކަތް ކުރިކަމުގައި ވިއަސް އެކަން ނާކާމިޔާބުވާނެ ކަމަށް ވެސް ވިދާޅުވި އެެވެ.\n"ރައީސްގެ ތަރައްގީ ނައިފަރުގެ އިތުރުން މުޅި ރާއްޖޭގެ ހުރިހާ ލޮބުވެތި ރައްޔިތުން ގަބޫލުކުރާކަން މިއަދު އަޅުގަނޑުމެންނަށް މި އެނގެނީ އެމަނިކުފާނު ރަށަކަށް ވަޑައިގެންފިނަމަ އެ ރަށެއްގެ ބަނދަރެއް ނުވަތަ އެމަނިކުފާނު ވަޑައިގަންނަވާ ހިސާބެއް މި އޮންނަނީ ޖަލްސާއެއް ބާއްވައިފިނަމަ މީހުންނާއެކު ފުރިފައި،" ޝިޔާމް ވިދާޅުވި އެވެ.\nއިންތިޚާބާ ދިމާކޮށް ފައިސާގެ ނުފޫޒު ވަރަށް ބޮޑަށް ބޭނުންކުރާ ކަމަށާއި ރަށްރަށުގައި ސިޔާސީ ހަރަކާތްތަކުގައި އިސްކޮށް އުޅޭ މީހުންނަށް ބޮޑެތި އަދަދުތަކުން ފައިސާ ހުށަހަޅާ ކަމަށް ވެސް ވިދާޅުވި އެވެ. ނަމަވެސް އިދިކޮޅު ޕާޓީތަކުން ހުށަހަޅާ ފައިސާ އަށް ނުހެއްލުމަށް އޭނާ ވަނީ އެދިވަޑައިގެންފަ އެވެ.\nޕީޕީއެމްގެ ޕާލިމަންޓްރީ ގްރޫޕްގެ ލީޑަރު ވިލިމާލެ ދާއިރާގެ މެމްބަރު އަހުމަދު ނިހާން ވިދާޅުވީ ޕީޕީއެމަށް ތާއީދުކުރާ މީހުންގެ ވޯޓު ބަދަލުކުރުމުގެ މަސައްކަތް ފައިސާ ދީގެން ކުރަމުންދާކަމުގެ ޝަކުވާ އެ ޕާޓީއަށް ލިބެމުންދާ ކަމަށެވެ. އަދި ކެމްޕެއިންގައި އޮންނަ ހަމަޖެހުމާއި ސަލާމަތްތެރިކަން ނަގާލަން ހިތްވަރު ދީ ބައެއް މީހުން ކުރާ މަސައްކަތް ކަމަށް ވެސް ވިދާޅުވި އެވެ. އެކަމުގެ ތަފްސީލުތައް ހާމަކުރުމުގެ ބަދަލުގައި ކަމާބެހޭ ފަރާތްތަކަށް ހުށަހަޅުމުގެ މަސައްކަތް ކުރަމުން އަންނަ ކަން ނިހާން ފާހަގަކުރެއްވި އެވެ.\nއެފަދަ ކަންތައްތަކަކީ ނިހާން ވިދާޅުވި ގޮތުގައި، ޑިމޮކްރަސީ ހަލާކުކޮށް ސުންނާފަތި ކޮށްލާނެ ކަމެކެވެ. އެފަދަ ކަންތައްތަކަކީ ޕީޕީއެމުން ދުވަހަކު ވެސް ހިތްވަރު ދޭނެ ކަމެއް ނޫން ކަމަށް ވެސް ވިދާޅުވި އެވެ.\nވިލިމާލޭގެ ތަރައްގީއާ ގުޅޭގޮތުން ރައީސް ޔާމީން ގެންގުޅުއްވާ ތަސައްވަރާ ގުޅޭގޮތުން މައުލޫމާތު ދިނުމަށް ބާއްވާ ބައްދަލުވުމެއް އެ ރަށުގައި ބާއްވަން ވަނީ ހަމަޖައްސައިފަ އެވެ. ރައީސް ޔާމީނާއި ޕީޕީއެމްގެ އިސްވެރިން ވެސް އެ ބައްދަލުވުމުގައި ބައިވެރިވެވަޑައިގަންނަވާނެ ކަމަށް ވިދާޅުވި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ޅ. އަތޮޅު ރައީސް އިބްރާހިމް މުހައްމަދު ސޯލިހް ޕީޕީއެމް ކުރީގެ މެމްބަރު އަހުމަދު ނިހާން ޅ. ހިންނަވަރު ރައީސް އަބްދުﷲ ޔާމީން މެމްބަރު އަހުމަދު ޝިޔާމް (ނައިފަރު) ކުރީގެ މިނިސްޓަރު އަބްދުﷲ ނާޒިމް އިބްރާހިމް


Nasheedhah Majileeheh Kurimathi Nulevey Islaahuge Sababun Gulhumah Buroo Araafaane- MDP - Vaguthu\nޖުމްހޫރީ ޕާޓީގެ ޕާލަމެންޓްރީ ގްރޫޕުގައި ހިމެނިވަޑައިގަންނަވާ ދިއްދޫ ދާއިރާގެ މެމްބަރު އަބްދުއްލަތީފް، އިންތިޚާބުތަކާ ބެހޭ ގާނޫނަށް ހުށައެޅުއްވި އިސްލާހަކީ، އެމްޑީޕީގެ ރައީސް އަދި ކުރީގެ ރައީސުލްޖުމްހޫރިއްޔާ މުޙައްމަދު ނަޝީދުއަށް އަމާޒުކޮށް ފުރައްސާރަކުރެއްވުމަށް ހުށަހެޅި އިސްލާހެއްކަމަށާއި، އެ އިސްލާހުގެ ސަބަބުން ޖޮއިންޓް ޕާރލަމެންޓްރީ ގްރޫޕްގެ ގުޅުމަށް ބުރޫއަރާފާނެ ކަމަށް އެ ޕާޓީގެ ޕާލިމެންޓްރީ ގްރޫޕުން ވިދާޅުވެއްޖެއެވެ.\nއެ ގުރޫޕުން ނެރުނު ބަޔާނެއްގައި ވަނީ، ލަތީފް އެ އިސްލާޙު އަނބުރާ ނަންގަވާފައި ނުވާ ކަމަށެވެ. އަދި ލަތިީފް އެއިސްލާހް ހުށަހެޅުއްވުމުގެ ބޭނުމަކީ ނަޝީދު، ރައްޔިތުންގެ މަޖިލީހަށް ކުރިމަތިލައްވާނޭކަން އިޢުލާނުކުރައްވައި ކޭމްޕޭންކުރައްވަމުން ގެންދަވާތީ އެމަނިކުފާނަށް ފުރައްސާރަކުރެއްވުމުގެ ގޮތުން ކަމަށެވެ. އަދި މިފަދަ ޢަމަލުތަކުގެ ސަބަބުން ޖޮއިންޓް ޕާލަމެންޓްރީ ގްރޫޕްގެ ގުޅުމަށް ބުރޫ އަރައިފާނޭ ބުރުލަކާ މެދު ވިސްނާވަޑައިގަތުމަށްވެސް ވަނީ ނަސޭހަތްތެރިވެފައެވެ.\nއެމްޑީޕީން ވަނީ، މަޖިލީހުގެ މެމްބަރުކަމަށް ކުރިމަތިލުމުގެ ޝަރުތުތައް ޤާނޫނުއަސާސީގައި ސާފުކޮށް ބަޔާންކޮށްފައިވާއިރު، އެ ޝަރުތުތަކުން ބޭރުން އިތުރު ޝަރުތުތައް ކަނޑައެޅުމަށް ހުށަހަޅާ ހުށަހެޅުމަކީ ޤާނޫނުއަސާސީއާ ކަނޑައެޅިގެން ޚިލާފު ހުށަހެޅުއްގެ ގޮތުގައި ސިފަކުރައްވާފައެވެ. އަދި އެއީ ޖޮއިންޓް ޕާރލަމެންޓްރީ ގްރޫޕްގައި ހިމެނިވަޑައިގަންނަވާ މެމްބަރަކު މަސައްކަތްކުރުމަށް އޮންނަ އެންމެހައި އުސޫލުތަކާ ވެސް ޚިލާފު ޢަމަލެއްކަމަށްވެސް ވިދާޅުވެފައެވެ.\n"އަދި އެއީ ނިމިދިއަ ސަރުކާރުން ޤާނޫނުއަސާސީއާ ޚިލާފަށް އެ މެމްބަރާމެދު ހިންގެވި ޢަމަލުތަކެއްގެ ޝިކާރަކަށްވެވަޑައިގަތުމަށް ފަހު، ހިންދެމިލެއްވުމާއެކު އެހެން މީހުންގެ ސިޔާސީ ޙައްޤުތަކަށް އަރައިގަތުމަކީ މައްސަލައެއް ނޫންކަމަށް ދެކެވަޑައިގަންނަވާތީ ޢަބްދުލްލަތީފު މުޙައްމަދު ހިންގެވި ދަށުދަރަޖައިގެ ފިނޑި ޢަމަލެއްކަމަށް ވެސް ދެކެމެވެ". އެމްޑީޕީގެ ބަޔާނުގައި ވެއެވެ.\nއެހެންކަމުން، ޖުމްހޫރީ ޕާރޓީގެ ލީޑަރޝިޕުން އެކަމުގައި އިސް ދައުރެއް އަދާކުރައްވައި އެ މައްސަލަ ނަންގަވައި، އެކަން ކަށަވަރުކޮށްދެއްވުމަށް އެމްޑީޕީގެ ޕާލިމެންޓްރީ ގްރޫޕުން ވިދާޅުވިއެވެ.


Finland International School Raajje ah, anna aharu furathama school hulhuvaane | Mihaaru\nއެޑުކަނެކްޓް ޕްރައިވެޓް ލިމިޓެޑުގެ މެނޭޖިން ޑައިރެކްޓާ އަދުލީ އަދި އެޑުކްލަސްޓާ ފިންލޭންޑްގެ ޑައިރެކްޓާ ރީކާ.-- ފޮޓޯ: މިހާރު/ހުސައިން ވަހީދު\nފިންލޭންޑް އިންޓަނޭޝަނަލް ސްކޫލް ރާއްޖެ އަށް، އަންނަ އަހަރު ފުރަތަމަ ސްކޫލް ހުޅުވާނެ\n10 ފެބުރުއަރީ 2018 - 19:08 12 comments\nޓްރޭޑާސް ހޮޓަލުގައި މިއަދު ބޭއްވި ހާއްސަ ރަސްމިއްޔާތެއްގައި ރާއްޖެ އަށް ތައާރަފް ކުރި، ފިންލޭންޑް އިންޓަނޭޝަނަލް ސްކޫލަކީ އެ ގައުމުގެ މަޝްހޫރު ޖޭވާސްކީލާ ޔުނިވާސިޓީގެ ދަށުން ހިންގަމުން އަންނަ އެޑުކްލަސްޓާ ފިންލޭންޑް އިން ހިންގާ ސްކޫލެކެވެ. މި ސްކޫލް ރާއްޖޭގައި ހިންގާނީ އައިލެންޑާސްގެ ދަށުން ހިންގަމުން އަންްނަ އެޑުކަނެކްޓް ޕްރައިވެޓް ލިމިޓެޑުންނެވެ. އެ ދެ ކުންފުނިން މިއަދު ވަނީ އެއްބަސްވުމެއް އެކުލަވާލާ، ސޮއި ވެސް ކޮށްފަ އެވެ.\nރަސްމިއްޔާތުގައި ވާހަކަ ދައްކަވަމުން އެޑުކަނެކްޓް ޕްރައިވެޓް ލިމިޓެޑުގެ މެނޭޖިން ޑައިރެކްޓާ އަހުމަދު އަދުލީ ރަޝީދު ވިދާޅުވީ، ފިންލޭންޑް އިންޓަނޭޝަނަލް ސްކޫލަކީ ބައިނަލްއަގުވާމީ ފެންވަރުގައި ވަރަށް ބޮޑެތި ކާމިޔާބީތަކެއް ހޯދާފައިވާ އަދި ދުނިޔޭގެ އިތުބާރު ލިބިފައިވާ މޮޑެލަކަށް ކިޔަވައިދެމުން އަންނަ ސްކޫލެއް ކަމަށެވެ.\nމިއަދުގެ ރަސްމިއްޔާތުގައި އަދުލީ ވާހަކަ ދައްކަވަނީ.-- ފޮޓޯ: މިހާރު/ހުސައިން ވަހީދު\n"ފުރަތަމަ ފަށާއިރު ކިޔަވައިދޭނީ ފިންލޭންޑްގެ ޓީޗަރުންނާ އެކު. ނަމަވެސް އަޅުގަނޑު ގަބޫލެއް ނުކުރަން ދިވެހި ޓީޗަރުން ތަމްރީނު ނުކުރާނަމަ މިކަން ފުރިހަމަ ވާނެ ކަމަކަށް، އެހެންވެ އަޅުގަނޑުމެން ފިންލޭންޑް އިންޓަނޭޝަނަލް ސްކޫލްތަަކުގެ ސްޓޭންޑާޑަށް ދިވެހި ޓީޗަރުން ތަމްރީނު ކުރާނަން. އަދި ފިންލޭންޑް ޓީޗަރުންނެކޭ އެއް ލެވަލެއްގައި މަސައްކަތް ކުރަަން ފުރުސަތު ދޭނަން، މުސާރާގެ ގޮތުން ވެސް އެއް ލެވަލެއްގައި އަޅުގަނޑުމެން ދިވެހި ޓީޗަރުން ގެންގުޅޭނަން،" ރަސްމިއްޔާތުގައި އަދުލީ ވިދާޅުވި އެވެ.\nއޭނާ ވިދާޅުވީ ފުރަތަމަ ފިންލޭންޑް އިންޓަނޭޝަނަލް ސްކޫލް އަންނަ އަހަރު މާލޭގައި ހުޅުވުމަށް މަސައްކަތް ކުރަމުން އަންނަ ކަމަށެވެ. އެގޮތުން އެ ކުންފުނިން މާލޭގައި ހިންގަމުން އަންނަ ޕްރައިމަރީ ސްކޫލެއް، ފިންލޭންޑް އިންޓަނޭޝަނަލް ސްކޫލަކަށް ބަދަލު ކުރުމުގެ މަސައްކަތް ކުރަމުން އަންނަ ކަމަށް ވެސް ވިދާޅުވި އެވެ.\nއައިލެންޑާސް އިން މިއަދު ވަނީ ފިންލޭންޑް އިންޓަނޭޝަނަލް ސްކޫލެއް ހުޅުމާލޭގައި އިމާރާތް ކުރުމަށް ވެސް އެއްބަސްވުމެއްގައި ސޮއި ކޮށްފަ އެވެ. އަދުލީ ވިދާޅުވީ އެ އެއްބަސްވުމުގެ ދަށުން އިމާރާތް ކުރާ ސްކޫލް 2020 ވަނަ އަހަރު ހުޅުވާނެ ކަމަށާއި، އެއްބަސްވުން އެކުލަވާލީ 25 އަހަރުގެ މުއްދަތަކަށް ކަމަށެވެ. އަދި އެ ސްކޫލަކީ ރާއްޖޭގައި މިހާރު ހުރި ސްކޫލުތަކާ ވަރަށް ތަފާތު، ފެންވަރު ރަނގަޅު ތަނަކަށް ވާނެ ކަމަށެވެ.\n"އަޅުގަނޑުމެން ފުރަތަމަ ފަށާނީ ދަށް ގްރޭޑްތަކުން، ދެން އަހަރަކުން އަހަރަކަށް މަތި ކުރަމުން ގެންދާނީ... ކިޔަވައިދޭނީ ފިންލޭންޑް އިންޓަނޭޝަނަލް ސްކޫލުން ރާއްޖެ އަށް ބައްޓަން ކުރާ ކަރިކިއުލަމަށް. ވަރަށް ތަފާތު މާއްދާތައް ހުންނާނެ،" އޭނާ ވިދާޅުވި އެވެ.\nއަދުލީ ވިދާޅުވީ މި ފިންލޭންޑް އިންޓަނޭޝަނަލް ސްކޫލުން ރާއްޖޭގެ ކަރިކިއުލަމް ބައްޓަން ކުރާނީ ބެލެނިވެރިންނާއި މަޝްވަރާ ވެސް ކޮށްގެން ކަމަށެވެ. އަދި އެ ސްކޫލުގެ ފީތައް މާކެޓު އަގުތަކާ އަޅާ ބަލާއިރު ބޮޑު ނުވާނެ ކަމަށެވެ.\nއެޑުކަނެކްޓް ޕްރައިވެޓް ލިމިޓެޑުގެ މެނޭޖިން ޑައިރެކްޓާ އަދުލީ އަދި އެޑުކްލަސްޓާ ފިންލޭންޑްގެ ޑައިރެކްޓާ ރީކާ އެއްބަސްވުމުގައި ސޮއި ކުރައްވަނީ.-- ފޮޓޯ: މިހާރު/ހުސައިން ވަހީދު\nއެޑުކްލަސްޓާ ފިންލޭންޑްގެ ޑައިރެކްޓާ ރީކާ ހާސީ ވިދާޅުވީ، ފިންލޭންޑް އިންޓަނޭޝަނަލް ސްކޫލަކީ ދަރިވަރުންނަށް އެ ކުދިންގެ ކިޔެވުން ބަައްޓަން ކުރުމަށް ވަރަށް ބޮޑަށް ފުރުސަތުދޭ ސްކޫލެއް ކަމަށެވެ. އެގޮތުން ޓެސްޓްތައް ނެގުމުގެ ބަދަލުގައި، ކުދިންގެ ކާމިޔާބީ މިންކުރާނީ އެސެސްމަންޓްތަކަކުން ކަމަށް ވެސް ވިދާޅުވި އެވެ.\n"އަޅުގަނޑުމެންގެ ޓީޗަރުންނަކީ ވެސް ވަރަށް ބޮޑަށް ޓްރެއިންވެގެން ތިބޭ ޓީޗަރުން. ކޮންމެ ޓީޗަރަކީ ވެސް މާސްޓާސް ޑިގްރީ ހަދާފައިވާ މީހެއް. އަޅުގަނޑުމެން ޓީޗަރުން ތަމްރީނު ކުރުމަށް ޖޭވާސްކީލާ ޔުނިވާސިޓީން އަބަދު ވެސް ޕްރޮގްރާމްތައް ހިންގާނެ،" ރީކާ ވިދާޅުވި އެވެ.\nއޭނާ ވިދާޅުވީ ފިންލޭންޑް އިންޓަނޭޝަނަލް ސްކޫލުގެ ކްލާސްރޫމު ތަކަކީ ވެސް ވަރަށް ތަފާތުކޮށް، ކުދިންގެ ތަފާތު ބޭނުންތަކާ އެއްގޮތަށް ފަސޭހަކަމާ އެކު ބަދަލު ކޮށްލެވޭނެ ކްލާސްރޫމްތަކެއް ކަަމަށެވެ. އަދި އެންމެ މުހިންމު ކަމެއް ދެނީ އެ ކުއްޖަކު ބޭނުންވާ މާހައުލެއްގައި، އެ ކުއްޖަކަށް ކިޔެވުމުގެ ފުރުސަތު ދިނުމަށް ކަމަށެވެ.\nބިލަބޮންގް ހައި އަދި ކެންގަރޫ ކިޑްސްގެ ކާމިޔާބީއާ އެކު ދިވެހިންގެ އިތުބާރު ހޯދާފައިވާ އައިލެެންޑާސް އިން އަލަށް ހުޅުވާ ސްކޫލަކީ މި ސަރަހައްދުގައި ހުޅުވޭ ފިންލޭންޑްގެ ފުރަތަމަ އިންޓަނޭޝަނަލް ސްކޫލަށް ވެގެންދާނެ ކަމަށް އެ ކުންފުނިން ވަނީ ބުނެފަ އެވެ.\nއެޑުކްލަސްޓާ ފިންލޭންޑަކީ، އެ ގައުމުގެ ތައުލީމު އެހެން ގައުމުތަކަށް ފުޅާ ކުރުމުގެ މަސައްކަތް ފިންލޭންޑް އެކްސްޕޯޓް އެޖެންސީ (ފިންއެކްސްޕޯ) އިން މެންޑޭޓް ކޮށްފައިވާ ކުންފުންޏެކެވެ. އެ ކުންފުނިން މިހާރު ވެސް އަންނަނީ ގަތަރުގެ ވެރިރަށް ދޯހާގައި، އެ ގައުމުގެ ޝާހީ އާއިލާގެ އިތުރުން ސަރުކާރާ ގުޅިގެން އިންޓަނޭޝަނަލް ސްކޫލެއް ހިންގަމުންނެވެ.\nފިންލޭންޑް އިންޓަނޭޝަނަލް ސްކޫލް ރާއްޖެ އަށް ތައާރަފްކުރި އިރު، އެ ގައުމުގެ އެޑިއުކޭޝަން ސިސްޓަމް ވަނީ ވަރަށް ބޮޑަށް ކުރި އަރައިފަ އެވެ. އެގޮތުން ތައުލީމީ ދާއިރާގެ ތަޖުރިބާކާރުން ވަނީ ފިންލޭންޑުން އެމެރިކާ އަދި އިނގިރޭސިވިލާތް ފަދަ ގައުމުތަކަށް ވުރެ ތައުލީމީ ގޮތުން ކުރިއަރަމުން އަންނަ ކަމަށް ވިދާޅުވެފަ އެވެ. އެގޮތުން ވޯލްޑް އިކޮނޮމިކް ފޯރަމް (ޑަބްލިއުއީއެފް)ގެ ތައުލީމީ ރޭންކިން ފަދަ ގިނަ ލިސްޓުތަކެއްގެ ކުރިއަށް އެ ގައުމު ވަނީ އަރާފަ އެވެ.\nއިތުރު ލިޔުންތައް ސްކޫލް ތައުލީމް ފިންލޭންޑް ކެންގަރޫ ކިޑްސް


މ މަޑުއްވަރީ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބު ކުރުމަށް ބާއްވާ ބައި-އިލެކްޝަން ގައި އެމްޑީޕީގެ ޓިކެޓް ގައި ވާދަކުރުން – Maldivian Democratic Party\nމ މަޑުއްވަރީ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބު ކުރުމަށް ބާއްވާ ބައި-އިލެކްޝަން ގައި އެމްޑީޕީގެ ޓިކެޓްގައި ވާދަކުރެއްވުމަށް ބޭނުންފުޅުވާ، ލޯކަލް ކައުންސިލް އިންތިޚާބްގައި ވާދަކުރުމުގެ ޝަރުޠު ފުރިހަމަވާ މެންބަރުން 09 ނޮވެމްބަރ 2014 ވާ އާދިއްތަ ދުވަހުގެ 15:00 ގެ ކުރިން މިކަމަށްއެދޭ ފޯމް ފުރިހަމަކޮށް އެމްޑީޕީގެ ޤައުމީ ސެކްރެޓޭރިއަޓް (ހ. ޝަރާޝާ، މާލެ) އަށް ހުށަހެޅުއްވުން އެދެމެވެ. އީމެއިލް ކުރައްވާނީelections@mdp.org.mv އަށެވެ.\nމި ބައި-އިލެކްޝަން ގައި އެމްޑީޕީގެ ޓިކެޓްގައި ވާދަކުރެއްވުމަށް ޝަރުތު ހަމަވާ އެއް ބޭފުޅަކަށް ވުރެ ގިނަ ބޭފުޅުން ކުރިމަތިލައްވައިފިނަމަ، ލޯކަލް ކައުންސިލް އިންތިޚާބުގެ މި ބައި-އިލެކްޝަންގައި އެމްޑީޕީގެ ޓިކެޓްގައި ވާދަކުރައްވާނޭ ކެންޑިޑޭޓަކު ކަނޑައަޅާނީ 12 ނޮވެމްބަރ 2014 ވާ ބުދަ ދުވަހު ބާއްވާ ޕްރައިމަރީއަކުން ކަމުގައި ދެންނެވީމެވެ.


Dharani kudakuran thadhuthakeh thahamalu kuranjehay: Imran - The Press\nދަރަނި ކުޑަކުރަން ތަދުތަކެއް ތަހައްމަލުކުރަންޖެހޭ: އިމްރާން\nއައިޝާ ރީމާ 11 February 2019, 09:11\nތަދުކަމެއް އިހުސާސް ކުރަންޖެހުނު ކަމުގައިވީ ނަމަވެސް، ދަރަނި ކުޑަކުރުމަށްޓަކައި އިގުތިސާދީ އިސްލާހީ ބަދަލުތަކެއް ގެންނަންޖެހޭ ކަމަށް ޕާކިސްތާނުގެ ބޮޑުވަޒީރު އިމްރާން ހާން ވިދާޅުވެއްޖެއެވެ.\nދުބާއީގައި ކުރިއަށްދިޔަ ވާލްޑް ގަވާމަންޓް ސަމިޓްގައި އިމްރާން މިފަދަ މޭރުމަކުން ވާހަކަފުޅު ދައްކަވާފައި މިވަނީ، ބައިނަލްއަގުވާމީ މާލީ އިދާރާ (އައި.އެމް.އެފް)ގެ އިސްވެރިޔާއާއެކު ކުރިއަށް ގެންދެވި ބައްދަލުވުމަކަށް ފަހުގައެވެ.\nއިމްރާން ވިދާޅުވީ އެ ގައުމުގެ ވެރިކަމާ ހަވާލުވެވަޑައިގެންނެވި ޕާކިސްތާނުގެ ފިސްކަލް ޑެފިސިޓް ނުވަތަ ސަރުކާރަށް ލިބޭ އާމްދަނީއާއި ސަރުކާރުގެ ހަރަދުތަކުގެ ފަރަގު ބޮޑުވެފައިވާ ކަމަށާއި، އެ ފަރަގު ކުޑަކުރުމަށް ބޮޑެތި މަސައްކަތްތަކެއް ކުރަމުން އަންނަ ކަމަށެވެ. ފިސްކަލް ޑެފިސިޓްއަކީ ގައުމަކަށް ބޭނުންވާ އިތުރު ފައިސާގެ މިންވަރު ބަޔާންކޮށްދޭ ސިގްނަލެކޭވެސް ދެންނެވިދާނެއެވެ.\nދުބާއީގައި ވާހަކަފުޅު ދައްކަވަމުން އިމްރާން ވިދާޅުވީ އިސްލާހީ ބަދަލުތަކަކީ ވޭން ހުރި ކަމެއް ކަމަށާއި، އިސްލާހީ ބަދަލުތަކަކީ ސާޖަރީއެއް ފަދަ ކަމެއް ކަމަށެވެ. ސާޖަރީއެއް ހެދުމުން ދުވަސްކޮޅެއް ވަންދެން ބަލި މީހާއަށް ވޭންތަކެއް ކުރިމަތިވީ ނަމަވެސް، ފަހުން އޭނާގެ ހާލު ރަނގަޅުވާ ފަދައިން އިމްރާން ވަނީ އިސްލާހީ ބަދަލުތަކަށް މިސާލު ޖައްސަވާފައެވެ.\nމުޖުތަމައަކަށް ހެދޭނެ އެންމެ ބޮޑު ގޯހަކީ، އިދިކޮޅު ފަރާތްތަކެއް އުފެދިދާނެ ކަމުގެ ބިރަކާއި ހެދި އިސްލާހީ ބަދަލުތަކަށް ފަސްކުރުން ކަމަށެވެ. އަދި އިދިކޮޅު ފަރާތްތަކުން ދެކޮޅަށް ތެދުވުމުން، އިސްލާހީ ބަދަލުތައް ތަންފީޒު ނުކުރުން ކަމަށެވެ.\nސްޓޭޓް ބޭންކް އޮފް ޕާކިސްތާނުން ބުނާ ގޮތުގައި، ބޭރުގެ ފަރާތްތަކަށް ޕާކިސްތާނުން ދަރާފައިވާ ދަރަނީގެ އަގު، ގާތްގަނޑަކަށް 100 ބިލިއަން ޑޮލަރަށް އަރައެވެ.


އުތުރު ތިލަފަޅު އެއްބަސް ވުމަކީ، ގައުމުގެ މިނިވަން ކަން ގެއްލޭ އެއްބަސް ވުމެއް – ޝިޔާމް - DhiDaily\nއުތުރު ތިލަފަޅު އެއްބަސް ވުމަކީ، ގައުމުގެ މިނިވަން ކަން ގެއްލޭ އެއްބަސް ވުމެއް – ޝިޔާމް\nއުތުރު ތިލަފަޅު ތަރައްގީކުރުމަށްޓަކައި މިދިޔަ މަހު އިންޑިއާ އާއި ރާއްޖެއާ ދެމެދު ވެފައިވާ އެއްބަސްވުމަކި، މުޅި ދިވެހި ގައުމުގެ މިނިވަން ކަން ގެއްލޭ އެއްބަސް ވުމެއް ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ވިދާޅުވެއްޖެއެވެ.\nއިންޑިއާ ސަރުކާރާއި ރާއްޖޭގެ ސަރުކާރާއި ދެމެދު ވެފައިވާ އެއްބަސް ވުމުގެ ދަށުން، އިންޑިއާގެ އަސްކަރިއްޔާއިން ރާއްޖޭގައި ހަތިޔާރު ގެންގުޅެވޭނެ ކަމަށްވަނީ ބުނެފައެވެ. މީގެ އިތުރުންވެސް ގައުމީ ސަލާމަތައް ނުރައްކާތެރި އެތައް ކަމެއް އެއްބަސްވުމުގައި ވެއެވެ.\nއެކަމާއި ގުޅިގެން މެމްބަރު ޝީޔާމް ކުރެއްވި ޓުއީޓެއްގައި ވިދާޅުވީ، އުތުރު ތިލަފަޅު އެއްބަސް ވުމަކީ، އަޑީ ނޭނގޭ އެއްބަސް ވުމެއްކަމާއި، ދިވެހިންގެ މިނިވަންކަން ގެއްލޭ އެއްބަސްވުމެއް ކަމަށް ބުނާ ބުނުން ތަކުރާރު ކުރާ ކަމަށެވެ. އަދި މިކަމުގެ ސަބަބުން ދިވެހިންނަށް އެތައް ބޮޑެތި ގެއްލުންތަކެއް ލިބިގެން ދާނެ ކަމަށްވެސް ޝިޔާމް ވަނީ ބުނެފައެވެ.\nއެއްބަސްވުމުގައި އެތައް ކަމެއް އިންޑިއާގެ އަސްކަރިއްޔާއަށް ފަހިވެގެން ދާއިރު، އެއްބަސް ވުމުގެ މުއްދަތަކީ 30 އަހަރެވެ. އެހެން ނަމަވެސް އެ މުއްދަތުގެ ތެރޭގައި އިތުރު ގޮތަކަށް އެއްބަސް ވެފައި ނުވާނަމަ އިތުރު 30 އަހަރަށް އެއްބަސްވުން އާވެގެން ދާނެ ކަމަށްވެސް އެ އެއްބަސްވުމުގައި ވަނީ ބުނެފައެވެ.\nއަހުމަދު ސާކިރު says:\nމަގެދަރިންނޭ ނުތިބެ ކަށިންހިއްވަރުލާ\nދެނެއް އިންޑިއާ އަސްކަރީގެ ވަކިތަކުން ދިވެހިރާއްޖެ ސަލާމަތެއް ނުވާނެ، ގައުމު އޮޔާ ހިގައްޖެ.\nYaamin sharukaaruga ti hushaelhumah eybas nuveema india sarkaarun mi gaumaa jassaali.


މަޖިލީހުގެ ޖަލްސާތަކަށް ވަޑައިގެންނެވޭ ގޮތަށް ޔާމީނާއި ގާސިމް ތިން ދުވަހު ގޭ ބަންދުގައި ބައިތިއްބައިގެން ތަހްޤީޤް ކުރުމަށް ކޯޓުން ހުކުމްކޮށްފި\n00:00ޕީއޭގެ ރައީސް އަދި ރައްޔިތުންގެ މަޖިލީހުގެ މުލަކު ދާއިރާގެ މެންބަރު އަބްދުﷲ ޔާމީން އަބްދުލް ޤައްޔޫމާއި، ޖުމްހޫރީ ޕާޓީގެ ލީޑަރ އަދި މާމިގިލީ ދާއިރާގެ މެންބަރު ގާސިމް އިބްރާހިމް، ރައްޔިތުންގެ މަޖިލ...\nއިބްރާހިމް ޒަކީ 29 އޭޕްރިލް 2010\n14:30އެންމެ ޕާޓީއަކަށް ކާމިޔާބުވާ ގޮތަށް ކަންކަންކުރުމަކީ އަމިއްލަ އެދުމާއި ފައިދާ ހިމެނޭ ކަމެއް ކަމަށާއި އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ބިލުން ރައްޔިތުންނަށް ލިބިފައިވާ މިނިވަންކަން...\nސަރުކާރުގެ ފަރާތުން އަޅުގަނޑުމެންނަށް ފެންނަނީ އަހުދެއް ކޮށްފިއްޔާ އެކަމާ ހިލާފުވާ ތަން: ގާސިމް\nހަވީރު ޑެއިލީ، 16 މާޗް 2010 00:00 16 މާރޗް 2010\nސަރުކާރުގެ ފަރާތުން ފެންނަމުންދަނީ އަހުދެއް ކޮށްފިއްޔާ އެކަމާ ހިލާފުވާ ތަން ކަމަށާއި ފެންނަމުންދަނީ ދައްކާ ވާހަކަތަކާއި އަމަލުތައް ދިމާވަމުން ނުދާތަން ކަމަށް ވިދާޅުވެ ޖުމްހޫރީ ޕާޓީގެ ލީޑަރު އަދި ރައްޔ...\nހޯމް މިނިސްޓަރު ގާސިމް އިބްރާހިމްގެ އިސްތިއުފާ: މައިގަނޑު ސަބަބަކީ ޖަލުގެ ކަންތައް ރަނގަޅު ކުރުމަށް އެހީތެރިކަން ނުލިބުން\nހަވީރު ޑެއިލީ، 04 ޑިސެމްބަރ 2008 00:00 04 ޑިސެމްބަރ 2008\nޖަލުގެ ކަންތައްތައް ރަނގަޅު ކުރުމަށް ބޭނުންވާ ފައިސާ އާއި އެހީތެރިކަން ސަރުކާރުން ލިބިވަޑައިނުގަންނަވާ ކަމަށް ވިދާޅުވެ ހޯމް މިނިސްޓަރު ގާސިމް އިބްރާހީމް ބުދަ ދުވަހު އިސްތިއުފާ ދެއްވައިފި އެވެ. މަގާމާ...\nހޯމް މިނިސްޓަރު ގާސިމް އިބްރާހީމް އިސްތިއުފާ ދެއްވައިފި\n42: 18 މީގެ 23 ދުވަސް ކުރިން ރާއްޖޭގެ ވެރިކަން ހިންގުމާ ހަވާލުވި، އެމްޑީޕީ އިއްތިހާދުގެ ސަރުކާރުގެ ހޯމް މިނިސްޓަރު ގާސިމް އިބްރާހީމް މިއަދު ހަވީރު އެ މަގާމުން އިސްތިއުފާ ދެއްވައިފި އެވެ. އެކަން ހަވީރ...\nރިޔާސީ އިންތިހާބު 2008 އިންތިހާބުގައި ބަލި ގަބޫލްކުރާނީ ވަގުތީ ނަތީޖާ ދައްކާ ގޮތަކުން: ގާސިމް ކެމްޕޭން އޮފީސް\nއިންތިހާބުގައި ބަލިވެއްޖެކަމަށް ގަބޫލްކުރާނީ އިންތިހާބުގެ ވަގުތީ ނަތީޖާ ދައްކާ ގޮތަކުން ކަމަށް ޖުމްހޫރީ ގުޅުމުގެ ރިޔާސީ ކެންޑިޑޭޓް ގާސިމް އިބްރާހިމްގެ ކެމްޕޭން އޮފީހުން މިއަދު ބުނެފި އެވެ. މަޝްހޫރު ވ...\nމުޙައްމަދު ނައުރިފް 23 މިނެޓު ކުރިން


މަސައްކަތްތެރިންގެ އެމްޑީޕީގެ ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ހަވީރު – Maldivian Democratic Party\nމަސައްކަތްތެރިންގެ އެމްޑީޕީގެ ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ހަވީރު\n“މިނިވަން މަސައްކަތްތެރިޔާ ހަމައިސްކޮޅަށް ތެދުވެވޭ، ފަޚްރުވެރި ދިވެހީން” މިނަމުގައި މަސައްކަތްތެރީންގެ އެމްޑީޕީގެ ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ހަވީރު އޮންނާނެއެވެ. ގދ. ތިނަދޫގައި ބާއްވާ ރަސްމިއްޔާތުގައި މަސައްކަތްތެރީންގެ އެމްޑީޕީގެ ސިޔާސަތު “މިނިވަން މަސައްކަތްތެރިޔާ ހަމައިސްކޮޅަށް ތެދުވެވޭ، ފަޚްރުވެރި ދިވެހީން” އިފްތިތާޙް ކޮށްދެއްވާނީ އެމްޑީޕީގެ ރިޔާސީ ކެންޑީޑޭޓް ރައީސް މުޙައްމަދު ނަޝީދު އެވެ.\nނޫސްވެރިންނަށް މައުލޫމާތު ދެއްވުމަށް މިއަދު އެމްޑީޕީ އޮފީހުގައި ބޭއްވި ބައްދަލު ވުމެއްގައި އެމްޑީޕީގެ ޗެއަރޕާސަންގެ ނައިބް އިދާރީ ޢަލީ ޝިޔާމް ވިދާޅުވީ އެމްޑީޕީގެ މައިގަނޑު އަމާޒަކީ ދިވެހި ކޮންމެ މަސައްކަތްތެރިއަކީވެސް، ތިމަންނާއަކީ ތިމާގެ އަމިއްލަ ހަލާލު މަސައްކަތުން އާމްދަނީ ހޯދާ މީހެއް ކަމުގައި ހެދުމެވެ. އަދި ތިމަންނާގެ އާއިލާއާއި އެކު ވަގުތު ހޭދަކުރެވޭ ފަޚްރުވެރި ދިރިއުޅުމެއް އުޅޭ ދިވެއްސެއް ކަމުގައި ބުނެވޭ މީހަކަށް ވެގެން ދިއުމަކީ އެމްޑީޕީ ސިޔާސަތެއް ކަމަށާއި އެކަމަކީ އަބަދުވެސް އެމްޑީޕީން ވަކާލާތު ކުރަމުން އައި ކަންތައްތަކެއްކަން ޢަލީ ޝިޔާމް ފާގަހަ ކުރެއްވިއެވެ.\nމި ބައްދަލުވުމުގައި ވާހަކަ ދައްކަވަމުން އެމްޑީޕީ ކެންޕެއިން ކޮމިޓީގެ ނައިބް ޢަބްދުލްމާޖިދް ވިދާޅުވީ އެމްޑީޕީން ސަރުކާރުގައި އޮތް އިރު މަސައްކަތްތެރިންގެ ޙައްޤުތައް ހޯދައި ދިނުމަށް އެކިގޮތްގޮތުން މަސައްކަތް ކުރެވެމުން ދިޔަކަމަށާއި އެހެން ނަމަވެސް އެމްޑީޕީގެ މުޅި ސިޔާސަތު ތަންފީޒު ކުރަން ވަގުތު ލިބިފައި ނުވާކަމަށެވެ. އަދި ތަޖުރިބާގެ އަލީގައި ދިވެހިރާއްޖޭގެ މަސައްކަތްތެރިންގެ ސިޔާސަތު އެކުލަވައިލިއިރު އެމްޑީޕީން ބަލާފައިވަނީ މަސައްކަތް ތެރިންގެ މާޙައުލާއި މަސައްކަތްތެރިންގެ މަސައްކަތާއި އެފަރާތްތަކަށް ލިބެންޖެހޭ އުޖޫރައާއި އެމީހުންގެ އާއިލާއާއި އެކު ހޭދަކުރަންލިބޭ ވަގުތުތަކުގެ މައްޗަށް ބިނާކޮށް ކަމަށް ޢަބްދުލްމާޖިދު ވިދާޅުވިއެވެ.\nޢަބްދުލްމާޖިދު ވިދާޅުވީ އެމްޑީޕީން އެއްފަހަރާ ގިނަ ސަރަޙައްދު ތަކެއްގައި އެމްޑީޕީގެ ހަރަކާތްތައް ހިންގޭ އެންމެ ބޮޑު ހަޤީޤަތަކީ އެމްޑީޕީއަކީ އެމްޑީޕީގެ މަސައްކަތްތަކުގައި މުޅި ޕާޓީއެކުގައި ހަރަކާތްތެރިވާ ޕާޓީއެއް ކަމުގައި ވެގެން ދިއުމެވެ. އަދ އެމްޑީޕީގެ ސިޔާސަތު އިފްތިތާޙް ކުރުމުގައިވެސް އަދި އެނޫންވެސް ހަރަކާތްތަކުގައި ޕާޓީގެ ލީޑަރޝިޕާއި ހަމައިން އާއްމު މެންބަރުންނާއި ހަމައަށް އެކީގައި މަސައްކަތް ކުރަމުންދާ ޕާޓީއެއް ކަމުގައި ވުމެވެ.\nގދ. ތިނަދޫގައި މަސައްކަތްތެރިންގެ އެމްޑީޕީގެ ސިޔާސަތު އިފްތިތާޙް ކުރުމާއެކު ރާއްޖޭގެ 18 އަތޮޅާއި2ސިޓީގައި “މިނިވަން މަސައްކަތްތެރިޔާ ހަމައިސްކޮޅަށް ތެދުވެވޭ، ފަޚްރުވެރި ދިވެހީން” މިނަމުގައި އެމްޑީޕީގެ މަސައްކަތްތެރިންގެ ސިޔާސަތު އިފްތިތާޙް ކުރުން އޮންނާނެއެވެ. އަދި ރާއްޖޭގެ 18 އަތޮޅާއި2ސިޓީގައި މި ސިޔާސަތު އިފްތިތާޙް ކޮށްދެއްވާނީ އެމްޑީޕީއަށް ނިސްބަތްވާ ރައްޔިތުންގެ މަޖިލީހުގެ މެންބަރުންނާއި އެމްޑީޕީ ސަރުކާރުގެ މިނިސްޓަރުކަން ކުރެއްވި ބޭފުޅުންނާއި އެމްޑީޕީގެ ޤައުމީ މަޖިލީހުގެ މެންބަރުންނެވެ.


Lonumedhu: ethah bayyakah faruvaa eh\nލޮނުމެދު: އެތައް ބައްޔަކަށް ފަރުވާއެއް\nލޮނުމެދު ސިފަވެފައި އޮންނަނީ ކެއްކުމުގައި ރަހަ ރަނގަޅު ކުރަން ބޭނުން ކުރާ އެއްޗެއް ގޮތުގައެވެ. ނަމަވެސް ލޮނުމެދަކީ އިހުއްސުރެ ބޭސްވެރިކަމުގައި ފުޅާ ދާއިރާއެއްގައި ބޭނުން ކުރަމުން އައި އެއްޗެކެވެ.\nއެންޓިބައޯޓިކް ސިފަތައް ހިމެނޭ ލޮނުމެދަކީ އެތައް ބައްޔެއްގެ ފަރުވާއަކަށް ބޭނުން ކުރެވިދާނެ އެއްޗެކެވެ. ހަށިގަނޑުގެ ދިފާއީ ނިޒާމް ވަރުގަދަ ކޮށްދެއެވެ. ސައިންސްވެރިން ހެދި ދިރާސާއަކުން ދައްކާ ގޮތުން ޕެނެޑޯލް ފަދަ ބޭހުގެ ބަދަލުގައި ލޮނުމެދު ބޭނުން ކުރުމަކީ ރޯގާ ފަދަ ބަލިތަކުން 63 އިންސައްތަ ދުރުކޮށްދޭ ކަމެކެވެ.\nލޮނުމެދަކީ ހިތުން ހަށިގަނޑަށް ލޭ ފޯރުކޮށްދޭ މިންވަރު ނުވަތް ބްލަޑް ޕްރެޝާ ދަށް ކޮށްދޭ އެއްޗެކެވެ. އޭގެ ސަަބަބުން ހިތުގެ ބަލިތަކުން ސަލާމަތްވުމަށް މަގުފަހިކޮށްދެއެވެ. ހަމަ އެހެންމެ ހަށިގަނޑުގައި ހިމެނޭ ހަށިގަނޑަށް ނުރައްކާތެރި ކޮލެސްޓްރޯލް (އެލްޑީއެލް) ގެ މިންވަރު ދަށްކޮށްދިނުމަށް ވެސް އެހީވެދެއެވެ.\nއަންހެނުންނަކީ އާންމުކޮށް އުމުރުން ދުވަސްވާ ވަރަކަށް ކަށި ފީވުން ފަދަ ކަންތައްތައް ދިމާވާ ބައެކެވެ. ލޮނުމެދު ކައި އުޅޭނަމަ ހަށިގަނޑުގައި އީސްޓްރޮޖެން މި ހޯމޯން އިތުރުކޮށްދީ ކަށި ވަރުގަދަކޮށްދޭނެ އެވެ.\nހަށިގަނޑުގައި ޖަމާވެފައި ހުންނަ ނޭދެވޭ ސަރުބީ ނައްތާލަން މަސައްކަތްކޮށް ކޮލެސްޓްރޯލް ބައްޔަށް ފަރުވާކުރުމަށް ވެސް ލޮނުމެދު ބޭނުންކުރެ އެވެ. ހަށިގަނޑުގެ ބަރުދަން ލުއިކޮށް މީހާގެ ސިފަވެސް ރީތިކޮށްދެއެވެ.\nހަމަ އެހެންމެ ލޮނުމެދަކީ ގޮހޮރުގައި ކާނާ ހަޖަމުކުރުމަށް އެހީވާ ނިޒާމުކަމަށްވާ މެޓަބޮލިޒަމް އަވަސްކޮށްދީ ގޮހޮރުގެ ފާރުތައް ވެސް އޮމާން ކޮށްދޭ އެއްޗެކެވެ.


ސާޖެންޓް އަޙްމަދު ޒުނޭޖް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2016 - The President's Office\nކުޅިވަރުގެ ދާއިރާއިން؛ ކުޅިވަރު ކުޅުމާއި، މީހުން ތަމްރީނު ކުރުމުގެ ރޮނގުން\nސާޖެންޓް އަޙްމަދު ޒުނޭޖް\nރޯޒީވިލާ / ހދ. ނޭކުރެންދޫ\nސާޖެންޓް އަޙްމަދު ޒުނޭޖަކީ ރާއްޖޭގެ ފެތުންތެރިންނަށް އާ ނަމެއް ނޫނެވެ. 1992 ވަނަ އަހަރު އެމް.އެން.ޑީ.އެފް.ގެ ތެރެއިން ސްވިމިންގ އެސޯސިއޭޝަނަށް ފަތަން ދަސްކޮށްދޭ މީހުން ހޯދުމަށް ހުޅުވައިލި ފުރުޞަތުގައި އެކަމަށް ކުރިމަތިލައްވައި، އޭރުއްސުރެ ފެށިގެން މި ދާއިރާއަށް ނުކުމެވަޑައިގެންނެވި ބޭފުޅެކެވެ. މިވޭތުވެދިޔަ 26 އަހަރު ދުވަހުގެ ތެރޭގައި ޒުނޭޖް ވަނީ އެތައް ބަޔަކަށް ފަތަން ދަސްކޮށްދެއްވާފައެވެ. އަދި މި ދާއިރާއިން ރާއްޖެއިންނާއި ރާއްޖެއިން ބޭރުން ތަފާތު ގިނަ ތަމްރީނުތައް ވަނީ ފުރިހަމަކުރައްވާފައެވެ. އެންމެފަހުން އޭނާ ފުރިހަމަކުރައްވާފައިވަނީ މިއަހަރުގެ ކުރީކޮޅު އިންޑިއާގެ ބެންގަލޯރުގައި އެމެރިކަން ސްވިމިންގ ކޯޗަސް އެސޯސިއޭޝަނުން ހިންގި ސްވިމިންގ ކޯސް [އަސްކާ ލެވެލް 1، 2، 3] އެވެ.\nރާއްޖޭގެ ސްވިމިންގ އެސޯސިއޭޝަނުން އިންތިޒާމު ކުރައްވައިގެން ފަތަން ދަސްކޮށްދެއްވުމަށް ހިންގެވި އެތައް ޕްރޮގްރާމްތަކެއްގައި ޒުނޭޖްވަނީ އިންސްޓްރަކްޓަރެއްގެ ގޮތުގައި މަސައްކަތް ކުރައްވާފައެވެ. 1999 ވަނަ އަހަރު އޭރުގެ ރައީސް އަލްއުސްތާޛު މައުމޫން ޢަބްދުލްޤައްޔޫމް ފަށްޓަވައިދެއްވި [ކޮންމެ ކުއްޖަކީ ފަތަން ދަންނަ ކުއްޖެއް] މި ޕްރޮގްރާމްގެ އިންސްޓްރަކްޓަރެއްގެ ގޮތުގައިވެސް ޚިދުމަތް ކުރައްވައި، 300 އިންސްޓްރަކްޓަރުން ތަމްރީނުކޮށްދެއްވިއެވެ. މީގެއިތުރުން، 2000 ވަނަ އަހަރު ސަރުކާރުގެ ބައެއް ވަޒީރުންނަށާއި، އެބޭފުޅުންގެ ޢާއިލާތަކުގެ ބައެއް މެންބަރުންނަށް އެމް.އެން.ޑީ.އެފް. އިން ހިންގެވި ފަތަން ދަސްކޮށްދެއްވި ކްލާސްތަކުގައި އިންސްޓްރަކްޓަރެއްގެ ގޮތުގައި މަސައްކަތް ކުރެއްވިއެވެ. އަދި 1999 ވަނަ އަހަރު އައްޑުއަތޮޅުގައި ހިންގުނު މޫދު ކާނިވަލްގެ ސްވިމިންގ އިންސްޓްރަކްޓަރެއްގެ ގޮތުގައި މަސައްކަތް ކޮށްދެއްވައި، އައްޑޫސިޓީގެ އެކި ރަށްރަށުގެ މީހުންނަށް ހިންގުނު ފަތަން ދަސްކޮށްދޭ ކްލާސްތަކުގަޔާއި، ބ. އަތޮޅުގެ އެކި ރަށްތަކުގައި ހިންގުނު ފަތަން ދަސްކޮށްދޭ ކްލާސްތަކުގައި އިންސްޓްރަކްޓަރެއްގެ ގޮތުން މަސައްކަތް ކުރައްވާފައިވެއެވެ. ނުކުޅެދުންތެރިކަން ހުންނަ ކުދިންގެ ތެރެއިން އޯޓިޒަމް ކުދިންނަށް ފަތަން ދަސްކޮށްދެއްވުމުގެ މަސައްކަތް އަމިއްލަގޮތުން މިހާރުވެސް އޭނާ ގެންދަވަނީ ކުރައްވަމުންނެވެ. އަދި ވިލިނގިލީގައި ހުންނަ ކުޑަކުދިންގެ ހިޔާގައި ތިބި ކުދިންނަށް [އާކް] ޖަމުޢިއްޔާއާ ގުޅިގެން ފަތަން ދަސްކޮށްދިނުމަށް ހިންގުނު ޕްރޮގްރާމް ރާއްވަވައި، ހިންގުމުގައިވެސް އެހީތެރިކަން ފޯރުކޮށްދެއްވާފައިވެއެވެ. ރާއްޖޭގައި ފުރަތަމަފަހަރަށް އަމިއްލަ ފަރާތަކުން އިސްނަގައިގެން، އަންހެނުންނާއި ފިރިހެނުން އެއްރަށުން އަނެއް ރަށަށް ކަނޑުހުރަސްކޮށް ފެތުމަށް ހިންގި ޕްރޮގްރާމްގައި ބައިވެރިވި މީހުން ތަމްރީނު ކުރުމާއި، މުޅި އިވެންޓް ފަރުމާކުރައްވައި ރާއްވަވައި ހިންގެވީވެސް ޒުނޭޖެވެ. މާލޭގެ ވަރަށްގިނަ ސްކޫލްތަކަށްވެސް ޒުނޭޖްވަނީ ކޯޗުކަން ކޮށްދެއްވާފައެވެ. އަދި އެމް.އެން.ޑީ.އެފް.ގެ އެކިއެކި ޔުނިޓްތަކަށްވެސް އޭނާވަނީ މިރޮނގުން އެހީތެރިވެދެއްވާފައެވެ.\nއަޙްމަދު ޒުނޭޖަކީ އެމް.އެން.ޑީ.އެފް.ގެ ސްވިމިންގ އިންސްޓްރަކްޓަރުން ތަމްރީނު ކުރުމަށްޓަކައި އެކުލަވައިލެވުނު ސިލަބަހާއި، ރެކްރޫޓް ޓްރޭނިންގގެ ސިލަބަސް އަލުން މުރާޖަޢާ ކުރުމުގެ މަސައްކަތުގައިވެސް އެހީތެރިވެދެއްވާފައިވާ ބޭފުޅެކެވެ. ޒުނޭޖްގެ ޚިދުމަތްތަކުގެ ތެރެއިން، ފަތަން ދަސްކުރާ ކުދިންނަށާއި މީހުންނަށް ޚާއްޞަ ކުރައްވައިގެން ތައްޔާރުކުރައްވާފައިވާ ފޮތަކީވެސް ފާހަގަކުރެވޭ ޚިދުމަތެކެވެ. [20 ގަޑިއިރުން އަމިއްލައަށް ފަތަން ދަސްކުރެވޭ ޒުނޭޖްގެ ފަތާފޮތް] މިނަމުގައި އޭނާ ލިޔުއްވައި ތައްޔާރުކުރެއްވި ފޮތް މިނިސްޓްރީ އޮފް އެޑިޔުކޭޝަން މެދުވެރިކުރައްވައި ރާއްޖޭގެ ކޮންމެ ސްކޫލަކަށް ވަނީ ހަދިޔާކުރައްވާފައެވެ. މިހާރުވެސް ޒުނޭޖް ގެންދަވަނީ،3ފޮތެއްގެ މަސައްކަތާއި، ކަސްރަތު ވީޑިއޯ ސީޑީއެއް ނެރުއްވުމުގެ މަސައްކަތް ކުރައްވަމުންނެވެ.\nއަޙްމަދު ޒުނޭޖަށް މިއަދު ލިބިވަޑައިގަންނަވާ އުފަލަކީ، އޭނާގެ އިންސްޓްރަކްޓަރު ކަމުގެ ދަށުން ގިނަ އަދަދެއްގެ ފެތުންތެރިން ތަމްރީނު ކުރައްވައި، އެކަމުގެ ޝައުޤުވެރިކަން އެތައް ބައެއްގެ ހިތްތަކުގައި އުފައްދަވާފައިވާކަމެވެ. ކުދިންނަށް ފަތަންދަސްކޮށްދިނުމަށް މައިންބަފައިންނާއި ބެލެނިވެރިން މިކަމަށް ދެއްވާ އަހަންމިއްޔަތު ޒުނޭޖް ޚާއްޞަގޮތެއްގައި ފާހަގަކުރައްވައެވެ.


Kalaafaanu Ge Fehi Dhuvumuga Madam Fazna Baiverivevadhaigenfi - vNews.mv\nކަލާފާނުގެ ފެހިދުވުމުގައި މެޑަމް ފަޒުނާ ބައިވެރިވެވަޑައިގެންފި\nއަހުމަދު ހަމީދު އާދަމް 07 July 2019, 01:33\nކަލާފާނު ސްކޫލަށް 30 އަހަރު ފުރުމުގެ މުނާސަބާ ފާހަގަކުރުމަށް ބޭއްވި ފެހިދުވުން ނިންމުމުގެ ރަސްމިއްޔާތުގައި ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހްމަދު ބައިވެރިވެ ވަޑައިގެންފިއެވެ.\nކަލާފާނު ސްކޫލުގެ 30 ވަނަ އަހަރީ ދުވަހުގެ މުނާސަބަތުގައި ބޭއްވި 30 ގަޑިއިރުގެ މި ދުވުން ފަށާފައި ވަނީ ހުކުރު ދުވަހުގެ މެންދުރުފަހު3ޖެހިއިރުއެވެ. ދުވުން ފެށުމަށްފަހު އެ ސްކޫލޫގެ އެހާރާއި މިހާރުގެ ދަރިވަރުން ގްރޫޕްތަކަށް ބަހާލައިގެން 30 ގަޑިއިރު ހަމަވަންދެން ދުވުން ކުރިޔަށްގެންގޮސްފައި ވެއެވެ. މި ގޮތުން މިރޭ ދުވުން ނިންމުމާ ހަމައަށް އެ ސްކޫލުގެ އެހާރާއި މިހާރުގެ ދެހާހެއްހާ ދަރިވަރުން ވަނީ ބައިވެރިވެފައިވެއެވެ.\nފެހިދުވުން ހަރަކާތް 30 ގަޑި އިރަށް މާފަންނު އެކުވެނި ދަނޑުގައި ކުރިޔަށްދިޔައިރު ޚާއްސަ ހަރަކާތެއްގެ ގޮތުގައި،"ދުޅަހެޔޮ ދިރިއުޅުމަކަށް މިންހެޔޮ ކާނާއާއި ކަސްރަތު" މި ޝިއާރުގެ ދަށުން "ލިވް ލައިފް"ގެ ނަމުގައި ކަސްރަތު ޕްރޮގްރާމެއް ވަނީ ފަށާފައެވެ. މިއީ މީގެ ކުރިން އެއްވެސް ސްކޫލެއްގައި ކުރިޔަށްގެންގޮސްފައި ނުވާ އަދި ދުނިޔޭގެ ސިއްހަތު ޖަމިއްޔާގެ އެޕްރޫވަލް ލިބިފައިވާ ކަސްރަތު ޕްރޮގްރާމެކެވެ. މިއީ އެ ސްކޫލުގެ ދަރިވަރުންނަކީ ދުނިޔޭގެ ސިއްހަތު ޖަމިއްޔާ އެޕްރޫވްކުރާ މިންގަނޑަށް ފެތޭ ކުދިން ތިބި ފުރަތަމަ ސްކޫލަށް ހެދުމުގެ ގޮތުން ކުރިޔަށްގެންދެވޭ ޕްރޮގްރާމެކެވެ.\nފެހިދުވުން ކުރިޔަށްދިޔައިރު މުނިފޫހި ފިލުވުމުގެ ހަރަކާތްތަކާއި ޒުންބާގެ ސެޝަންތަކާއި ސިއްހީ ކަންކަމަށް އަހުލުވެރިކުރުމުގެ ގޮތުން ސްޓޯލްތައް ބަހައްޓައިގެން އެސަރަހައްދުގައި ހަރަކާތްތައް ކުރިޔަށްގެންގޮސްފައި ވެއެވެ. ފެހިދުވުން ހަރަކާތުގެ މަގްސަދުތަކުގެ ތެރޭގައި ދަރިވަރުންނަށް ވަށާޖެހޭ ތައުލީމެއް ފޯރުކޮށްދިނުމާއެކު އެ ސްކޫލުގެ ދަރިވަރުންނަކީ އަބަދުވެސް ދުޅަހެޔޮ ދިރިއުޅުމަކަށް މިންހެޔޮ ކާނާއާ ކަސްރަތުގެ މުހިންމުކަން ގަބޫލުކޮށް އެގޮތަށް އަމަލުކުރާ ބަޔަކަށް ހެދުން ހިމެނެއެވެ.\nކަލާފާނު ސްކޫލަށް 30 އަހަރު ފުރުމުގެ މުނާސަބާ ފާހަގަކުރުމަށް މުޅި އަހަރަށް ބަހާލައިގެން ގިނަ ހަރަކާތްތަކެއް ދަނީ ކުރިއަށް ގެންދަމުންނެވެ.\nއަލަށް އުފެއްދި ދެކުންފުންޏަށް މެމްބަރުން އައްޔަންކޮށްފި\nކަނޑުމަހުން ﷲގެ އިސްމުފުޅު ވަރަށް ސާފުކޮށް ފެނުނު!


އެމްޑީޕީ މަތި ދެކުނު ޕްރޮވިންސްގެ ރައީސް މުހައްމަދު ހަސަން އާއި ސީދާ ހަރަކާތުގެ އެހެން ބައިވެރިން ވަގުތުން ދޫކޮށްލުމަށް ގޮވާލުން – Maldivian Democratic Party\nއެމްޑީޕީ މަތި ދެކުނު ޕްރޮވިންސްގެ ރައީސް މުހައްމަދު ހަސަން އާއި ސީދާ ހަރަކާތުގެ އެހެން ބައިވެރިން ވަގުތުން ދޫކޮށްލުމަށް ގޮވާލުން\nއެމްޑީޕީން މިހާރު ކުރިޔަށް ގެންދާ ސީދާ ކުއްލި ހަރަކާތުގައި ބައިވެރިވެ ސުލްހަވެރި ކަމާ އެކު އިހުތިޖާޖު ކުރަމުން ދަނިކޮށް އެމްޑީޕީ މަތި ދެކުނު ޕްރޮވިންސްގެ ރައީސް މުހައްމަދު ހަސަން އާއި ސީދާ ހަރަކާތުގެ އެތައް ބައިވެރިންނެއް ގާނޫނާއި ގަވާއިދާއި ޚިލާފަށް މިރޭ ހައްޔަރުކޮށްފައި ވާތީ އެކަން މި ޕާޓީން އެންމެ ހަރުކަށި އިބާރާތުން ކުށްވެރިކުރަމެވެ.\nގާނޫނު އަސާސީން ރައްޔިތުންނަށް ލިބިދީފައިވާ ހިޔާލު ފާޅުކުރުމުގެ މިނިވަންކަމާއި، އެއްވެ އުޅުމުގެ މިނިވަންކަމާއި ދިރިހުރުމުގެ ހައްގާއި އަމިއްލަ މިނިވަންކަމާއި ނަފްސު ރައްކާތެރިކުރުމުގެ ޙައްޤު ރައްޔިތުނަށް ކަށަވަރުކޮށްދީ، ފުލުހުންގެ ހަރަކާތްތައް ގާނޫނީ އިމުގެ ތެރޭގައި ބެހެއްޓުމަށް މި ޕާޓީން ތަކުރާރުކޮށް ގޮވާލަމެވެ.\nއަދި އެމްޑީޕީން ކުރަމުންދާ ސުލްހަވެރި އިޙްތިޖާޖްތަކާއި ގުޅިގެން ފުލުހުން ގާނޫނާއި ގަވައިދާ ޚިލާފަށް ހައްޔަރުކޮށްފައިވާ މުޙައްމަދު ހަސަން އާއި ފުލުހުންގެ ހައްޔަރުގައި ތިބި ސީދާ ހަރަކާތުގެ ބައިވެރިން މިހާރުން މިހާރަށް ދޫކޮށްލުމަށާއި، ފުލުހުން ގާނޫނު އަސާސީއާއި ޚިލާފަށް ހިންގަމުން މިގެންދާ ލާއިންސާނީ ޖަރިމާތައް ވަގުތުން ވަގުތަށް ހުއްޓާލުމަށް މި ޕާޓީން ގޮވާލަމެވެ.


Coalition Ehbbasvumaai Party Ehgge Asaasee Gavaaidhakee2Ehcheh: Saud - Vaguthu\nކޯލިޝަން އެއްބަސްވުމާއި ޕާޓީއެއްގެ އަސާސީ ގަވާއިދަކީ ދެ އެއްޗެއް: ސައުދު\n1 މަސް ކުރިން ( އޮގަސްޓް 9, 2020 )\nވެރިކަމަށް އައުމަށް ކޯލިޝަން ޕާޓްނަރުންނާއި އެކުގައިވެވޭ އެއްބަސްވުމަކާއި ސިޔާސީ ޕާޓީއެއްގެ އަސާސީ ގަވާއިދަކީ މުޅިން ދެ އެއްޗެއް ކަމަށް ޖުމްހޫރީ ޕާޓީ (ޖޭޕީ)ގެ ނާއިބު ރައީސް އަހުމަދު ސައުދު ވިދާޅުވެއްޖެއެވެ.\nސައުދު މިފަދައިން ވިދާޅުވެފައި މިވަނީ ކޯލިޝަނެއްގެ ތެރެއިން އެމްޑީޕީ ވެރިކަމަށް އައި ނަމަވެސް މަގާމުން ވަކިކުރާ ވަޒީރެއް ނުވަތަ ކުންފުންޏެއްގެ ވެރިއެއް ނަމަވެސް އަލުން އެ މަގާމުން ވަކި ޕާޓީއަކަށް ނުދެވޭނެ ގޮތަށް އެމްޑީޕީގެ އަސާސީ ގަވާއިދަށް އިސްލާހެއް ހުށަހެޅުމަށް މަޖިލީހުގެ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑޭ) ނިންމާފައި ވަނިކޮށެވެ.\nސައުދު ކުރެއްވި ޓްވީޓުގައި ވިދާޅުވީ، ވެރިކަމަށް އަންނަ ޕާޓީތަކުން ހަދާ ކޯލިޝަން އެއްބަސްވުމާއި ޕާޓީތަކުގެ އަސާސީ ގަވާއިދަކީ ގުޅުމެއް ނެތް ދެ ކަމެއް ކަމަށެވެ. ޕާޓީއެއްގެ އަސާސީ ގަވާއިދަށް ގެންނަ ބަދަލަކުން ކޯލިޝަނެއްގެ އެއްބަސްވުމަށް ބަދަލެއް ނާންނާނެ ކަމަށް ސައުދު ވިދާޅުވިއެވެ.\nVerikamah annan party thakun hadhaa coalition ehbasvumaa party thakuge asaasy gavaaidhaa ey mulhin dhe ehchehkan Neyngeymeehun ulheybaa? pic.twitter.com/FjIzaZqKEp\n— Ahmed Saud (@ammadaysaud) August 9, 2020\nއެ އިސްލާހުގައި ވަނީ އެމްޑީޕީ ގެ ކެންޑިޑޭޓެއް ގެ ވެރިކަމެއްގައި އެކުލަވާލާ، ކޯލިސަން ސަރުކާރެއް ގެ ވަޒީރެއްގެ މައްޗަށް ކޮރަޕްސަނާއި ޖިންސީ ފުރައްސާރައިގެ އަދި މި ނޫން ތުހުމަތެއްގައި ވަޒީރަކު ވަކި ކޮއްފިނަމަ ކޯލިޝަންގެ ސްލޮޓު ގެއްލިގެން ދާނެ ކަމަށެވެ.\nއެފަދަ ވުޒާރާއެއްގެ ވަޒީރަކަށް އައްޔަން ކުރަންވާނީ އިލެކްޝަންސް ކޮމިޝަންގެ ސިޔާސީ ޕާޓީގެ ދަފްތަރުގައި މަދުވެގެން ފަންސާސް ހާސް މެމްބަރުން ހަމަވާ ޕާޓީ އަކަށް ނިސްބަތްވާ މެމްބަރެއްގެ ނަން ކަމަށްވެސް ބޮންޑޭގެ އިސްލާހުގައި ބުނެފައިވެއެވެ.\nއިސްލާހު ހުށަހަޅާ ސަބަބެއް ކަމަށް ބޮންޑޭ ވިދާޅުވީ ކޯލިޝަން ޒިންމާދާރު ކުރުވުމާއި ކޮރަޕްޝަނާ ފަސާދަ އަދި ޖިންސީ ފުރައްސާރަ ހުއްޓުވުން ކަމަށެވެ. މީގެއިތުރުން މަދު މީހުން ހިމެނޭ ޕާޓީ ތަކުގެ ބަދަލުގައި ގިނަ މެމްބަރުން ހިމެނޭ ޕާޓީ ތަކުގެ ބައިވެރިވުން އިތުރުކޮށް ޑިމޮކްރަސީ ހަރުދަނާ ކުރުމަކީ ވެސް އިސްލާހު ހުށަހަޅާ ސަބަބެއް ކަމަށްވެސް ވިދާޅުވިއެވެ.\nމި އިސްލާހާއި ގުޅިގެން އިތުރު މައުލޫމާތު ހޯދުމަށް "ވަގުތު" އިން ބޮންޑޭ އަށް އިއްޔެ ގުޅާލުމުން ވިދާޅުވީ އޭނާ ގަބޫލުކުރާ ގޮތުގައި އެއް އަހަރު ދުވަސް ވަންދެން އެއްވެސް މަސައްކަތެއް ނުކޮށް ހުރުމަށްފަހު ބައެއް ވަޒީރުން އިސްތިއުފާ ދެއްވާ ކަމަށެވެ. އަދި އެކަމުގެ ސަބަބުން ސަރުކާރާ ދިމާލަށް ރައްޔިތުން އިނގިލި ދިއްކުރަމުން އަންނަ ކަމަށާއި ބައެއް ހާލަތްތަކުގައި ކުރެވޭ ބޮޑެތި ތުހުމަތުތަކެއްގެ ސަބަބުން ވަޒީރަކު ނުވަތަ ކުންފުންޏެއްގެ ވެރިއަކު މަގާމުން ވަކިކުރާއިރު އަނެއްކާ އެ މަގާމަށް ކުރިންވެސް ދިން ޕާޓީއަށް އެ މަގާމު ދޭތަން ފެންނަ ކަމަށެވެ.\nޖޭޕީގެ ރައްދު: ގާނޫނާ ހިލާފަށް ބަންދު ކުރި މީހުންގެ ހިސާބު އަދުރޭއަށް އޮޅިއްޖެ\nގާސިމްގެ މިލިކިއްޔާތުގައި އެއް ބިލިއަން ރުފިޔާ، އަހަރެއް ތެރޭ 11 މިލިއަން ރުފިޔާގެ އާމްދަނީއެއް\nދިވެހި ރައްޔިތަކަށް އަނިޔާ ދިނުމަށް ގޮވައި ހިތްވަރު ދީގެން ނުވާނެ: ގާސިމް\nވަގުންގެ ކިއްލާއިން އަސާސީ ގަވައިދު ބަދަލުކުރިއަސް\nކޯލިޝަން އެއްބަސްވުން ދަމހައްޓަން މަޖުބޫރެވެ.\nއޮގަސްޓް 10, 2020 01:45\nސަައުދު ތިއީ ބޮޑު ގޭމެއް. ޖޭޕީއަށް މިނިސްޓަރު ކަމެއް ނުދޭނެ. ކަނާތުންދީފައި ވާއަތުން ވަގަށް ނަގާނެ. މީ އެކަހަލަ ބައެއް. މައުސޫމަށް އެމްބެސެޑަރކަން ވެސް ދެން ނުލިބޭނެ\nއޮގަސްޓް 10, 2020 02:30\nމިޢީ ބައިބަހާލައިގެން ކުރާ ވިޔަފާރިއެއް ، ވެރިކަ މެއް ނޫން\nއޮގަސްޓް 10, 2020 07:59\nސިޔާސީ ޕާޓީއެއްގެ އަސާސީ ޤަވާޢިދަށް އިސްލާޙެއް ގެންނަން ހުށަހެޅުމުން ތެޅިފޮޅިގަންނަނީޔޯ؟ ކޯޅޭޝަނަކީ ރާއްޖޭގައި މިއޮތް ރިޔާސީ ނިޒާމް ދަންނަކަމެއްތަ؟


އުތީމު | Halif Atoll\nހއ. އުތީމު ގަނޑުވަރު\nއެންމެ މުހިއްމު ތަނެއްގެ ގޮތުގައި މިރަށުން ފާހަގަކޮށްލެވެނީ 1573 މ. ގައި ޕޯޗްގީޒުންގެ އަތުން ރާއްޖެ މިނިވަންކޮށްދެއްވި އުތީމު ތިންބެއިންގެ ގަނޑުވަރެވެ. މިގަނޑުވަރުގައި އެޒަމާނުގެ ވަރަށް ގިނަ ތަކެތި ރައްކާކުރެވިފައި ވެއެވެ. މިގަނޑުވަރުވަނީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ވަރަށްފަހުން މަރާމާތު ކުރައްވާފައެވެ\nމިރަށުގައި އޮންނަ ”ބަޑިފަސްގަނޑު” ކިޔުނު ސަރަހައްދެއްވެސް އާޘާރީ ތަނެއްގެ ގޮތުގައި ފާހަގަކުރެވެއެވެ\nއުތީމު ކަނދުވަލު މިސްކިތް\nމިރަށުގައިވާ ކަނދުވަލު މިސްކިތަކީ އާޘާރީ ތަނެއްގެ ގޮތުގައި ފާހަގަކުރެވޭ ތަނެކެވެ. މިތަންވެސްވަނީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ވަރަށްފަހުން މަރާމާތު ކުރައްވާފައެވެ. އުތީމު ކަޅުއަލީ ޚަތީބު ތަކުރުފާނާއި އޭނާގެ ދަރިކަލުން ޙުސައިން ޚަތީބު ތަކުރުފާނުގެ މަހާނަފުޅުވަނީ މިމިސްކިތުގެ ކައިރީގައެވެ\nފޭރާން ވިޔަން ޖެއްސެވި ކަޑައިން ހެދިފައިވާކަމަށް ބުނާ ކާނިގަސް\nފޭރާންކުރައްވަން މުހައްމަދު ތަކުރުފަނު ޖެއްސެވި ކަޑައިން ހެދިފައިވާކަމަށް ބުނާ ކާނިގަހުގެ ދެގަސް މިރަށުގައި އިހަށް ހުއްޓެވެ. ނަމަވެސް މިތަނުން އެއްގަސް މިހާރު ހަލާކުވެ ނެތި ހިގައްޖެއެވެ. މިހާރު ހުރިގަހުގެ ވަށައިގެން ޗެންޗޭނުޖަހައި ރަނގަޅަށް ބަލަހައްޓަމުން ދެއެވެ


ވޯޓު އަލުން ގުނައިގެން ކުޅިވަރު ކުޅެން އުޅޭނަމަ، މަޑަކުން ނުތިބޭނަން: އަދުރޭ - DhiDaily\nވޯޓު އަލުން ގުނައިގެން ކުޅިވަރު ކުޅެން އުޅޭނަމަ، މަޑަކުން ނުތިބޭނަން: އަދުރޭ\nލޯކަލް ކައުންސިލް އިންތިޚާބާއި، އަންހެނުންގެ ތަރައްޤީއަަށް މަސައްކަތްކުރާ ކޮމިޓީތަކުގެ އިންތިޚާބުގެ ނަތީޖާ އެ އޮތީ ރައްޔިތުން ނިންމި ގޮތަށް ކަމަށާއި، ވޯޓު އަލުން ގުނައިގެން ކުޅިވަރު ކުޅެން އުޅޭނަމަ, މަޑަކުން ނުތިއްބަވާނެކަމަށް އިދިކޮޅު ކޯލިޝަނުން މިއަދު ބުނެފިއެވެ.\nލޯކަލް ކައުންސިލު އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި ބެހެއްޓި 18 ވޯޓު ފޮށްޓެއްގެ ވޯޓު އަލުން ގުނަން އުޅުމުން އިންތިޚާބީ މަރުކަޒު ސަރަހައްދުގައި ރައްޔިތުން ވަނީ އަޑުއުފުލައިފައެވެ.\nރައްޔިތުން އަޑުއުފުލައިފައި ވަނިކޮށް އީސީން މިއަދު ހަވީރު ބޭއްވި ނޫސްވެރިންގެ ބައްދަލުވުމެއްގައި މަޢުލޫމާތު ދެއްވަމުން އެ ކޮމިޝަނުގެ ރައީސް އަޙްމަދު ޝަރީފް ވިދާޅުވީ ފޮށިތައް އަލުން ގުނަން މަސައްކަތްކުރެއްވީ, އެ ފޮށިތަކުގެ ނަތީޖާ ޝީޓުތަކުގައި ލިޔެފައިވާ ބައެއް ޢަދަދުތައް ދިމާނުވާތީ ކަމަށެވެ.\nއީސީގެ ނޫސްވެރިންގެ ބައްދަލުވުން ނިމުނުތަނާހެން އިދިކޮޅު ކޯލިޝަނުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ކޯލިޝަންގެ އެކްޓިން ލީޑަރު ޢަބްދުއްރަޙީމް (އަދުރޭ) ވިދާޅުވީ ލިބިފައި ހުރި ގިނަ ގޮނޑިތަކެއް ގެއްލިދާނެކަމުގެ ބިރު އެބައޮތް ކަމަށެވެ.\nހަމައެހެންމެ މާލޭގެ ރައްޔިތުން ވަރަށް ނުރުހިގެން އެމްޑީޕީއަށް ނޫނެކޭ ބުނިތަން ފެނިގެން ހިނގައްޖެކަމަށާއި، އެ ގޮތުން މާލޭ ސިޓީ ކައުންސިލަށް ކުރިމަތިލެއްވި 14 ބޭފުޅުން ރައްޔިތުން އިންތިޚާބުކޮށްދެއްވި ކަމަށެވެ. އެކަމަކު މިހާރުއައި ބަދަލުތަކާއި ގުޅިގެން މި އަޑުއިވެނީ އޭގެތެރެއިން ދެ ގޮނޑިއެއް ގެއްލިގެން އުޅޭ ވާހަކަކަމަށް ވެސް އަދުރޭ ވިދާޅުވިއެވެ.\nއަދުރޭ ވިދާޅުވީ އެންމެ ވޯޓެއްގެ މައްސަލަ ވެސް ދޫނުކުރައްވާނެ ކަމަށާއި، އީސީއާއި ހަމައިން މައްސަލަ ނުނިމޭނަމަ ކޯޓަށް ވެސް ވަޑައިގަންނަވާނެ ކަމަށާއި، އެ ތަނުގައި މުޒާހަރާކުރަން ޖެހިއްޖެނަމަ މުޒާހަރާ ވެސް ކުރައްވާނެ ކަމަށެވެ. އަދި އެ ތަނުން ނުނިކުމެ ގޮނޑި އަޅައިގެން ތިއްބަވަން ޖެހިއްޖެނަމަ 24 ގަޑިއިރު ތިއްބަވާނެކަމަށެވެ.\nއިދިކޮޅު ލީޑާރޝިޕް މިއަދު އީސީއަށް ވަޑައިގަތީ އެ ކޮމިޝަނުގެ އެދުމަކަށް ކަމަށް އަދުރޭ ވިދާޅުވިއެވެ.\nނަމަވެސް އެ ސަރަހައްދުގެ މަސްލަހަތު ގެއްލުނީ ރައީސް މުޙައްމަދު ނަޝީދު ވަޑައިގެންނެވުމުން ކަމަށް ވެސް އަދުރޭ ވިދާޅުވިއެވެ. އަދި އެ މަނިކުފާނު މަސައްކަތްޕުޅު ކުރައްވަނީ ހަމަނުޖެހުން ހިންގަވައި އެ ސަރަހައްދު ގަޑުބަޑުކޮށް، ވޯޓުފޮށިތައް ނަގައި އުކައިލައްވައި ދެވަނަ ފަހަރަށް އިންތިޚާބެއް ބޭއްވެވުމަށް ކަމަށާއި، ނަމަވެސް އިދިކޮޅު ކޯލިޝަނުން އެ ފުރުސަތު ދޭން ބޭނުންނުވީކަމަށް އަދުރޭ ވިދާޅުވިއެވެ.


"ރިއެކްޓް" ތި ކުރަނީ މަޖުބޫރުންތަ؟ | Jazeera\t"ރިއެކްޓް" ތި ކުރަނީ މަޖުބޫރުންތަ؟ - Jazeera\n"ރިއެކްޓް" ތި ކުރަނީ މަޖުބޫރުންތަ؟\nހަމްދޫން ރަޝީދު April 23, 2019 62 views0\nމި ޒަމާނަކީ މީސްމީޑިއާގެ އަވާގައި އެންމެން ޖެހި އަވަދިވެފައިވާ ޒަމާނެވެ. މީސްމީޑިއާގެ އެޕްލިކޭޝަނެއްގެ ބޭނުން ނުކުރާ މީހަކު ނުހުންނާނެއެވެ. ވަކި އުމުރެއް ނެތެވެ. ވަކި ޖިންސެއްވެސް މިކަމުން އިސްތިސްނާއެއް ނުވެއެވެ. މީގެ ބޭނުން ނުކުރާ ތަނެއް ބޭނުން ނުކުރާ މާހައުލެއްނެތެވެ. ހިނގާ ކަމެއްގެ މަންޒަރު ވަގުތުން މީސްމީޑިއާއަށް ލައެވެ. އެންމެނަށް އެ ކަމެއް ދެއްކުމަށެވެ. ކޮންމެވެސް މެސެޖެއް ދިނުމަށެވެ.\nމިގޮތަށް މީސްމީޑިއާއަށް ލާ އެއްޗިއްސަށް ރިއެކްޓް ކުރެވޭއިރު އެންމެ ގިނަ މީހުން ފޮޓޯ އަދި މެސެޖްތައް ލަނީ ގިނަ ރިއެކްޓް ހޯދަން ކަމީ ޝައްކެއް އޮތްކަމެއްނޫނެވެ. މަޖާ ވާހަކައެއްނަމަ "ހަހަ" ރިއެކްޓް ކޮށްލާއިރު ހިތާމަވެރި ހަބަރެއް ނަމަ "ސޭޑް" ރިއެކްޓް ކޮށްލައެވެ. އެ ޕޯސްޓަކާމެދު އެ ރިއެކްޓްކުރި މީހާ ވިސްނި ކަން ހާމަ ކޮށްލުމުގެ ގޮތުންނެވެ.\nއެކި މީހުން މިކަމުގައި ވިސްނާ ގޮތްވެސް ތަފާތެވެ. ކޮންމެ ކަހަލަ ޕޯސްޓެއް ކުރިނަމަވެސް "ހަހަ" ރިއެކްޓް ކުރާ ރައްޓެހިން ފެނެއެވެ. ލައިކެއް ދިންނަމަވެސް އެއީ ބައެއްފަހަރު މަޖުބޫރުން ކުރާ ކަމެކޭ ހީވާ ފަހަރުވެސް އާދެއެވެ. ކޮންމެ ޕޯސްޓަކަށް ލައިކް ދޭތީއެވެ. އެންމެން "ލަވް" ރިއެކްޓް ކުރާ ޕޯސްޓަކަށް އެކަކު ލައިކެއް ދިނުމަކީވެސް ފެންނަ މަންޒަރެކެވެ. އެމީހަކާމެދު އެ ޕޯސްޓް ކުރި މީހަކު ދެވަނަ ވިސްނުމަކަށް ދާން ޖެހޭވަރުގެ ކަމަކަށް މިކަން ވެދެއެވެ.\nދެން އޮތީ ރިއެކްޓް ކުރަނީ ހަމަ އެ އަސަރު އެމީހަކަށް ކޮށްގެންތޯ އުފެދޭ ސުވާލެވެ. މަޖާ ނުވިއަސް މަޖާވި ކަމަަށް ހަދަނީ ބާވައެވެ؟ ދެރަ ނުވިއަސް ދެރަވިކަމަށް ދެއްކެނީ ބާވައެވެ؟ ނޫނީ އެހެން މީހުން ރިއެކްޓް ކުރާތީ ރިއެކްޓް ކުރަނީ ހެއްޔެވެ؟ ޖަވާބު ވަރަށް ސާފެވެ. މި ހުރިހާ ބާވަތެއްވެސް އުޅެއެވެ.\nކުރެވޭ ރިއެކްޓަކީ ބޮޑު ހައިޖާނަކަށް ވެސް ވެއެވެ. ލޯބިވެރިޔާއާއި ގުޅުން ކެނޑި, ރަހްމަތްތެރިންނާއި މޫނު ކެނޑޭ ހިސާބަށްވެސް އެކަން ދެއެވެ. ކުރާ ރިއެކްޓްގެ ސަބަބުން މެސެޖް ކޮށްގެން ސުވާލު ކޮށް ހަދާތަން ފެނެއެވެ. އޮޅިގެން ކުރެވޭ ރިއެކްޓަކީވެސް ނުރައްކާތެރި އެއްޗެކެވެ. މީހަކު މަރުވެގެން އުޅޭ ކަން އަންގައިދޭ ޕޯސްޓަކަށް މަޖާ ރިއެކްޓްއެއް ދިނީމާ ޕޯސްޓް ކުރި މީހާ ހިތަށް އަރާނީ ކީކޭ ހެއްޔެވެ؟ މިކަހަލަ ހާލަތްތައްވެސް ދިމާވެފައި އެބަ ހުއްޓެވެ.\nރިއެކްޓް ކުރުމުގައިވެސް ތަފާތު ކުރުން ގެންގުޅޭ ކަމީ ހަގީގަތެކެވެ. މުޖުތަމަޢުގައި ތަންކޮޅެއް ބަސްކިޔާ މީހެއްނަމަ ގަދަރުކުރުމުގެ ގޮތުން ހާލަތާއި ގުޅޭ ގޮތުން ރިއެކްޓް ކުރެވެއެވެ. ދޭދޭ އެކުވެރިންނާއި ދަންނަ މީހުންގެ ނަމަ އެކަމުގައިވެސް އޮންނާނީ އެއިރަކު ހިތަށް އެރި ގޮތެކެވެ.\nއެހެންކަމުން މީސްމީޑިއާގައި ރިއެކްޓް ކުރުމަކީވެސް ފާޑެއްގެ ހުނަރެކޭވެސް ބުނެވިދާނެއެވެ. އަދި އެކަމުގެ ސަބަބުންވެސް ހީނުކުރާވަރުގެ ކަންކަން ވެގެން ހިނގައިދާނެއެވެ.


Chef Mode Miee Dhivehinnah Dhivehi Raha Genesdhey Molhu Chef! - Vaguthu\nޝެފް މޯޑް މިއީ ދިވެހިންނަށް ދިވެހި ރަހަ ގެނެސްދޭ މޮޅު ޝެފް!\n3 ހަފްތާ ކުރިން ( މެއި 4, 2022 )\nޝެފް މޯޑް ނޫސްވެރިޔާ ރީއާންއަށް، އޭނާގެ ރެސްޓޯރެންޓްގެ މެނޫ ދައްކާލަނީ - ވަގުތު އިމޭޖްސް: އިބްރާހިމް ޝާބިލް\nކެއްކުމުގެ ދާއިރާއިން ކުރި އަރައި މޮޅު ޝެފަކަށް ވެއްޖެއެވެ. އަމިއްލަ ނަން ބޭނުންކޮށްގެން ބްރޭންޑެއްވެސް ހެދިއްޖެއެވެ. އަމިއްލަ ނަންތަކާއި އަމިއްލަ ވަންތަ ދިވެހި ރެސިޕީ ފޮތެއްވެސް ތައްޔާރުކޮށްފިއެވެ. އޭގެ އިތުރުން އަމިއްލަ ނަން ހިމަނައިގެން "ޝެފް މޯޑް ބަދިގެ" ނަމުގައި ރެސްޓޯރެންޓެއް ވެސް ހުޅުވައިފިއެވެ. ގއ. ކަނޑުހުޅުދޫއަށް އުފަން މުހައްމަދު އާދަމް (ޝެފް މޯޑް)އަކީ މިހާރު ރާއްޖޭގައި ހުރި ދިވެހި ވަންތައް ކެއުންތަކާއި ރަހަތައް ގެނެސްދޭ އެންމެ މޮޅު ޝެފެވެ.\nޝެފް މޯޑް ބަދިގެއަކީ އޭނާގެ މިހާރުގެ މި ކެރިއާގެ ދަތުރެވެ. އެތަނުގެ ތެރެއިން ފެންނަނީ ދިވެހި ވަންތަ ކަމެވެ. ފެންނަ ފެނުމަށް އެއީ އިހުގެ ދިވެހިންގެ ބަދިގެއެކެވެ. ދިވެހިން ކެއްކުމުގައި ގެންގުޅުނު އެންމެ އިހުގެ ވައްޓަފާޅި ދައްކުވައިދޭ ބަދިގެއެވެ. އެ މަސައްކަތައް އިހުގައި ގެންގުޅޭ ދަރު އުނދުނާއި، ތާސް ފަދަ އެއްޗެހި ބޭނުންކޮށްގެން ޒީނަތްތެރިކޮށްފައި ވެއެވެ. ތަނުގެ އެތެރެ ހުރީ ދެލި ބުރާފައި ހުރި ކަހަލަ ގޮތަކަށް ފަރުމާކޮށްފައެވެ. އޭގެ އިތުރުން އެވޭލާ ގެތަކުން ފެންނަ އިތުރު އެއްޗެހިންވެސް ތަން ޒީނަތްތެރިކޮށްފައި ވެއެވެ.\nޝެފް މޯޑްގެ ބަދިގެއިން ފެންނަނީ އެވާލާ ބަދިގެ ހުންނާނެ ގޮތް - ވަގުތު އިމޭޖްސް: އިބްރާހިމް ޝާބިލް\nރެސްޓޯރެންޓް އެތެރެއިން މިފަދަ މަންޒަރުތައް ފެންނައިރު، އޭނާ ތައްޔާރުކޮށްފައިވާ މެނޫގައިވެސް ހުރީ ދިވެހި ރަހަތަކެވެ. ދިވެހި ކެއުންތަކާއެކު އެހެނިހެން އެކި ކެއުންތައް ލިބޭނެއެވެ. އެއީ މޯޑްގެ އަމިއްލަ ރަހަތެކެވެ. އޭނާ ދިން ޔަގީންކަމަކީ އޭނާގެ ރެސްޓޯރެންޓްގެ ކޮންމެ ކެއުމެއްގައި ވެސް ދިވެހި ރަހަ ހުންނާނެ ކަމެވެ. އޭނާގެ މޮޅު އުކުޅު ބޭނުންކޮށްގެން ކޮންމެ ކެއުމެއްވެސް ހެޔޮވަރުކޮށްފައެވެ. ކައިގެން ޔަގީނުންވެސް ހިތްހަމަޖައްސާލެވޭނެއެވެ. އަދި އިތުރަށް ބަލާނަމަ ކޮންމެ ކެއުމަކާ ބުއިމަކަށްވެސް ދިވެހި ނަމެއް ދީފައި ވެއެވެ. އަދި މިތަނުގައި މަސައްކަތް ކުރާ މީހުންނަށް ދިވެހި ނަންތަކުން ހާއްސަ ކޮށްފައި ވެއެވެ.\nޝެފް މޯޑްގެ ބަދިގެއިން ކުރީގެ ބައެއް ތަކެތިވެސް ހުންނާނެ - ވަގުތު އިމޭޖްސް: އިބްރާހިމް ޝާބިލް\nޝެފް މޯޑް މި ކިޔައި ދެނީ އޭނާގެ މި ދާއިރާއަށް ވަދެވުނު ގޮތުގެ ވާހަކައެވެ. އޭނާ ކުޑައިރުން ފެށިގެން ކައްކާ އުޅެއެވެ. މަންމަމެންނާއި ދައްތަމެން އެ މަސައްކަތް ކުރާ ތަން ފެނިގެން ކައްކަން ބޭނުންވެފައި ހުރި ވަރުން ފެށުނީއެވެ. އަނެއްކާ އެކަނި އުޅެން ފެށުމުން، ބޮޑަށް އެކަމަށް ހޭނި މުޅި މީހާގެ ހިތް އެކަމަށް ޖެހުނީއެވެ.\n"އެ މީހުން ކައްކާ ކާއެއްޗެހި ކައިގެން، ހާދަ މީރޭ ކޮމެންޓް ކުރީމަ، އެ ކައިންޑް އޮފް ހެޕިނެސް މޯޑްއަށްވެސް ފީލްވޭ، އެހެންވީމަ އެހިސާބުން ވަރަށް ބޮޑަށް ކެއްކުމުގެ ތެރެއަށް ވަދެވުނީ. ދެން މާލެ ކިޔަވަން އައިސް ހުރި ގޭގައި އެކަނި އުޅެން ޖެހުނީމަ، ހަމައެކަނި ކައްކައިގެން ކާން ޖެހުނީ. އެހެންވީމަ އެ ހިސާބުން ކެއްކުމުގެ ބައި ދުލެއް ނުކުރެވުނު. ދެން ހިތް ޖެހިފައި ހުރި، ބުނެވިދާނެ ބޯން ޓެލެންޓެކޭވެސް". މޯޑު ކިޔާދިނެެވެ.\nޝެފް މޯޑް "ވަގުތު" އަށް އިންޓަވިއު ދެނީ - ވަގުތު އިމޭޖްސް: އިބްރާހިމް ޝާބިލް\nމޯޑް ކިޔައި ދިންގޮތުގައި، އޭނާ ފުރަތަމަ ރިސޯޓް މަސައްކަތުގެ ދާއިރާއަށް ނުުކުމެފައި ދެވުނީ ކައްކާކަށް ނޫނެވެ. ނަމަވެސް އޭރު ތަޖުރިބާއެއް ނެތި ކެއްކުމުގެ ތެރެއަށް ނުވެސް ވަދެވެނީއެވެ. އޭރު ރާއްޖޭގެ ހޮޓެލް ސްކޫލް އޮންނަ ގޮތުން ނަމަ، ވަދެވެނީވެސް ވަކި ސަނަދެއް އޮވެގެންނެވެ.\n"ސްކޫލް ނިންމާފައި ރިސޯޓަކަށް ޖޮއިން ކުރީ އިންޖީނިއަރިންގ ކޯޑިނޭޓަރަކަށް. އެތަނުގައި ދެ އަހަރު ވަރު އުޅެފައި ދެން އަސްލު ޖަމްޕް މި ޖެހީ ވެއިޓަރަކަށް އުޅެމުން ޝައުގުވެރިކަން ހުރީމަ، ޝެފުން އުޅޭ ގޮތާއި އެއްޗެހި ބަލާ، ދެން އެ ޗާންސް ލިބުނީ"\nއޭނާއަށް ފުރުސަތު ލިބުނީ ބިޔާދޫ ރިސޯޓްގެ އާދައިގެ ކޮމީއެއްގެ ގޮތުގައި މަސައްކަތް ކުރުމަށެވެ. އެތަނުގައި މަސައްކަތް ކުރުމަށްފަހު ހުވަފެންފުއްޓަށް ދިޔައެވެ. އޭނާ މިގޮތަށް 10 ވަރަކަށް ރިސޯޓްގައި މަސައްކަތްކޮށް ތަޖުރިބާ ހޯދިއެވެ. އެއިރު މަސައްކަތް ކުރަމުން ގޮސްފައި ވަނީ ސުޕަވައިޒަރުންގެ ދަށުންނެވެ. ކުރަމުންދިޔައީ އެ މީހުން ބުނާ މަސައްކަތެވެ. ގެސްޓް ބަދިގޭގައި އާއި ސްޓާފް ބަދިގޭގައިވެސް މަސައްކަތް ކުރިއެވެ. ކައްކަން އެއިރު ވަކި ހާއްސަ އެއްޗެއްވެސް ނޯންނައިރު، ހުރިހާ އެއްޗެއް ކެއްކުމުގައިވެސް އުޅުނީއެވެ. އޭގެ ތެރޭގައި ރާއްޖެއިން ބޭރުގެ ކެއުންތައްވެސް ހިމެނެއެެވެ.\nފާހަގަކޮށްލަން ޖެހޭކަމަކީ މޯޑު އަބޫދާބީ އާއި ދުބާއީގައިވެސް މަސައްކަތްކޮށް ތަޖުރިބާ ހޯދިކަމެވެ. އެހެންކަމުން އޭނާއަށް ވަރަށް ގިނަ ގައުމުތަކުގެ ކެއުންތައްވެސް ތައްޔާރު ކުރަން އެނގެއެވެ. އޭގެ ތެރޭގައި ތައި ފުޑް، އިންޑިއަން ފުޑް، އަރަބިކް ފުޑް، އިޓަލިއަން ފުޑް ހިމެނެއެވެ.\nދިވެހި ކެއުންތަކަށް ހާއްސަ ދިވެހި ޝެފް، މޯޑް\nމޯޑު ކިޔައި ދިންގޮތުގައި، އޭނާ ދާއިރާއަށް ނުކުތްއިރު، މާބޮޑަށް ވަކި ގައުމެއްގެ ކެއުމަށް މީހާ ހާއްސަ ނުވެއެވެ. އެއިރު ހުރިހާ އެއްޗެއްވެސް ކައްކަނީއެވެ. އެކަމަކު އާ ޖެނެރޭޝަަންއާއެކު ޝެފުން ވަކި ވަކި ގައުމުތަކުގެ ކެއުންތަކަށް ހާއްސަވީއެވެ. އެކަމަކު މޯޑްއަށް ފާހަގަކުރެވުނީ ދިވެހި ކެއުންތަކަށް ޝެފުން ހާއްސަ ނުވާ ކަމެެވެ.\nޝެފް މޯޑް ބަދިގޭގެ މަސައްކަތުގައި\n"އެހެންވީމަ މޯޑް ހިތަށް އެރީ މޯޑް ހުންނާނީ ލޯކަލް ފުޑްގެ މީހެއްގެ ގޮތުގައިއޭ". މޯޑު އެގޮތަށް ބޭނުންވީވެސް ރާއްޖެއަށް ފްރެންޗައިޒް ބްރޭންޑްތައް އައިސް ދިވެހި ވަންތަ ކެއުންތައް ރިސޯޓްތަކުުން ނެތިދާނެ ކަމުގެ ބިރު ހީވާން ފެށުމުންނެވެ.\n"ރިސޯޓް ތަކުގެ މޯލްޑިވިއަން ނައިޓްގައިވެސް ހުންނާނީ ކޯނާއެއްގެ ހެދިކާ ކޮޅެއް ބަހައްޓާފައި، ނުހުންނާނެ ފުލް ބުފޭއެއް، އޮތޮންޓިކެއް ނޭނގޭނެ، އަސްލު ވަރަށް ބޮޑު ޗީޓް ކުރުމެއް މި އޮންނަނީ، ހަގީގަތަށް ބުނާ ނަމަ ފުޑަށް ޗީޓް ކުރަނީ". ބައެއް ރިސޯޓްތަކުގެ ހާލަތު ކިޔައި ދެމުން މޯޑް ބުންޏެެވެ.\nޝެފް މޯޑު ރިސޯޓެެއްގެ މަސައްކަތުގައި އުޅުނުއިރު ނަގާފައިވާ ފޮޓޯއެއް\nއެހެންވެ އޭނާ ބޭނުންވީ ދިވެހި ކެއުންތައް ދިރުވާ އާލާކުރާށެވެ. އެ މަސައްކަތް ފެށިއެވެ. އެކްސްޕެރިމެންޓްތައް ހަދަން ފެށިއެވެ. ހަމަ ހުރެފައި އެއްޗެއް ތައްޔާރު ކުރަނީ ނޫންކަމުގެ ޔަގީންކަން ދިނެވެ. މުހައްމަދު އަމީންގެ ރެސިޕީތައްވެސް ބެލިއެވެ. އޭގެ އިތުރުން ޖުވޭރިއްޔާ ވަޖްދީގެ ފޮތްތައްވެސް ބެލިއެވެ.\n"އެ ބޭބޭފުޅުންގެ ރެސިޕީތަކާއި އެއްޗެހި ބަލައިގެން، އެ އެއްޗެހި ޓްރައިކޮށް އަމިއްލަ ވަަންތައް ގޮތް ގެނެވޭނީ ކިހިނެއްތޯ". މިހާރު އަމިއްލަ ރެސިޕީތަކެއްގެ މަސައްކަތް ކުރަމުންދާ މޯޑް ބުންޏެވެ.\nމޯޑް އެންމެ ފަހުން ރިސޯޓެއްގައި މަސައްކަތް ކޮށްފައި ވަނީ ވޯލްޑޯފް އެސްޓޯރިއާ މޯލްޑިވްސްގައެވެ. އެތަނުގައި މަސައްކަތް ކުރިއިރު، މޯޑްގެ ހާއްސަ ދިވެހި ކެއުންތައް ފެނިގެން ދިޔައެވެ. ގެސްޓުންގެ ފަރާތުން ލިބުނު ކޮމެންޓްތައްވެސް އަދިވެސް އޭނާގެ ހިތުން ނުދެއެވެ.\nފާހަގަކޮށްލަން ޖެހޭ ކަމަކީ މޯޑް މިހާރު ޝެފް މޯޑްގެ ބަދިގެ ހިންގުމުގައި ހުރި ނަމަވެސް، ރާއްޖޭގެ އެކި ރިސޯޓްތަކުން އޭނާއަށް ލިބޭ ފުރުސަތުތަކުގެ ބޭނުން ހިފައެވެ. އެގޮތުން ޕުލްމަން ރިސޯޓުން ލިބުނު ފުރުސަތެއްގައި އިންޓަނޭޝަނަލް ފުޑް ވީކްގައި އޭނާ ބައިވެރިވިއެވެ. އޭގެ އިތުރުން މާސްޓާ ޝެފްގެ ޕްރޮގްރާމް ރާއްޖޭގައި ނެގިއިރު އިސްކޮށް ތިބީ މޯޑް އާއި ދިވެހި ޝެފުންނެވެ.\nމޯޑްގެ މަސައްކަތްތައް މިހާރު ބޮޑަށް ރެސްޓޯރެންޓްގައި ފުޅާކުރަމުންދާއިރު، އޭނާ އަމިއްލަ ދިވެހި ރެސިޕީ ފޮތް ދުނިޔޭގެ އެކި ކަންކޮޅުތަކުން ލިބޭނެ ގޮތް ވަނީ ހަމަޖައްސާފައެވެ. އޭގައި ހުންނާނީ ދިވެހި ރެސިޕީތަކެވެ. އަދި އެ ރެސިޕީތަކަށް ނަންތައް ދެވިފައި ހުރީ އެވޭލާ ޒަމާނުގެ ވާހަކަތަކާއި ބައެއް އެއްޗެއްސަށް ދިވެހިން ދީފައި ހުރި ނަންތަކާއިވެސް ގުޅުވާފައެވެ. މިއީ ފަތުރުވެރިންވެސް ދިވެހި ރެސިޕީތައް ހޯދާއިރު، އަތު ލިޔުމުން ލިޔެފައި ދިނުމުގެ ބަދަލުގައި ސީދާ ރެސިޕީ ފޮތެއްގެ ސިފައިގައި އެ މީހުންނަށް ލިބޭނެ ގޮތް ހެދުމަށް މޯޑު ކުރި މަސައްކަތެކެވެ.\nމޯޑުގެ އެ ރެސިޕީ ފޮތަކީ ޝެފް މޯޑްގެ "ޓޭސްޓް އޮފް ހޯމް" އެވެ. އެ ފޮތް ކުޑަކޮށް ދިރާސާ ކުރިއިރު، ބައެއް ކެއުންތަކަށް ދީފައި ހުރި ނަންތައް ދިވެހިންގެ ސަގާފަތާއި ތާރީހާއިވެސް ގުޅުވާފައި ހުރިކަން ފާހަގަކުރެވުނެވެ. މޯޑު ބުނީ ފޮތް ނެރުމުގައި ބަލާފާއި ހުރީ ދިވެހި ނަންތަކާއި ދިވެހިންގެ ތާރީހު އެ ފޮތް ކިޔާ މީހަކަށް ބަލާލެވޭނެ ހެންނެވެ.\nޝެފް މޯޑް އޭނާގެ ދިވެހި ރެސިޕީ ފޮތް ދައްކާލަނީ - ވަގުތު އިމޭޖްސް: އިބްރާހިމް ޝާބިލް\n"ފޮތަށް ބަލާލާއިރު ފެންނާނެ ވަރަށް ރީތި ނަންތަކެއް، މިސާލަކަށް ދަންޑަހެލަ އޭޒް ދަ އޮކްޓޯޕަސް. އެއީ މާނަކޮށްފައި މި ހުރީ ދަންޑަހެލައަކީ އެއްފަހަރާ ދެކަން ކުރަމުންދިޔަ މީހެއްގެ ގޮތުގައި އަހަރުމެންގެ ތާރީހުން ފެންނަ ގޮތަށް. ދެން އިންނާނެ ކަނޑު ރަސްގެފާނު ކިޔާފައިވެސް، އަހަރުމެންގެ މުހައްމަދު ތަކުރުފާނަކީ ހީރޯއެއްވީމަ އަހަރުމެން ވަަރަށް ބޮޑަށް އެއަށް ބަލައިގަންނާނެ. ދެން އަތޮޅޭ ގޮޅަ އެއީ އަހަރުމެން އަތޮޅު އެއްޗެއްގެ ގޮތުގައި". މޯޑު ކިޔައި ދިނެވެ.\nމޯޑުގެ ކޮންމެ ވާހަކައެއްވެސް ނޫނީ ދައްކަން ބޭނުންވެފައި ހުރި ކެއްކުމާއި ގުޅުން ހުރި ވާހަކައަކީވެސް ދިވެހި ކެއުންތަކުގެ ވާހަކައެެވެ. އޭނާ ދިވެހި ކެއުންތައް ކުރިއަރުވަން ބޭނުންވާ ވާހަކައެވެ. އިންޓަނޭޝަނަލް ފެންވަރުގައި ދިވެހި ކެއްކުންތައް ބަލައިގަނެ، ދިވެހި ކެއުންތަކަށް ހާއްސަ ޝެފުންނާއެކު ރިސޯޓްތަކުގައި ދިވެހި ކެއުންތައް ދިރުވަން ބޭނުން ވެއެވެ.\nއީދަށް ރާއްޖެ އިން އެހެން ގައުމަކަށް ދަތުރު ކުރާ މީހުން އަމަލު ކުރަން ޖެހޭ ގޮތް\nހިތް ބޭނުން ވިއަސް ފުޓްބޯޅައަކީ މާޒީ، މިހާރު ބާސްކެޓްގެ އެންމެ އުހުގައި!\nމެއި 4, 2022 13:07\nދުނިޔޭގެ އެކި ރަހަތައް ދަސްވެފައި ހުއްޓަސް ދިވެހިވަންތަކަމުން ރެކި މިންޖުވެގެނަ ނުގޮސް، ދިވެހިވަންތަކަަމަށް ލޯވ\nމެއި 4, 2022 13:08\nބޭރުގެ އެކި އެކި ރަހަތަކާއި ކުލަތައް ދަސްވެފައި ވިޔަސް، ދިވެހިވަންތަކަމުން ރެކި މިންޖު ނުވެ، ދިވެހި ގޮތް ދަމަހައްޓާތީ އުފާކުރަން. މިއިން ދައްކައިދެނީ ޤައުމިއްޔަ ލޯބި. ކުރިޔަށް ބާރަށް.\nމެއި 4, 2022 17:00\nމިފެންނަނީ ރައީސް ޔާމީންގެ ޒަމާއަތުގައި ދިވެހި ޒުވާނުން ބިނާކުރުމަށް ދެއްވި އަހަމިއްޔަތުގެ ފޮނި ނަތީޖާ.\nމެއި 4, 2022 19:07\nޔާމީން ޒުވާނުން ތައުޙީދުގެ ބިންގަލުގެ މަތީގައި ބިނާކުރީމާ ދެއްތޮ ދިވެހި ޒުވާނުންގެ އަޚްލާޤު ހުޅަނގަށް ދީލައިލައިގެން، ފާޙިޝްކަންތަކާއި، ރަލާއި މަސްތުވާތަކެއްޗާއި، ޒިނޭއާއި، ލަވަޔާއި މިޔުޒިކާއި، ކަޓަރ\nމެއި 4, 2022 19:09\nޔާމީން ޒުވާނުން ބިނާކުރީމާ ތަ\nބައެއް ޒުވާނުންގެ ކިބައިން ތައުޙީދު ނަފީވެގެން ގޮސް ހުޅަނގަށް ދީލައިލާ، ފާހިޝްކަންތަކާއި މުންކަރާތްތައް ޢާންމުވެ، މަސްތުވާތަކެއްޗާއި، މާރާމާރީއާއި، ފޭރުވާއި ވައްކަމާއި، ރިޝްވަތާއި ޚިޔާނަތާއި، ޢާންމުވެގެން ދިޔައީ.\nދަނޑިގަނޑުގެ ދެއަތަށް ވާހަކަދައްކަން ޖެހޭނީ.\nމެއި 4, 2022 22:02\nރެސިޕީ ފޮތް ގަންނަން ނުލިބޭބާ\nމެއި 6, 2022 10:35\nމީހާ އަކީ 45 އހަރުން މަތީ މީހެއް! ޒުވާނެއްގެ ގޮތުގަ ބަލަންޏާ ބަލަންވީ!


Criminal Court Adhi Civil Court Ah Fandiyaarun Hoadhumah Iulaan Kohffi - Vaguthu\nކްރިމިނަލް ކޯޓު އަދި ސިވިލް ކޯޓަށް ފަނޑިޔާރުން ހޯދުމަށް އިއުލާންކޮށްފި\n1 މަސް ކުރިން ( ނޮވެމްބަރު 21, 2019 )\nޖޭއެސްސީ އިން މިއަދު ކޮށްފައިވާ އިއުލާނެއްގައި ވަނީ ކްރިމިންލް ކޯޓަށް އެއް ޣާޒީ އަދި ސިވިލް ކޯޓަށް ހަތަރު ޣާޒީ ހޯދުމަށް ބޭނުންވާ ކަމަށް ވިދާޅުވެފައެވެ. އެދެކޯޓުގެ ފަނޑިޔާރުންނަށް ދޭން ކަނޑައަޅާފައިވާ އަސާސީ މުސާރައަކީ 30،000 ރުފިޔާއެވެ. ލިވިން އެލަވަންސްގެ ގޮތުގައި 15،000 ރުފިޔާ ދިނުމަށް ކަނޑައަޅައިފައިވާއިރު ރިސްކް އެލަވަންސްގެ ގޮތުގައި ދޭން ކަނޑައަޅައިފައިވާ އަދަދު ދެކޯޓުގެ ފަނޑިޔާރުންގެ ތަފާތެވެ. ސިވިލް ކޯޓުގެ ފަނޑިޔާރުންނަށް ރިސްކް އެލަވަންސްގެ ގޮތުގައި ދިނުމަށް ކަނޑައަޅައިފައި ވަނީ 1،650 ރުފިޔާއެެވެ. ކްރިމިނަލް ކޯޓުގެ ފަނޑިޔާރުންނަށް ރިސްކް އެލަވަންސްގެ ގޮތުގައި ދޭން ކަނޑައަޅައިފައި ވަނީ 3،300 ރުފިޔާއެވެ.\nމި މަގާމްތަކަށް ކުރިމަތިލެވޭނީ ހަމައެކަނި 25 އަހަރުުން މަތީގެ މީހުންނަށް ކަމަށް ޖޭއެސްސީ އިން މިއަދު ކުރި އިއުލާނުގައި ވަނީ ވިދާޅުވެފައެވެ.\nމިމަގާމް ތަކަށް ކުރިމަތިލާ ފަރާތެއްް ކަމުގައިވާ ނަމަ އިސްލާމީ ޝަރީޢާ ނުވަތަ ޤާނޫނު ނުވަތަ ޤާނޫނާއި އިސްލާމީ ޝަރީޢާގެ ރޮނގުން ފުރަތަމަ ޑިގްރީ ޙާޞިލުކޮށްފައިވާން ޖެހޭނެ ކަމަށާއި ފަނޑިޔާރުކަމުގައި ނުވަތަ ޤާނޫނީ ވަކީލުކަން ކުރުމުގައި ނުވަތަ މިދެކަމުގައި މަދުވެގެން ދެއަހަރު ދުވަހުގެ ތަޖްރިބާ ލިބިފައިވާ މީހަކަށް ވާން ޖެހޭ ކަމަށް ޖޭއެސްސީގެ އިއުލާނުގައި ވަނީ ބަޔާންކޮށްފައެވެ.\nމަޢުލޫމާތު ސާފުކުރައްވަން ގުޅުއްވާނެ ނަންބަރަކީ 3303501 ކަމަށާއި ފަނޑިޔާރުކަމުގެ ވަޒީފާއަށް އެދޭފޯމާއި އިގްރާރު ފޯމް އެކޮމިޝަނުގެ ރިސެޕްޝަނުންނާއި www.jsc.gov.mv ވެބްސައިޓުން ޑައުންލޯޑް ކުރެވެން ހުންނާނެ ކަމަށް ޖޭއެސްސީގެ އިއުލާނުގައި ވެއެވެ.\nނޮވެމްބަރު 22, 2019 02:19\nތިޔައީ އަނެއްކާ ބިރުދެއްކުންބާ


covid 19 ge case thah ginavamun dhaanama school thah nuhulhuveyne\nކޭސްތައް އިތުރުވެގެންދާނަމަ ސްކޫލްތަކުގެ ކިޔެވުން ކުރިއަށް ...\nރާއްޖެއިން އިތުރު 156 މީހުން ކޯވިޑް-19އަށް ...\nby vomadmin July 31, 2020\nކޯވިޑް-19ގެ ކޭސްތައް އިތުރުވަމުން ދާނަމަ ސްކޫލްތަކުގެ ކިޔެވުން ނުފެށޭނެކަމަށް ހެލްތު މިނިސްޓަރ ޢަބްދުﷲ އަމީން ވިދާޅުވެއްޖެއެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގްރާމްގައި ވާހަކަދައްކަވަމުން ހެލްތު މިނިސްޓަރ ޢަބްދުﷲ އަމީން ވިދާޅުވީ މިހާރު ކޯވިޑް-19ގެ ކޭސްތައް އިތުރުވަމުންދާ މިންވަރަށް އިތުރުވަމުންދާނަމަ، މިމަހުގެ މެދުތެރޭގައި ސްކޫލުތަކުގައި އިތުރު ގްރޭޑްތަކަށް ކިޔަވައިދޭން ނިންމާފައި އޮތް ނިންމުންވެސް ތަންފީޒުކުރެވޭނެކަމަށް ޤަބޫލުފުޅު ނުކުރައްވާކަމަށެވެ.\nކޯވިޑް-19ގެ ނުރައްކާތެރިކަން ކޮންމެވެސް މިންވަރަކަށް ކުޑަވުމުން3މަސްދުވަހަށްފަހު ސްކޫލްތައް އެންމެފަހުން ހުޅުވާފައިވަނީ ޖުލައި މަހުގެ އެއްވަނަ ދުވަހުއެވެ. ނަމަވެސް ހުޅުވާފައިވަނީ މޮނިޓަރިންގްގައި ނެތް ރަށްތަކުގެ ސްކޫލްތަކާއި މާލޭ ސްކޫލްތަކުގެ ގްރޭޑް 9އިން 12އާ ދެމެދުގެ ގްރޭޑްތަކެވެ. އަދި ބަލީގެ ކޭސްތައް މަދުވީ މިންވަރަށް ބަލާފައި އޮގްސްޓް މަހުގެ 16ވަނަ ދުވަހު ގްރޭޑް 8 އައި7 ގެ ކިޔެވުން މާލެ ސަރަޙައްދުގައި ފެށުމަށް އެޑިއުކޭޝަން މިނިސްޓްރީއިން ވަނީ ތައްޔާރުވެފައެވެ. އެހެންނަމަވެސް އޭގެފަހުން މިވަނީ ކޯވިޑް-19ގެ ކޭސްތައް ފެނުން އިތުރުވެ ނުރައްކާތެރިކަން ބޮޑުވެފައެވެ.\n“ފިޔަވަޅުތަކަށް ބޯނުލަނބައި މިހާރު ދާގޮތަށް ކޭސް މިމަހުގެ 15އާ ހަމައަށް އިތުރުވާނަމަ ސްކޫލްތަކެއް ނުހުޅުވޭނެ. އަދި މިކަމަށް ސީދާ އެއްޗެއް ދަންނަވަން އަވަސް. ނަމަވެސް މިވަރަށް ގިނަވާނަމަ ނުހުޅުވާނަން. ” މިނިސްޓަރ އަމީން ވިދާޅުވިއެވެ.\nމިނިސްޓަރ އަމީން ވިދާޅުވީ ކުރިއަށްއޮތްތަނުގައި އަޅާނެ ފިޔަވަޅުތަކާމެދު ގޮތް ނިންމަނީ ކޮންމެ ހަފްތާއެއްގެ ތަފާސްހިސާބުތަކަށް ބެލުމަށްފަހުކަމަށެވެ. އަދި ކޭސްތައް އިތުރުވަމުންދާތީ ސްކޫލްތަކުގެ ކިޔެވުމުގެ ކަންކަން ދެން ގެންދަންވީ ގޮތަކާމެދު އެޑިއުކޭޝަން މިނިސްޓްރީއާއެކު މަޝްވަރާ ކުރައްވަމުންދާކަމަށްވެސް ހެލްތް މިނިސްޓަރ ވިދާޅުވިއެވެ.\nމިނިސްޓަރ އަމީން ވިދާޅުވީ މިހާތަނަށް ސްކޫލް މާޙައުލު ފާހަގަވީ ދަރިވަރުންނަށް ރައްކާތެރި ފިޔަވަޅުތަކާއެކު ކިޔަވައިދެމުންދާ މާޙައުލެއްގެ ގޮތުގައިކަމަށެވެ. އެގޮތުން ފެނުނު ކޭސްތަކުގެ ޢަދަދު ވަރަށްބޮޑަށް މަދުކަމާއި ކޮންޓެކްޓުންވެސް ވަރަށް ބޮޑަށް މަދުކަން މިނިސްޓަރ ފާހަގަކުރެއްވިއެވެ.\nސްކޫލްތައް ހުޅުވާފައިވަނީ އެކަމަށް ޚާއްސަ ގައިޑްލައިންތަކަކާއެކުއެވެ. އެގޮތުން ގައިދުރުކަން އިތުރުމާއި، ކޮންމެ ދުވަހަކު ކުދިންގެ ސިއްޙީ ޙާލަތު މޮނިޓަރކުރުންފަދަ ކަންކަން ހިމެނެއެވެ.\nރާއްޖެއިން އިތުރު 156 މީހުން ކޯވިޑް-19އަށް ޕޮޒިޓިވްވެއްޖެ\nކޯވިޑް-19 : މިއަދު ޕޮޒިޓިވްވީ 74 މީހުން\nސަރުކާރުގެ ޤާބިލުކަން ފެނި ހަމަ ޖޭވަނީ : ރޮޒައިނާ\nދެ އަހަރުގެ ތެރޭގައި އެއްވެސް ސަރުކާރަކުން ނުކުރާވަރުގެ ގިނަ މަސައްކަތް، ކޮވިޑުގެ އެއް އަހަރުތެރޭގައި މި ސަރުކާރުން ކޮށްފައިވާތީ ...\nvomadmin April 27, 2021\nއެޖެންޑާ 19ގައި ހިމެނޭ އައްޑޫ ތަސައްވަރު ލޯންޗުކޮށްދެއްވުމަށް ރައީސް ސޯލިހު މިއަދު ހަވީރު އައްޑޫއަށް ވަޑައިގަތުމަށް ހަމަޖެހިފައިވާތީ އައްޑޫން ...\nvomadmin March 8, 2019\nބަލި ފެތުރިދާނެ ކަމުގެ ބިރަށް ރަށްތައް ބަންދުގައި ނުބޭއްވޭނެ: ޑރ. އަފްޒަލް\nކޮވިޑް-19 އަކީ ސީދާ އެއްވެސް ފަރުވާއެއް ހޯދިފައިވާ ބައްޔެއް ނޫން ކަމަށާއި، ބަލި ފެތުރިދާނެ ކަމުގެ ބިރަށް ރާއްޖޭގެ ...\nvomadmin June 20, 2020\nމިދިޔަ ހުކުރު ދުވަހުގެރޭ މާލޭ މަގުމަތިން އަންހެނަކު ޖަހައިގަނެ އޭނާ ގަދަކަމުން ގެއަކަށް ވައްދައި ރޭޕްކުރަން އުޅުނުއިރު އެސަރަހައްދުގައި ...\nvomadmin April 23, 2021\nއައިވީ މިކްސްޑް ވޮލީކަޕް- ސެމީފައިނަލްގެ ދެވަނަމެޗްގައި ފޭދޫ ފާހި ސްޕޯޓްސްއާއި ބައްދަލުރާނެޓީމަކީ މަރަދޫފޭދޫ ވޮލީޓީމް\n” އައިވީ މިކްސްޑް ވޮލީކަޕް ” ގައި މަރަދޫފޭދޫ ސްޕާކްލްސް ބަލިކޮށް ސެމީފައިނަލުން ޖާހަގަ ހޯދާފައިވާ ފޭދޫ ފާހި ...\nvomadmin November 26, 2020\nފެނަކައަށް7އަހަރު ފުރުމުގެ މުނާސަބަތުގައި ދިދަ ނެގުމުގެ ރަސްމިއްޔާތެއް ބާއްވައިފި\nފެނަކަ ކޯޕަރޭޝަން ލިމިޓެޑަށް7އަހަރު ފުރުމުގެ މުނާސަބަތުގައި ދިދަ ނެގުމުގެ ޚާއްޞަ ރަސްމިއްޔާތެއް ފެނަކަ ހުރިހާ ބްރާންޗެއްގައި ...\nvomadmin June 19, 2019


Maruvithaa3Dhuvas Fahun Yasir Valhulaifi | Hathaavees\nޔާސިރު ޔަހުޔާ ވަޅުލާފައި: ފޮޓޯ / އާއިލާ\nރާއްޖޭގައި ދިރިއުޅެމުން އަންނަނިކޮށް ހައްޔަރުކުރި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ސާލިހް މަރުވިތާ ތިން ދުވަސް ފަހުން ވަޅުލައިފިއެވެ.\nދިވެއްސަކާއި ކައިވެނި ކޮށްގެން އުޅުނު ޔަމަނުގެ ޔާސިރު ޔަހްޔާ ބަންދުކޮށްގެން ގެންގުޅުނުތާ އެތައް ދުވަހެއްވީ ފަހުން އޭނާގެ ހާލަތު ގޯސްވެ ހޮސްޕިޓަލުގައި ފަރުވާ ދެމުން ދަނިކޮށް މި މަހުގެ ދެވަނަ ދުވަހުއެވެ. ބަނޑުހައިހޫނުކަމުގެ ހަޅުތާލުކޮށް، ހާލު ދެރަވެގެން އައިޖީއެމްއެޗުގައި މިދިޔަ މަހުގެ 21 ވަނަ ދުވަހު އެޑްމިޓްކުރި ޔާސިރު މަރުވެފައިވަނީ މިދިޔަ އާދީއްތަ ދުވަހުއެވެ.\nޔާސިރުގެ އާއިލާއިން މިއަދު ބުނީ ޔާސިރުގެ ހަށިގަނޑު ވަޅުލާފައިވަނީ މިއަދު މެންދުރު ނަމާދަށް ފަހު ކަމަށެވެ. ޖަނާޒާގެ ކަންކަން ކުރިއަށް ގެންގޮސްފައިވަނީ އާއިލާގެ ފަރާތުންނެވެ.\nޔާސިރުގެ މަރާ ގުޅިގެން ކަރެކްޝަނާއި އިމިގްރޭޝަން އާއި ފުލުހުން ގުޅިގެން ނެރުނު ނޫސް ބަޔާނުގައި ބުނީ ޔާސިރަކީ ރަރިސްޓު ޖަމާއަތެއް ކަމަށްވާ އަލްގައިދާއަށް ނިސްބަތްވާ މީހެއް ކަމަށާއި އޭނާ އަކީ ޓެރަރިޒަމާ ގުޅުން އޮވެގެން ގައުމުތަކުން މީގެކުރިން ހައްޔަރުވެސް ކޮށްފައިވާ މީހެއް ކަމަށެވެ.\nނަމަވެސް އާއިލާގެ ފަރާތުން އެކަން ވަނީ ދޮގުކޮށްފައެވެ. އާއިލާ އިން ބުނީ ޔާސިރަކީ އެފަދަ މީހެއް ނަމަ މިވީހާ ދުވަހު އޭނާ އަށް ދައުވާ ނުކޮށް ހުކުމެއް ނުކޮށް ހުރުމުން ސަރުކާރުން ދައްކާ ވާހަކައިގެ އެއްވެސް ބުރަދަނެއް ނެތް ކަމަށެވެ.\nPrevious ޖަޕާނުން ރާއްޖެއަށް 24 ސްކޮލާޝިޕް ދިނުމުގެ އެއްބަސްވެއްޖެ\nNext އޮމަދޫ އިން މާލެ ގެނައި ބަލި މީހަކު ކޮވިޑަށް ޕޮޒިޓިވްވެއްޖެ


WAMCO ge anhen muvahzafunah furahsaara kuraa mahsala ah hallu hodhaifi\nވެމްކޯގެ މުވައްޒަފުން: ފޮޓޯ އަވަސް\n29 އޭޕްރީލް 20192ކޮމެންޓް\nވެމްކޯގެ އަންހެން މުވައްޒަފުންނަށް ފުރައްސާރަކުރުން ހުއްޓުވުމަށް ފިޔަވަޅު އަޅައިފި\nމާލޭ މަގުމަތީގައި މަސައްކަތްކުރާ މޯލްޑިވިސް ވޭސްޓް މެނޭޖްމަންޓު ކޯޕަރޭޝަން، ވެމްކޯގެ އަންހެން މުވައްޒަފުންނަށް ފުރައްސާރަކުރާ މައްސަލައަށް އެކުންފުނިން ހައްލު ހޯދައިފިއެވެ.\nވެމްކޯގެ މެނޭޖިން ޑިރެކްޓަރު އާދަމް މުހައްމަދު (އެޑަމް) ސީއެންއެމް އަށް ވިދާޅުވީ މަގުމަތީގައި އެކިވަގުތުތަކުގައި މަސައްކަތް ކުރާ މުވައްޒަފުންނަށް ފުރައްސާރަ ކުރަމުން އަންނަތާ އެތައް ދުވަހެއް ވެއްޖެކަމަށެވެ.\nވެމްކޯގެ އާ މެނޭޖުމަންޓުން އެކަން ސީރިއަސް މައްސަލައެއްގެ ގޮތުގައި ބަލައި، އަންހެން މުވައްޒަފުން އެކަނި މަގުމައްޗަށް ދޫކޮށްލުމުގެ ބަދަލުގައި އެ މުވައްޒަފުންނާއެކު ފިރިހެން ޑިއުޓީ އޮފިސަރުން ޑިސްޕެޗްކުރަމުން އަންނަކަމަށް އޭނާ ވިދާޅުވި އެވެ.\nއެޑަމް ވިދާޅުވީ އަންހެން މުވައްޒަފުންނަށް ފުރައްސާރަކުރާ ސަރަހައްދުތައް މިހާރު އެ ކުންފުނިން ދެނެގަނެފައިވާކަމަށެވެ.\n"ޖިންސީ ފުރައްސާރަ އެކަންޔެއް ނޫން. ޖެއްސުން ކުރުމުގެ އަމަލުތައް މަގުމަތިން ވެމްކޯގެ މުވައްޒަފުންނަށް ދިމާވޭ. މުވައްޒަފުންންގެ ފޯނު ޖަހައިގަނެފަ އެބަހުރި. ކުނި އެއްކޮށް ނިމޭތަނުން ކުނިކޮތަޅުގައި ފައިން ޖަހާ ކޮތަޅު ފަޅާލަފާނެ. މިފަދަ ކަންކަން ކުރިމަތިވާތީ އަޅުގަނޑުމެން ފުލުހުންގެ އެހީތެރިކަންވެސް ބައެއް ފަހަރު ހޯދަން. އަދި މިފަދަ މައްސަލަތައް ދިމާވާ ސަރަހައްދުތަކަށް މި އަންނަނީ ފިރިހެން ޑިއުޓީ އޮފިސަރުން ލަމުން،" އެޑަމް ވިދާޅުވިއެވެ.\nއެޑަމް ވިދާޅުވީ، ފިރިހެން އޮފިސަރުން ޒޯންތައް ބެލެހެއްޓުމަށްޓަކައި ފުލުހުންނާ ގުޅިގެން ބައެއް މަސައްކަތްތައް ކުރި ނަމަވެސް، މި މައްސަލައަށް ހަގީގީ ހައްލެއް އަންނާނީ މަގުމަތީގައި މަސައްކަތްކުރާ އެ ކުންފުނީގެ މުވައްޒަފުންނަށް އިހުތިރާމްކުރަން ފެށުމުންކަމަށެވެ.\nI’ve heard from WAMCO staffs that WAMCO ladies who clean up the streets during midnight gets sexually harassed really bad. The extent of these sexual harassments are so sickening.\nJust because those ladies don’t haveavoice it shouldn’t be neglected. Twitter lets do your thing— Zayaan (@ZayaanAhmed) April 28, 2019\nވެމްކޯގެ ބައެއް އަންހެން މުވައްޒަފުންނަށް ޖިންސީ ފުރައްސާރަކުރާކަމަށް ސޯޝަލް މީޑިއާގައި ވަނީ އަޑުފެތުރިފައެވެ. ނަމަވެސް ވެމްކޯގެ އެޑަމް ވިދާޅުވީ އެފަދަ ހުރިހާ މައްސަލައެއް ރިވިއު މީޓިންތަކުގައި ބަލައި އަޅަންޖެހޭ ފިޔަވަޅުތައް ކަމާގުޅޭ އިދާރާތަކާ ގުޅިގެން އެ ކުންފުނިން އަޅަމުން އަންނަކަށެވެ.\nއެކަނބަލުންގެ މައްސަލައަކީ ހަލާލުމަސެއްކަތް ކުރާތީ ވައްކަންކޮށްފަ ފޭރިފަ މަސްތުވާތަކެތި ވިއްކާމީހުންނަކީ ޤައުމުގެ އިއްޒަތްތެރިންނަކީ މީމިޤައުމުގެ ހާލަތު\nއެކަނބަލުން އެ ކުރަނީ ވަރަށް އަގުބޮޑު އެހާމެ މުހިއްމު މަސައްކަތެއް. ފުރައްސާރަ ކުރާމީހުން ކަންނެތްކަމާއި އުޅުމެއް ނެތްކަމުން އެކަނބަލުން އެ މަސައްކަތަށް ނިކުންނަން ޖެހުނީވެސް. ނޫންނަމަ މަާލެ އޮންނާނީ ކުނިވެ ފުޅައަޅާފަ. އަޅުގަނޑުގެ ނަޒަރުގައި ޤައުގައި އެންމެ މުހިއްމު މަސައްކަތެއް ކުރާ އެއްބަޔަކީ "ވެމްކޯގެ މި ލާމަސީލު ކަނބަލުން" މި ކަނބަލުންނަށް ކޮންމެ ދިވެއްގެ އިހުތިރާމް ޙައްޤު.


Tax noon faisaa MIRA in alun balaigannanee | Mihaaru\nމީރާ އިން ބަޔަކަށް ޚިދުމަތް ދެނީ: ޓެކުހަށް ނުވާ ފައިސާ މީރާއިން ބަލައިގަނެވޭ ގޮތަށް އަލުން ވަނީ ހަމަޖައްސާފައި -- ފޮޓޯ/މިހާރު\nގަވައިދު ބަދަލުކޮށް، ޓެކްސް ނޫން ފައިސާ ވެސް މީރާ އިން ބަލައިގަންނަނީ\n05 ޖުލައި 2020 - 11:266comments\nޓެކްސް ނެގުމާ ބެހޭ އިދާރީ ގާނޫނު އޮތް ގޮތުން ޓެކްސްގެ ގޮތުގައި ނުހިމެނޭ ނުވާ ފައިސާ ހޯދަން މީރާ އަށް ދައުވާ ނުކުރެވޭނެ ކަމަށް ސުޕްރީމް ކޯޓުން މިދިޔަ މަހު ވަނީ ހުކުމްކޮށްފަ އެވެ. އެ ހުކުމާ އެކު، ޓެކްސް ނޫން ފައިސާ ބަލައިގަތުން މީރާ އިން އޮތީ ހުއްޓާލައިފަ އެވެ.\nމާލިއްޔަތު ގަވާއިދަށް މިއަދު ގެނައި އިސްލާހުގައިވަނީ ޓެކްސްގެ ގޮތުގައި ނުހިމެނޭ ފައިސާގެ ތެރެއިން 73 ބާވަތެއް ބަލައިގަންނާނީ މީރާ އިން ކަމަށާއި މީރާގެ އޮފީހެއް ނުހުންނަ ރަށްރަށުގައި މީރާއިން ކަނޑައަޅާ ފަރާތަކަށް އެ ފައިސާ ދައްކަން ޖެހޭނެ ކަމަށެވެ. އަދި އެ ފައިސާ ނުދެއްކުމުން އަރާ ޖޫރިމަނާތައް ވެސް ބަލައިގަންނާނީ މީރާ އިން ކަމަށް އެ އިސްލާހުގައިވެ އެވެ.\nއެ އިސްލާހުގައި، މީރާ އިން ބަލައިގަންނަންޖެހޭ ފައިސާގެ ތެރޭގައި ޓޫރިޒަމްގެ ބޭނުމަށް ދޫކޮށްފައިވާ ތަންތަނާއި ދަނޑުވެރިކަމަށް ނުވަތަ ވަރުވާ އަށް ދޫކޮށްފައިވާ ރަށްރަށގެ ފައިސާ އާއި ވިޔަފާރިތަކާ ގުޅޭ ފީ އާއި އުޅަނދުތަކުގެ އަހަރީ ފީ އާއި ގަވާއިދާ ޚިލާފަށް ޕާކްކުރުމުން ކުރާ ޖޫރިމަނާ އާއި ދައުލަތުގެ އިމާރާތްތަކާ ގުޅިގެން ދައްކަންޖެހޭ ފައިސާ ވެސް ހިމެނެ އެވެ. އަދި ބައެއް ގާނޫނުތަކުގެ ދަށުން ކުރެވޭ ޖޫރިމަނާތައް ވެސް ބަލައިގަންނަން ޖެހޭނީ މީރާއިން ކަމަށް އެ އިސްލާހުގައިވެ އެވެ.\nސުޕްރީމް ކޯޓުގެ ހުކުމާ އެކު، ޓެކްސްގެ ގޮތުގައި ނުހިމެނޭ ފައިސާތަ ބަލައިގަތުން މީރާ އިން ހުއްޓާލިޔަސް، ސަރުކާރުން ބުނެފައިވަނީ ސަރުކާރުގެ އޮފީސްތަކުން ފައިސާ ބަލައިގަނެވޭނެ އިންތިޒާމްތަކެއް ނެތް ކަމަށާއި އެކަން އެގޮތަށް ބާއްވަން ބޭނުން ނުވާ ކަމަށެވެ.\nމީރާއިން ފައިސާ ހޯދުމުގެ ބައެއް އުސޫލު ހަރުކަށިކޮށްފި


ހޯމަ ،31 މެއި 2021 / 12:37\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހިންގި ދެ އޮޕަރޭޝަނެއްގައި ދެ މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަންފަށައިފިއެވެ. އެ ގޮތުން ހިންގި އެއް އޮޕަރޭޝަނަކީ ނ. މާފަރު އިންޓަރނޭޝަނަލް އެއާޕޯޓަށް ވައިގެ މަގުން ދަތުރުކުރަމުންދާ މީހަކު މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. މާފަރު … ތަފްސީލް\nގެއަކުން ބޫޓެއް ވަގަށް ނެގި މައްސަލައަކާ ގުޅިގެން މީހަކު ހޯދަނީ\nހޯމަ ،31 މެއި 2021 / 12:21\nމަތީގައިވާ ވީޑިއޯއިން ފެންނަ މީހަކީ 2021 އޭޕްރީލް 18 ވަނަ ދުވަހު 5:48 އެހައިކަންހާއިރު މާފަންނު، ގެއަކުން ޓްރެއިނިންގ ޝޫޒްއެއް ވަގަށް ނަގާފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު … ތަފްސީލް\nއާދިއްތަ ،30 މެއި 2021 / 12:42\nޖެނެރަލް އިންވެސްޓިގޭޝަން ޑިޕާޓްމަންޓުން ތަހުގީގު ކުރަމުންދާ ސައިކަލެއް ވަގަށް ނެގި މައްސަލައެއްގެ ތުހުމަތުގައި މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ ކ. މާލެ/ ހ. ސަމަރގްރީންގެ، އިބްރާހިމް ޒަކަރިއްޔާ (30އ) އެވެ. ވީމާ އިބްރާހިމް ޒަކަރިއްޔާއާ ބެހޭ އެއްވެސް މައުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ނ. މަނަދޫ ޕޮލިސް ސްޓޭޝަނާއި މިލަދޫ ޕޮލިސް ޑެސްކް އަދި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، މިލަދުއަށް އެތެރެކުރަން އުޅުނު މަސްތުވާތަކެއްޗާއެކު މީހަކު ހައްޔަރުކޮށްފިއެވެ. މި މައްސަލައާ ގުޅިގެން ހައްޔަރު ކޮށްފައިވަނީ 38 އަހަރުގެ ދިވެހހި ފިރިހެނެކެވެ. އޭނާ ހައްޔަރުކޮށްފައިވަނީ މާލޭން ފުރައިގެން މިލަދުއަށް ދަތުރުކުރި … ތަފްސީލް\nފުލުހުންގެ ޚިދުމަތާ ގުޅިފައިވާ ފުލުހުންނާއި ސްޕެޝަލް ކޮންސްޓެބުލަރީ ފުލުހުން، ފުލުހުންގެ ހުވައި ކޮށްފި\nއާދިއްތަ ،30 މެއި 2021 / 12:04\nފުލުހުންގެ ޚިދުމަތާ ގުޅިފައިވާ ފުލުހުންގެ ތެރެއިން ހުވައި ނުކޮށްތިބި ފުލުހުންނާއި، ސްޕެޝަލް ކޮންސްޓެބުލަރީ ފުލުހުން، ފުލުހުންގެ ހުވައި ކުރުމުގެ ރަސްމިއްޔާތު ބާއްވައިފިއެވެ. އިއްޔެ އައްޑޫ ހައި ސްކޫލުގެ ހޯލްގައި ކުރިއަށް ގެންދިޔަ އެ ރަސްމިއްޔާތުގައި އެ ފުލުހުންނަށް ހުވައި ލައިދެއްވީ އައްޑޫ ސިޓީ ޖުޑިޝަރީ ދާއިރާގެ އިސް މެޖިސްޓްރޭޓް މުޙައްމަދު ހާޝިމްއެވެ. އެ ރަސްމިއްޔާތުގައި ހުވައި ކޮށްފައިވަނީ އައްޑޫ … ތަފްސީލް\nޕޮލިސް ކޯޕަރޭޓިވް ސޮސައިޓީ (ޕޮލްކޯ) ގެ ފަރާތުން ދިވެހި ފުލުހުންގެ ޚިދުމަތުގެ އޮޕަރޭޝަންގައި ބޭނުން ކުރުމަށް 10 އެއަރ ބްލޭޑް ސައިކަލް ހަދިޔާކޮށްފިއެވެ. މި ސައިކަލްތައް ހަދިޔާކޮށްފައިވަނީ މެއި 27 ވަނަ ދުވަހު އިސްކަންދަރު ކޮށީގައި ބޭއްވި ރަސްމިއްޔާތެއްގައި ޕޮލްކޯ ބޯޑުގެ ވައިސް ޗެއަރމަން ޗީފް ސްޕްރިންޓެންޑެންޓް އޮފް ޕޮލިސް މުޙައްމަދު ރަޝީދުއެވެ. އަދި ދިވެހި … ތަފްސީލް\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން އދ. މާމިގިލި ޕޮލިސް ސްޓޭޝަނުން ހިންގި އޮޕަރޭޝަނެއްގައި މާމިގިއްުޔަށް އެތެރެކުރަން އުޅުނު ބިޔަރު ކަމަށް ޝައްކުކުރެވޭ އެއްޗެއްހުރި ދަޅުތަކަކާއެކު މީހަކު ހައްޔަރު ކޮށްފިއެވެ. މި މައްސަލައާ ގުޅިގެން ހައްޔަރު ކޮށްފައިވަނީ 30 އަހަރުގެ ދިވެހި ފިރިހެނެކެވެ. އެމީހާ ހައްޔަރު ކޮށްފައިވަނީ ސަފާރީއަކުން ބިޔަރު ދަޅުތަކެއް ހިފައިގެން ޑިންގީއެއްގައި މާމިގިއްޔަށް ދާކަމަށްލިބުނު މައުލޫމާތަކާ ގުޅިިގެން … ތަފްސީލް\nގަހަނާތަކަކާއި އިލެކްޓްރޯނިކްސް ސާމާނު އަދި އެހެނިހެން ބައެއް ތަކެތީގެ ވެރިފަރާތް ހޯދަނީ\nބުދަ ،26 މެއި 2021 / 10:33\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ މެއި މަހުގެ 19 ން 24 އަށް މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި … ތަފްސީލް\nމާފަންނު އިހުސާން ފިހާރައިން ވައްކަންކުރި މައްސަލައަކާ ގުޅިގެން މީހަކު ހޯދަނީ\nއަންގާރަ ،25 މެއި 2021 / 12:28\nމަތީގައިވާ ވީޑިއޯއިން ފެންނަ މީހަކީ 2021 މެއި 14 ވަނަ ދުވަހު 14:35 އެހައިކަންހާއިރު މާފަންނު، މިރިޔާސްމަގު ގައި ހުންނަ އިހުސާން ފިހާރައިން ދަބަހެއް ވަގަށް ނަގާފައިވާ މައްސަލައާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ މީހެކެވެ. ވީމާ މީނާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި … ތަފްސީލް


Lanka lockdown september6ah dhanmaifi\nލަންކާ ލޮކްޑައުން ސެޕްޓެމްބަރު6އަށް ދަންމައިފި\nލަންކާގައި ކޮވިޑް ތައްކަތުކުރަން މަގުތައް ޑިސްއިންފެކްޓް ކުރަނީ\nލަންކާގައި ކޮވިޑް ތައްކަތުނުވެ މަރުތައް އިތުވަމުން ދިއުމާ ގުޅިގެން އޯގަސްޓް 20 ގައި މުޅި ގައުމު ލޮކްޑައުންކުރި އެވެ. ލަންކާ ސަރުކާރުން އެއިރު ނިންމާފައި އޮތީ 10 ދުވަހަށް ލޮކްޑައުން ކުރާ ގޮތަށެވެ. އެހެން ނަމަވެސް ލޮކްޑައުން މުއްދަތު ސެޕްޓެމްބަރު ހަޔަކަށް ދިގު ދަންމަން ސަރުކާރުން މިއަދު ވަނީ ނިންމާފަ އެވެ.\nރައީސް ގޮޓަބަޔާ ރާޖަޕަކްސާގެ މީޑިއާ ތަރުޖަމާން ކިންގްސްލީ ރަތުނަޔަކާއާ ހަވާލަދީ ލަންކާ ނޫސްތަކުން ބުނާ ގޮތުން ލޮކްޑައުން މުއްދަތު ދިގު ދަންމަން ނިންމީ ރައީސް ރިޔާސަތު ބަލަހައްޓާވާ ކޮވިޑް ކޮމިޓީން މަޝްވަރާ ކުރުމަށް ފަހު އެވެ.\nލަންކާގެ ހެލްތު މިނިސްޓަރު ޓްވީޓްކުރައްވައި ވިދާޅުވެފައިވާ ގޮތުން ލޮކްޑައުންއަކީ މިހާރު އާންމުން ބަލައިގަންނަ ކަމެއް ނޫނެވެ. ސިއްހީ އިދާރާތަކުން ދޭ އިރުޝާދަށް ބޯނުލަނބައި މަޝްރަހު ހަމައަކަށް ނޭޅޭނެ ކަމަށް ވިދާޅުވެފައިވެ އެވެ.\nވަޒީރު މިމޭރުމުން ވާހަކަފުޅު ދެއްކެވި ސަބަބެއް ކަމަށް ބެލެވެނީ ލަންކާ މަގުތަކަށް އާންމުން އެއްވެ އުޅޭ މަންޒަރުތަކެއް ސޯޝަލް މީޑިއާގައި ފެތުރި ފާޑުކިޔުމަށް ހުށަހެޅިފައި ވާތީ އެވެ. އަދި ކޮލޮމްބޯ މަގުތަކުގައި ޓްރެފިކްގައި ޖެހިފައި ހުރި އުޅަނދުތަކެއް ކަމަށް ބުނެ ބަހަމުންދާ ފޮޓޯތަކަކާ ގުޅިގެންނެވެ.\nލަންކާގައި ކޮވިޑް އަދި ވެސް ދަނީ ގަދަޔަށް ފެތުރެމުންނެވެ. ތަފާސްހިސާބުތައް ދައްކާ ގޮތުން މިމަހު 25 ގައި 209 މީހުން ކޮވިޑްގައި މަރުވެފައިވެ އެވެ. ސިއްހީ އޮފިޝަލުން ވިދާޅުވި ގޮތުން ލަންކާއަށް މިހާރު ގަދަވެގެންފައި ވަނީ ޑެލްޓާ ވޭރިއަންޓެވެ. ކޮވިޑްގެ އެހެން ވޭރިއަންޓްތައް ވެސް އުޅެ އެވެ. ލަންކާގައި ކޮވިޑް ޖެހިގެން މިހާތަނަށް 8،157 މީހުން މަރުވެފައިވާ ކަމަށް ރިކޯޑްތަކުން ދައްކަ އެވެ.\nލަންކާއަކީ ދިވެހިންގެ އާބާދީ ބޮޑު ގައުމެކެވެ. ރިޕޯޓްތަކުން އެނގެން ހުރި މައުލޫމާތަށް ބަލާއިރު ލަންކާގައި 16،000 ދވިެހިްނ ދިރިއުޅެ އެވެ. އަނެއްކޮޅުން ލަންކާގައި ކޮވިޑްގައި ދިވެހި ފިރިހެނަކު މިއަދު ވަނީ މަރުވެފަ އެވެ.\nމުޅި ލަންކާގައި ކޮވިޑް، ގޮތަބެޔާ ރީނދޫ ހައްދަނީ


Canareef Aai Shangri-La Resort 2022 Ge Kurin Hulhuveyne Kamah Ummeedhu Eba Oi - Minister - Vaguthu\n6 މަސް ކުރިން ( މާޗް 19, 2021 )\nއައްޑޫ ސިޓީ ކައިރީގައި އޮންނަ ކެނެރީފް ރިސޯޓާއި، ޝަންގްރިއްލާސް ވިލިނގިލި ރިސޯޓް އެންޑް ސްޕާ މޯލްޑިވްސް އަންނަ އަހަރު ފެށުމުގެ ކުރިން އަލުން ހުޅުވައި ހިދުމަތް ދޭން ފަށާނެ ކަމަށް އުއްމީދު ކުރާ ކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެ އެވެ.\nޑރ. މައުސޫމް މިހެން ވިދާޅުވީ، އައްޑޫގައި ޓޫރިޒަމް ތަރައްގީ ކުރުމަށް ދޫކުރި ބިންތައް ހަވާލު ކުރަން ބޭއްވި ރަސްމިއްޔާތުގައި ވާހަކަދައްކަވަމުންނެވެ.\nމިނިސްޓަރ ވިދާޅުވީ، ޓޫރިޒަމްގެ ރަން އަހަރު އަންނާނީ އައްޑޫ ސިޓީއަށް އުފާވެރިކަން އައިސްގެން ކަމަށާއި، އުއްމީދު ކުރަނީ 2022 ވަނަ އަންނަން ވާއިރަށް އެ ދެ ރިސޯޓް ހުޅުވި ހިދުމަތ ލިބެން ފެށުން ކަމަށެވެ.\n"އެކަމަކު އެއަށްވުރެ އަވަސްވުމުގެ ފުރުސަތު ވަރަށް ބޮޑު، ޓޫރިޒަމްގެ ރަން އަހަރު އައްޑޫ ސިޓީގައި ފާހަގަުރާއިރު، އެ ދެތަން އޮންނަން ވާނީ ހުޅުވިފައި، އައްޑޫ ސިޓީގައި ޓޫރިޒަމް ދާއިރާގައި މަސައްކަތް ކުރުމުގެ ފުރުސަތު އޮންނަން ޖެހޭނީ ލިބިފައި"، މިނިސްޓަރ ވިދާޅުވިއެވެ.\nމިއާއެކު ދަނޑުވެރިންނައި، ފަންނުވެރިންނަށްވެސް ފުރުސަތު ފަހިވެގެން ދާނެ ކަމަށް މިނިސްޓަރ ވިދާޅުވިއެވެ.\nކެނެރީފް ރިސޯޓު ބަންުދުކޮށްފައި ވަނީ ދެ އަހަރު ދުވަހަށެވެ. އެ ރިސޯޓު ބަންދު ކުރީ ރިސޯޓު ގެއްލުމުގައި ހިންގަމުން އަންނާތީ ކަމަށް ބުނެއެވެ. ކޮވިޑް-19 ގެ ސަބަބުން ކުރި ނޭދެވޭ އަސަރުތަކުގެ ސަބަބުން މިދިޔަ އޭޕްރީލް މަހުން ފެށިގެން އެ ރިސޯޓު އޮތީ ބަންދުކޮށްފައެވެ.\nމި ދެ ރިސޯޓަކީ އައްޑޫގެ ގިނަ އަދަދެއްގެ މީހުން ވަޒީފާ އަދާ ކުރަމުން ދިޔަ ތަންތަން ކަން ފާހަގަކޮށްލަން ޖެހެއެވެ.\nމާޗް 19, 2021 21:36\nއުންމީދޭ ކިޔައިގެން ހުވަފެން ދައްކަން ތިބޭ. އެއްކަމެއްވެސް ވާ ބައެއްނުން.\nމާޗް 20, 2021 00:12\nމީނާ ކިޔާފާނެ ކޮންމެ އެއްޗެކޭވެސް މިއީ ފައްކާ ދެބަންދި ހާރެއް ވާކަ މެއް ހަ މަހަރާ މުން ހަރާން...\nމާޗް 20, 2021 00:29\nސަރުކާރުން ބޭނުމިއްޔާމު ޝަންގްރިއްލާ އާއި ކެނަރީފް މިހާރުން މިހާރަށްވެސް ހުޅުވިދާނެ، އައްޑޫ ސިޓީއަށް ފްލައިޓްތަށްވެސް އޮޕަރޭޓްކުރެވިދާނެ. ބޭނުންވަނީ އިހްލާސްތެރިކަން.\nއައްޑޫ ވިލިނގިލީގައި ޝަންގްރިއްލާ އޮޕަރޭޓްކުރަނީ ސަރުކާރާއި ޝަންގްރިއްލާއާއި ވެފައިވާ އެއްބަސްވުމެއްގެދަށުން، މިއަދު ޝަންގްރިއްލާ އެވަނީ ހޮޓެލްބަންދުކޮށް އެތައްބައެއްގެ ވަޒީފާގެއްލުވާފައި، މިއީ ޝަންގްރިއްލާގެ ޝެއާނަގައި މިޕްރޮޕަޓީގެ ފުރިހަމަ ބާރު ސަރުކާރަށް ނަގަންވީ ވަގުތު، ދައްކަންޖެހޭ އެއްޗެއްދައްކާނީ، މާލޭ އެއަރޕޯޓް ޖީއެމްއާރު އަތުން ނަގައިގެންވެސް ދައްކަންޖެހުނު އެއްޗެއްދެއްކީ، އެވެސް ރައްޔިތުންގެ ފައިސާ މިވެސް ރައްޔިތުންގެ ފައިސާ. ރައްޔިތުންގެ ފުދުންތެރިކަމާއި ގުޅިފައިވާ ކަންކަމުގައި ފަރުވާކުޑަކުރުމަކީ އެރައްޔިތުންނަށް ހަރާންކޯރުވުން ނޫން ދެން އެހެން ކޮންކަމެއްތޯ؟\nއެހެންނޫނީ ވިލިނގިލި އިންވެސްޓްމަންޓްގައި އޮތް ޝަންގްރިއްލާގެ ޝެއަރ އައްޑޫ ރައްޔިތުންނަށް ވިއްކަންވީ، އެހިސާބުން ލަތީފު އެބުނާ އައްޑޫ އެއަރލައިން ހަދައި ބޯޓެއް ކުއްޔަށް ހޯދައިގެން އައްޑޫ ގަމުން އޮޕަރޭޓްކުރަންވީ، 1980 ގެ އަހަރުތަކުގައި މާލެއަތޮޅަށް ގެސްޓުން ގެނައިގޮތަށް ގްރޫޕް އެރައިވަލް ހަދަންވީ، އައްޑޫގައި ޓުއަރިޒަމް އޮޕަރޭޓްކުރެވޭނީ މިފަދަގޮތަކަށް. މިހާރުވެސް އިޓަލީވިލާތުގައި އެގޮތަށް ދަތުރުކުރާ ހިއްޕީން އެތިބީ. ރާއްޖޭގެ ޓުއަރިޒަމްގެ ކުރީކޮޅު މާލެއަތޮޅު ރިސޯޓްތަށް ފުރާލީ އެހިއްޕީން. މިއަދު ރާއްޖޭގެ ޓުއަރިޒަމް އެހެން ލެވެލް އަކަށް ގޮސް އަގުބޮޑުވީމައި އެމީހުން ރާއްޖެދޫކޮށް މިސްރާބު ބަދަލުކުރީ ބަހާމާސް ކެރީބިއަން ކަހަލަ ތަންތަނަށް. އައްޑޫގެ ޓުއަރިޒަމް ކުރިޔަށް ގެންދަން މިބުނާ އާދައިގެ ކެޓަގަރީ ޓުއަރިސްޓުން ގެންނަންވީ.\nގަބޫލުކުރަން ޖެހޭ ހަގީގަތަކީ މިއަދު ރާއްޖޭގައި މިއޮތް ލަގްޒަރީ ޓުއަރިޒަމް އައްޑޫގައި އަދި އޮޕަރޭޓްކުރެވޭކަށްނެތްކަން. ކޮންމެ މީހަކު ޖަލްސާތަކަށް ސިޔާސީ ގޮތުން އަޑަށް ބާރުލާފައި އަރަބި ކަރައިން މަތިންދާބޯޓު އެބަގެންނަމޭ، ސްރީލަންކަން މިފައްޓަނީ އޭ ބުންޏަކަސް މިއަދު އައްޑޫ ރައްޔިތުންނަކީ މޮޔައިންނެއްނޫން.\nއައްޑޫ ސިޓީއަށް ބޭނުންވަނީ އިހްލާސްތެރި ވެރިން، ސޯބެމެންކަހަލަ ނެގިމަޑުވެފައި ތިބޭ ރަނޑާލިންނެއްނޫން. ރަނޑާލިން ލައިގެން އެއްކަމެއްވެސް ނުކުރެވޭނޭކަން ނިމިދިޔަ 15 އަހަރުން އެއޮތީ ފެނިފައި.\nއައްޑޫ ސިޓީއަށް ލަތީފް ގެ ވިޝަން ވަަރަށް ކަމުދޭ، އައްޑޫ އެއަލައިން އެއްހަދަންވީ، އައްޑޫ އިންވެސްޓްމަންޓް ބޭންކެއް އުފައްދަންވީ. ރަނގަޅު އެޑްމިނިސްޓްރޭޝަނަކުން އިންތިޒާމްކޮށްގެން އައްޑޫގެ ވިޔަފާރިވެރިން އެއްތަންކޮށް މަޝްވަރާކޮށްގެ އެންމެން އެއްއަމާޒަކަށް މަސައްކަތްކޮށްފިއްޔާމު މިއީ ނުވާނެކަމެއްނޫން.\nމީގައި ދިމާވާނެ އެންމެ ބޮޑު މައްސަލައަކަށްވާނީ، އައްޑޫ މީހުން މިފަދަކަމަކަށް އެއްބަސްވެ ފައިނަގައިގެންފިއްޔާމު މާލޭގައި އޮތް މައިސަރުކާރުން އޭއްޗެކޭ މީއްޗެކޭކިޔައިގެންވެސް މިކަންކަން ހުއްޓުވާންއުޅޭނެކަން، އަދި އެކަން ކުރުވަން ކުރިޔަށް ނެރެފައި ތިބޭނީ އައްޑޫ މެމްބަރު އަސްލަމާއި ލަބީބާއި މަވޯޓާ މެންކަހަލަ ބަތާހަރާމެންކަމަށްވުން. ދެން އެމީހުންގެ ސަޕޯޓަރުންގޮވައިގެން ރަށުތެރޭ ފުމެއަރާނެ. އައްޑޫކުރިއަށް ނުގޮސްގެން އުޅެނީ މިބާވަތުގެ މީހުންގެ ސަބަބުން. އެހެން ނަމަވެސް ރައްޔިތުން ފިސާރިވެގެން ތިބިއްޔާމު އެވެރިންނަށްވެސް ކުރެވޭނޭ ކަމެއްނޯންނާނެ.\nމާޗް 20, 2021 10:21\nމިފަސްއަހަރު ނިމެންދެން މިހެންދޮގުހަދަހަދާމިމީހުންތިބޭނީ އަދިވެސްބައެއްމީހުންތިބޭނެ އޭތެދެއްކަމެއް މީތެދެއްކަމެއް ހީކޮއް އަތްޖަހާލަޖަހާލާ.